السلام عليكم ورحمة الله وبركاته. الحمد لله وكفى وصلاة سلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. لبيك يا ربنا وسعديك والخير
كل الخير في يديك. والشر ليس اليك انا بك واليك. تباركت وتعاليت. استغفرك واتوب اليك. اللهم صل على النبي محمد وعلى ازواجه وامهات المؤمنين وعلى ذريته وال بيته انك حميد مجيد. اما بعد اخواني في الله يعني واخواتنا الكريمات
الصلاة في الله في زمن الانتحار بسبب الفقر. يعني ممكن تسمع ان فيه شاب رمى نفسه من على كوبري طلخا انتحر لان هو ما عهوش يصرف على بيته. في زمن
الانتحار بسبب الفقر. انت ممكن تسمع عن واحدة انتحرت بسبب فقر زوجها. لا تجد ما تطعم به اولادها. في زمن البطالة رهيبا للشباب عايش فيها. في زمن الازمة الاقتصادية الطاحنة بالزات في بلادنا وفي العالم كله لدرجة ان احنا بلادنا يا جماعة مهددة بالافلاس
في زمن البطالة والبحس عن وزائف عمل عقد عمل. عقد عمل. تخيل لو جيت لاي شاب في هزه الايام في هزه الزروف الطوف الصعبة اللي انا يعني بتألم وانا بقول الطاحنة وقلت له انا عندي لك عقد عمل عشر تيام بمليون جنيه. هيقول ايه
انت بتتكلم بجد عشر تيام وتتقلب حياتي كلها. عشر تيام واطلع على وش الدنيا. عشر تيام واحقق كل احلامي. ده انا ابقى مجنون لو رفضت هيوافق طبعا. انا جاي اقول لكم يا اخواني في الله يا رجال اعمال الاخرة. يا رجال الاعمال الاخروية ويا نساء
نساء وسيدات الاعمال الاخروية ان احنا قدامنا عشر تيام مش بمليون جنيه والله ولا ملايين الدنيا ولا مليارات الدنيا ولا كنوز الدنيا تعوض مش يوم واحد فيها ساعة واحدة فيها اموال الدنيا كلها. ما تعوضهاش يعني عشر تيام وسيئاتك تتقلب حسنات
عشر تيام وتنافس الصالحين على حوض النبي صلى الله عليه وسلم. عشر تيام بازن الله سبحانه وتعالى. ودرجتك في الدين وفي طاعة تتقلب تماما تاخد ترقية ترفعك لدرجة تانية والمقام تاني. عشر ذي الحجة اخواني في الله عقد عمل. انا جاي لكم النهاردة باذن الله سبحانه وتعالى
في عقد عمل عقد عمل متكامل. عقد عمل حتى على اسم الورقة اللي احنا عاملينها السنة دي جديدة بفضل الله. ورقة عقد عمل. عقد عمل متكامل. فيه ارباح العقد يعني انت عايز تيجي في العقد ده هتكسب ان العقد ده ارباح العقد لو انت مضيت على العقد ده في النهاية فيه توقيع
صح ولا لا؟ وفيه مشتري وفيه بائع. المشتري الله اشترى من المؤمنين انفسهم واموالهم. يا ايها الذين امنوا هل ادلكم على شارة تنجيكم من عذاب اليم. احنا بنتاجر مع الله. الذي سيشتري هو الله. والبائع هو انت. هتبيع نفسك ومالك وحياتك
لمدة عشر تيام عقد عمل مع الله سبحانه وتعالى في عبادة الله وفي طاعة الله في ارباح العقد. يا ترى ايه ارباح العقد صدق او لا تصدق وفي بنود العقد ما هو انا الوقتي العقد مش ارباح وامضي والف سلامة. يا جماعة ده اسلوب سازج لما بنتعامل به مع مواسم
الطاعة ايه بنود العقد؟ ايه اللي انت لو ما عملتوش مش هتاخد الارباح ده ايه؟ وفيه الشروط الجزائية للعقد. لو انت ما عملتش الكلام ده يا ترى هتخسر؟ يا ترى لو انت ما عملتش الكلام ده يا ترى اه ده انا هيفوت علي حسنات وهيفوت علي الموسم! لأ يا حبيب قلبي. مين اللي قال لك الكلام ده! مين اللي قال لك انك لو ما اجتهدتش في هزه البنود
انت كل الخسارة اللي خسرتها ان كان في وليمة وانت ضيعتها. مين اللي قال لك ان كل الخسارة بتاعة ضياع هذا العقد من حياتك وعدم توقيعك عليه وعدم التزامك بالبنوك بتاعته. مين اللي قال لك ان كل الخسائر هي مجرد ان كان فيه سواب كبير وراحة لك؟ ابدا ده فيه خسائر فادحة. عايزين اخواني في الله
بعد كده بقى نقرا العقد مع بعض ان شاء الله بالراحة كده بقى. بعد ما عرفنا ارباحه. بعد ما عرفنا شروطه الجزائية. بعد ما عرفنا بنوده التفصيلية. نبدأ نقرأ العقد
مع بعض من القرآن والسنة ونشوف ناويين نعمل ايه. بازن الله الارباح بتاعة العقد. الحقيقة يا اخواني يعني ما فيش حاجة اسمها ارباح العقد تحديدا ليه اصل الموضوع رهيب. ارباح عشر ذي الحجة نفسها صدق او لا تصدق. ابن عمر رضي الله عنه يقول ان يعتمر في عشر ذي الحجة
حجة احب اليه من ان يعتمر في رمضان. الازهر ده سبحان الله العظيم! الازهر يهزك! يا جماعة ده عمرة في رمضان كحجة مع رسول الله صلى الله عليه وسلم عمرة في رمضان حجة مع النبي عليه الصلاة والسلام. يبقى ابن عمر اشد الصحابة اتباعا
عن رسول الله صلى الله عليه وسلم يقول لك ان عمرة في العشر الاوائل من ذي الحجة يعني الازهر ده لما ييجي ابن عمر بالزات يبقى له دلالة جدا يا جماعة. الصحابة كانوا بيبصوا لعشر ذي الحجة ازاي؟ وانت بتبص له ازاي؟ الصحابة كانوا بيعظموا عشر ذي الحجة ازاي
انت بتعظميه ازاي ؟ احنا مش عايزين نعبد ربنا في عشر زي الحجة يا جماعة. وازا افتكرتم ان الهدف من يعني الدروس عن عشر زي الحجة ان احنا نعبد ربنا
يبقى احنا واهمين. ده الهدف ان احنا نعرف الدنيا كلها ان فيه موسم تاني زي رمضان. بل وافضل عند الله من رمضان عشر ذي الحجة بحيس ان تغير حال الامة وانقلابها في رمضان يحصل زيه بالظبط في عشر ذي الحجة دي رسالة مقدسة ان احنا
لان يا جماعة عوام المسلمين لا يعبد الله الا في المواسم. عوام المسلمين لا يقوم الليل الا في المواسم. عوام المسلمين كثير منهم لا صم النهار الا في المواسم. عوام المسلمين كثير منهم لا يجلس جلسة الضحى الا في المواسم. يبقى لما المسلمين ما يبقوش عارفين المواسم دي جريمتنا احنا
دي في رقبتنا احنا ان احنا ما عرفناش المسلمين ان في موسم اعظم من العشر الاواخر من رمضان على قول جمهور العلماء صدق او لا تصدق ومعظم الناس ما يعرفشي هذا القدر بالنسبة له. صدق او لا تصدق. ابن رجب يقول رحمه الله ان مضاعفة
بنات فرائض العشر الاوائل من ذي الحجة اعظم عند الله من مضاعفة حسنات فرائض رمضان ان مضاعفة حسنات نوافل العشر الاوائل من ذي الحجة اعظم عند الله من مضاعفة حسنات نوافل رمضان. ايه ده ده
كلام علماء يا جماعة ابن عباس روي عنه ان الحسنة في عشر ذي الحجة بسبعميت ضعف. صدق او لا تصدق. سبعميت ضعف. يعني لصفحة القرآن بسبعميت صفحة قرآن. يعني التسبيحة بسبعميت تسبيحة. يعني جلسة الضحى بسبعميت جلسة ضحى. يعني
ثواب قراية صفحة قرآن اعظم من ثواب ختمة قرآن برة عشر ذي الحجة. صدق او لا تصدق ده جزء من ارباح الصفقة. الموضوع اكبر من كده في كتير جدا قتادة رحمه الله يقول ان صيام يوم في عشر ذي الحجة يعدل عند الله اجر سنة. خدوا بالكم اللي عرفة
لان صيامها بسنتين. صيام اليوم يعدل عند الله اجر سنة. يعني صيام التسع تيام اللي بيتصاموا. تسع سنين وعرفات كمان جيبها بسنتين. يعني في عشر سنين تخيل انك تاخد اجر عبادة عشر سنين ده بالصيام بس. ده ده بند واحد من بنود العقد يا جماعة. الصيام ده بند واحد. غير الذكر غير
العقد له بنود كثيرة. تخيل انت بقى لما يقول لك ان صيام اليوم يعدل عند الله عبادة سنة. يعني ده يبقى معناها ايه ؟ مش ربنا سبحانه وتعالى بيقول يا ايها الذين امنوا هل ادلكم على تجارة؟ يا ابني انت تاجر يا ابني انت راجل اعمال بس راجل اعمال
الاخروي انتم سيدات اعمال بس سيدات اعمال اخروية. يعني اللي قاعدين في المسجد دول رجال الاعمال بس رجال الاعمال الايه؟ رجال الاعمال الاخروية يصدق او لا تصدق. ارباح هذه الصفقة. ابن عباس يقول لك الحسنة بسبعميت ضعف. يا نهار ابيض! ابن عمر يقول لك ان العمرة فيها احسن من عمرة
في رمضان الاوزاعي يقول لك ان عبادة اليوم الامام الاوزاعي ده غير كمان ابن رجب. الاوزاعي يقول ان عبادة اليوم فيها الاجتهاد في العبادة في اليوم فيها يعدل اجر غزوة في سبيل الله. غزوة! يعني انت قدامك عشر غزوات يا ترى هتفوز بكم غزوة
يا ترى هتطلع باجر كم غزوة في هزه الايام العشرة؟ يا ترى كم يوم فيها تجتهد فعلا في العبادة فيه؟ وتفوز باجر. العبادة في غزوة ومن غزوات العابدين وغزوات المطيعين لله سبحانه وتعالى. صدق او لا تصدق دي ارباح عامة يا جماعة. ده احنا لسه ما اتكلمناش عن الارباح
ارباح اكبر من كده. انا اللي الواحد بيتحسر عليه. لما تخيل شاب دلوقتي تحت التراب او بنت تحت التراب. وكان ايامه الدنيا. وكانت ايام الحياة وكان امامها الحياة. وبيعدي عليهم عشر ذي الحجة. انت متخيل احساس انسان. وهو بينادي فيك وهي بتصرخ فيك
وتقول لك ده انا مش هم مش بيتمنوا انهم يرجعوا يوم لان الرجوع يوم ده بالنسبة لهم مستحيل. ده هم عايزين يفوقوا الناس اللي فوق التراب كأنهم يرسلوا لنا رسالة انتم مش حاسين. يعني ايه احساس انسان صحيفته اتقفلت. يا جماعة صحيفته اتقفلت دي. ربنا سماها في القرآن
القرآن ايه؟ ها؟ مصيبة فاصابتكم مصيبة الموت. ربنا سماه في القرآن مصيبة. ربنا سمى قفلة الصحيفة في القرآن مصيبة. انت مش متخيل احساس انسان صحيفته اتقفلت. مش متخيلة احساس انسانة عداد حسناتها وقف. مش متخيل انسان
ما عدش عنده ليل يقومه. ما عدش عنده نهار يصومه. مش متخيل احساس انسان ما عدش عنده ايد يمسك بها مصحف. ولا عين اقرأ بها في مصحف ولا لسان يذكر به الله. ولا له ولا رجل يروح بها بيت الله. ما انتوش متخيلين احساس انسان. ما عدش
فهيقول استغفر الله. ما عدش ينفع يقول يا رب. دي كلها كانت اعمال وانتهى زمن العمل. اخ من اخواني بيقول لي رأى رؤيا ان هو كأنه يوم القيامة والناس بتدفع وهو بيدفع عشان يوصل بقى للعرض او يوصل للحساب. وهو مفزوع في يوم القيامة. فبيقول
فانا ساعتها قعدت اقول يا رب قعدت اقول استغفر الله. قعد يقول اذكار من هذه الاذكار. بيقول لقيت ورايا ملك بيزقني لقدام بيقول له كان في الدنيا الكلام ده. قلنا لكم في الدنيا نفزوه. ما عدش ينفع النهاردة يتقال الكلام ده. وزقه لقدام عشان يدخل يتحاسب. سبحان الله العظيم رؤى الدار
في الاخرة لما اخ يشوفها معناها ان الاخ ده بالزات له رسالة انه يزود في العبادة. ان الاخ ده لازم يجتهد في العبادة. المهم يا اخواني ان احنا مش متخيلين يعني
احنا هنعرف قيمة هزه الايام لما تعدى علينا واحنا تحت التراب هنعرف قيمة هزه الايام. لما يعني تعدي الدنيا يعني سبحان الله هنتكلم في الشروط الجزائية ان العقد اللي مش هيغتنم هزه الايام هيخسر ايه. اللي مش هيغتنمها يا جماعة مش مجرد هيخسر هزه الارباح. يا ريت اللي مش هيغتنمها كانت وقفت
ان الارباح راحت. ان ما لوش ارباح. ده القضية اخطر من كده كمان. سبحان الله العظيم. ارباح الصفقة ارباح انك انت تعبد ربنا عموما في عشر ذي الحجة وبرة عشر ذي الحجة ارباح انك تؤثر الله على نفسك عموما في عشر ذي الحجة وبرة عشر ذي الحجة ارباح انك تبقى انسان عابد
جربت يا ابني انك تمسك مصحف وتقف بين ايدين ربنا كده الساعة سبعة الصبح. تمانية الصبح. عشرة الصبح. واحدة الضهر اتنين الضهر. عشرة بالليل واحدة بالليل اتنين بالليل اي وقت من اوقات النفل المطلق بتقف تصلي بين ايدين ربنا. لو الدنيا اتزلزلت ما انتاش قايم من مكانك
انا يا رب مش هيصرفني عن عبادتك اي شيء. جربت يا ابني احوال العابدين؟ جربت يا ابني احوال السابقين؟ جربت يا ابني احوال اللي عاشوا الدنيا الدنيا دي صح ولا يا ابني انت عايش تايه زي بقية الناس؟ ملتزم ولكن من ايه ؟ يعني من بعيد كأني بعيد كده. جربت يا ابني الاحوال اللي ربنا
بيتكلم عنها في القرآن جربت احوال سيدنا سليمان. لما عطلته عشرين الف خلع عن الصلاة وعن الزكر. ربنا قال علي فايه فطفق مسحا فطفقا امسح من حياتك اي حاجة تعطلك عن ربنا. امسحي من حياتك
اي حاجة تقف بينك وبين ربنا. امسحها مسح من قلبك ومن حياتك. الشيء اللي يعطلك عن الله. الشيء اللي اللي يدفعك بعيد عن طاعة الله سبحانه وتعالى. لما عطل عن عبادة ربنا طفق مسحا مش هيسمح ان شيء يعطله عن الله. فين العزائم دي؟ فين الهمم
الحجاج يعني اعتقل تلات تلت رجال. كانوا التلاتة قرايب امرأة واحدة بس. كان واحد منهم ابنها ضناها نور عينيها اغلى حاجة عندها في الدنيا. وواحد منهم جوزها جوزها ده بالنسبة للست جوزها ده يعني حياتها. يعني ممكن تكون بتحب ابنها اكتر ولكن جوزها
اداة تأمين مستقبلها اصلا. فبتبقى بالنسبة لها جوزها اهم. واخوها اخوها ده بالنسبة لها حاجة غالية. ولكن في واقع الحياة بيبقى الابن والزوج اغلى في واقع الحياة في واقع مسؤولية الحياة. فراحت للحجاج تشفع له انه يخرجهم التلاتة. تتوسل اليه انه يخرجهم التلاتة
الحجاج قال لها خرج لك واحد بس. قدامك اربعة وعشرين ساعة قدامك يوم. اختاري واحد من التلاتة وانا اخرجه لك. كانه يمعن في زلها. جت المرأة تاني يوم قال لها اخترتي؟ قالت له اه. اخترت مين؟ قالت له اخترت اخويا. فالحجاج استغرب ازاي؟ يعني يا ابنها يجوزها. قال لها ليه
قالت له لان ابي وامي لو كانوا احياء لاختاروا اخي. واردت ان ابرهما احياء كما بررتهما امواتا. الله اكبر اكبر يا جماعة الحجاج بهر من اجابتها خرج لها التلاتة. اداها التلاتة. القصة اللي بهرني فيها ان هي
هي اختارت مراد ربنا على مراد نفسها. فربنا اداها اعلى من مراد نفسها. اللي بهرني في القصة مش انها قصة بر والدين. دي مش قصة بر والدين ده قصة ان الانسان يبقى ربنا اغلى عنده من نفسه. ان محبوبات ان ما يحبه الله يبقى اغلى عندك مما تحبه انت. فهي اثار
مراد الله على مراد نفسها. فربنا صارع في مرادها سبحانه وتعالى. هي دي يا جماعة ارباح العبادة عموما في الحياة. ارباح العبادة انك هتبقى انسان غزائي مش زيك زي غيرك. عند ربنا ما انت زي غيرك. عند ربنا ما انت زي غيرك. هو اللي بيقوم الليل زي اللي ما بيقومش. هو اللي بيصوم اتنين وخميس زي اللي ما بيصوم
صمش هو اللي بيحافز على جلسة الضحى زي ما بيحافزش. هو اللي بيجتهد في النفل المطلق يصلي لربنا زي الصالحين كلهم يا جماعة. يا جماعة الصالحين كلهم كان من الليل يصلون ومن النهار يصلون. تلاقيه بعد الضهر قاعد يصلي تلاقيه في وقت الضحى قاعد يصلي. تلاقيه بالليل
اللي قاعد يصلي تلاقيه اول الليل ربنا قال تراهم ركعا سجدا. تراهم يعني كل ما تبص لهم تلاقيهم بيصلوا. ده ده يا جماعة هو الصالح يعرف يعيش من غير صلاة. اهي المواسم دي فرصة ان احنا نصحح مسار حياتنا. المواسم دي
فرصة ربنا بيقول لك انا مش هعاملك مش هعاملك بالحسنة والعشرة. ده انا اعاملك بالسبعمية. ده انا اعاملك بالالاف المؤلفة. ليه؟ عشان كلنا نجتهد باهر نقف مع نفسنا نتعود ان احنا نصحح المسار بتاعنا. ارباح الصفقة. صدق او لا تصدق. حاجة فوق الوصف. غير ان فيه ارباح
تفصيلية ده دي الارباح العامة. يعني ايه الارباح التفصيلية؟ ارباح التفصيلية دي بقى هنتكلم عنها في بنود العقد. يبقى اول حاجة ارباح العقل بس مش هنقدر نقول الارباح كلها لانها شيء لا يحصى. مين اللي يحصي ثمار انك انت تعبد ربنا سبحانه وتعالى؟ كما تعبده ملائكة
سماء الحاجة التانية بنود العقد يعني ايه بنود العقد؟ التحزير الاول يا جماعة ان ما حدش هياخد ارباح الا اللي نفز البنود يعني نفرح او رمضان الله اكبر وصفقات رمضان. الله! يا ابني انت فرحان بايه؟ فرحان بايه؟ ده اللي يفرح بالكلام ده اللي بينفزه. اللي يفرح
طب الكلام ده اللي هيجتهد به. يبقى بنود العقد دي لو ما عملتهاش ما لكش دعوة بارباح العقد. ليس لك علاقة بارباح العقد. ايه هي بنود العقد بقى الجنة مش ببلاش ، صفقات العشر دي مش ببلاش. الارباح دهي ما هيش ببلاش. ايه بنود العقد يا جماعة؟ اول بند وده لازم يخصنا كلنا
جددوا كلنا الصلاة. الصلاة؟ اه الصلاة. الصلاة ازاي يا عم انت بتتكلم في ايه؟ يا عم ده انا باصلي ده انا يا عم دقني تقول كده! ده انا لابسة فوق بعض الصلاة. الرسول قال للراجل ارجع فصلي فانك لم تصلي. هو كل واحد عمل الحركات
وساعتها ابقى صلها غير ان في ناس فعلا بتترك صلاة. غير ان في ناس مقيمة على كبيرة ترك صلاة الفجر. والعياذ بالله وهي كبيرة ومن الكبائر كبيرة من الكبائر ترك صلاة الفجر. الاخ اللي حياته اتقلبت وكان يعني حاجة صعبة جدا ومن يعني من اصحابي يعني. حاجة
صعبة جدا فبقول له ايه اللي قلبك كده ؟ انا كنت خايف ادعوه اصلا قبل التزامه. فبقول له ايه اللي قلبك كده ؟ قال لي صليت صح. صليت صح. اهي دي يا جماعة. يا جماعة
جماعة اعلى سي في الوجود كله. انت ممكن تاخد اعلى شهادتين من اعلى جهة في الكون. اي واحد رايح يتقدم لوزيفة في شركة ما دام تجارة بتجارة يقولوا له هات السي في بتاعك. انت الوقتي السي في الاخروي اهم من السي في الدنيوي. السي في الاخروي ده ايه؟ انت هتقابل ربنا
ربنا ومعك ايه ؟ انت قدامك فرصة تحط في السي في بتاعك اعلى شهادتين من اعلى جهة في الكون. من حافظ على تكبيرة الاحرام اربعين يوما كتبت له براءتان براءة من النار وبراءة من النفاق. ده انت بتمتن السي في بتاعك. مين فينا منهمك في دي؟ هو المفروض الحفاز على تكبيرة
الحرم ده اربعين يوم ده تشجيع. المفروض ده وظيفة عمر اصلا. المفروض كل واحد مننا عنده ورقة كده حاططها على مكتبه ولا جنب سريره ولا وسط كتبه محاسبة على تكبيرة الاحرام في الفرائض الخمسة. ده ده حاجة اساسية عندنا. وانت قاعد تحاسب نفسك مش اربعين يوم. ده مدى الحياة. مدى الحياة
يبقى اول صفقة اللي هي صفقة تبدأ صح. اللي هي او اول بند اللي هو بند الصلاة. بند الصلاة يا جماعة. وهنتكلم في الشروط الجزائية للعقد اللي مش هيعمل البند ده يحصل له ايه ؟ اللي مش هيعمل البند ده يخسر قد ايه. البند التاني المهم جدا في بنود عشر زي الحجة وخلينا نبدأ
دي بقى بند الدعاء يا اخواني. بند الدعاء. بند كلمة يا رب. الواحد بيتعجب حديس رواه الحاكم عن النبي صلى الله عليه وسلم. روي عن النبي صلى الله عليه وسلم. رواه الحاكم. بيقول لك ان الله سبحانه وتعالى يأتي بعبده المؤمن يوم القيامة. فيقول له
هل كنت تدعوني؟ انت كنت بتقول يا رب يعني ساعة العرض على الله ربنا بيسأل العبد اسئلة معينة السنة دي لازم تكون انت مركز فيها وعارفها كويس جدا. ولازم تكون مستعد لها من دلوقتي. يعني من ضمن الاسئلة ما شغلكم عن عبادتي. ايه اللي مانعك؟ ايه اللي عطلك
لو كنت مريض بايوب اهو ما عطلوش مرضه. ولو كنت غنم سليمان اهو ما عطلوش ملكه. ولو كنت شاب جميل ووسيم ما ما يوسف اهو ما عطلوش شبابه ولو كنت فقير معيس اهو ما عطلوش فقره. ايه اللي منعك من ضمن الاسئلة؟ هل كنت تدعوني؟ انت كنت بتقول يا رب
انت كنت بترفع ايدك! انت كنت بتتوسل الى الله فيقول العبد نعم يا رب! نعم! كنت بادعوك يا رب! فيقول الله فانك لم تدع قولي دعوة الا استجبتها لك. يا نهار ابيض! ربنا بيقول له ولا مرة قلت يا رب لو استجبت لك. العبد عارف ان فيه
مرات لم يستجب لي بس مش قادر ينطق هينطق هيقول ايه؟ ده في العرض على الله ساعة يوم القيامة. فيقول له الله الم تدعني يوم كذا وكذا لغم نزل بك ففرجته عنك فيقول نعم يا رب. فيقول الم تدعني يوم كذا وكذا لغم
نزل بك فلم افرجه عنك. فيقول نعم يا رب. ايوة فعلا في مرة يعني كنت مريض وسألتك يا رب. في مرة كان في مشكلة ها فيقول الله فاني ادخرت لك بها في الجنة كذا وكذا. الم تدعوني يوم كذا وكذا؟ لحاجة اقضيها لك فقضيتها
نعم يا رب. الم تدعني يوم كذا وكذا لحاجة اقضيها لك فلم اقضها. ايوة يا رب فعلا مرة كنت عايز فلوس مرة كنت عايز اتجوز وانا لسة صغير مرة كنت عايز شغل والاجابة يا رب ما نزلتش لما فاني ادخرت لك بها في الجنة
كذا وكذا فلا يترك الله دعوة دعا بها عبده المؤمن الا بينها له. ولا مرة قلت يا رب ربنا هيسيبها لك يوم القيامة مش هيقول لك ايه اللي حصل فيها. شفته يا رب دي غالية عند ربنا
قد ايه ولا مرة قلت يا رب الا ربنا هيقول لك هو عمل لك بها ايه في الدنيا او ادخر لك بها ايه في الجنة؟ فيتمنى العبد وقتها ان لو لم يكن عجل له شيء من اجابة دعائه في الدنيا. تخيل انت الدعاء يا جماعة الدعاء انا
تعجب لما اقول لك سيرة النبي عليه الصلاة والسلام. اه سيرة النبي. سيرة النبي ده كتاب كبير كده. طب لما اقول لك سيرة سيدنا زكريا سيدنا زكريا لم يزكر في القرآن الا في تلات مواقف
التلاتة رافع ايده وبيقول يا رب يا ربي يعني سيرة سيدنا زاكرها في القرآن كلها الدعاء. يعني يعني انت عارف يعني ايه يعني سيدنا زكريا بيقول ولم اكن بدعائك ربي شقيا. يعني انا يا رب دعاءك كان صاحبي في الحياة باقي المصاحبة. صاحبي في الحياة. انا يا رب الدعاء ده سر كل
سر الفاتحة علي في العبادة لما دعيتك وقلت يا رب. سر الفاتحة علي في الدعوة لما دعيتك قلت يا رب. لما اديتني يحيى كان بالدعاء. لما فتحت علي في الجهاد كان في الدعاء
لما سبتني بكلمة الحق في وش الزالمين كان في الدعاء. لما رزقتني الشهادة عند موتي كان بالدعاء. لما ادتني فلوس لما جوزتني لما فرجت المشكلة الفلانية لما شافت المرض الفلاني كان بالدعاء. لما فتحت علي في العلم كان في الدعاء. لما فتحت علي بالصحبة الصالحة كان بالدعاء. انسان ملخص سيرته في حياته
كلمة يا رب يا جماعة مرة في سورة الانبياء ربنا بيقول وزكريا از نادى ربه رب لا تذرني. ومرة في ال عمران هنالك يا زكريا رب يا رب هب لي من لدنك ذرية طيبة. ومرة في مريم اذ نادى ربه نداء خفيا. قال اني فهب لي من لدنك ولي
يعني سيدنا زكريا ملخص حياته الدعاء. روي عن النبي صلى الله عليه وسلم من فتح له باب الدعاء فقد فتحت له ابواب الرحمة رحمة من فتح له باب الدعاء يعني الدعاء ده فتح. يعني لو ربنا رزقك انك تقول يا رب ده فتح اكتر
لحد من السلف قصر في قلبي في الدعاء لاني قريته والواحد كان حاسس به. حاسس به فترة ربنا رزقني فيها دعاء وبعد كده فترة سلب مني الدعاء. فقريته في الفترة دي وانا بفكر في المعنى دهوه. بيقول لخشيتي ان
حرم الدعاء اشد من خشيتي ان احرم الاجابة. بيقول انا رعبي ان انا اتحرم من كلمة يا رب. رعبي ان ربنا يسلب مني نعمة شرح الصدر للدعاء. راعبي ان ربنا
سيصلب مني المعاني اللي خلتني ارفع ايدي واقول يا رب وانا متعلق برحمة الله. واحساس الافتقار الرهيب ده رزق. بند الدعاء يا جماعة بند الدعاء. ده بند من البنود. لازم انك انت تتجاهز له. من ضمن البنود يا اخواني من ضمن البنود العظيمة جدا. بند قيام الليل
هو العشرة الاوائل من ذي الحجة مش آآ النهار هو اللي بنعبد ربنا فيه والليل بنام مين اللي قال الكلام ده يا جماعة؟ ده جمهور العلماء ان الليل والنهار بتوع عشر ذي الحجة
الحج افضل من الليل والنهار بتوع رمضان. العشر الاواخر من رمضان. الا ما كان من ليلة القدر. يبقى قيام الليل يا اخواني. الاخوة بتتساهل في قيام الليل في عشر ذي الحجة يقول لك لأ اصل الليل افضل من يا ابني انت بتتكلم في ايه ؟ ده ربنا اقسم بالليل. ده ربنا لما اقسم بها اقسم بلياليها
وليال عشر. يعني لم يقلوا ايام عشر. ربنا لما اقسم بها اقسم بلياليها. ولا يعني كل ليلة من الليالي ديت احنا النهاردة الحد الحد الجاي ده هنبقى زي الوقت كده ليلة اتنين. لان من اول مغرب السبت الجاي ده هيبقى واحد زو الحجة ليلة واحد زو الحجة. والحد الجاي يعني بعد اسبوع بالزبط هيبقى
النهار واحد ذو الحجة فتخيل انت بقى اللي بيضيع الليل وبيستهين بالليل. قيام الليل يا اخوان. قيام الليل. تخيل لما ابن عمر رضي الله عنه يشوف رؤيا انه وقف على شفير جهنم وشاف ناس متعلقة في رجليها في جهنم فزع الملايكة قالت له لم ترى فراح يقولها
يقصها على آآ آآ آآ يعني حفصة اخته. فالسيدة حفصة حكتها للنبي عليه الصلاة والسلام قال لها ايه ؟ قال لها نعم العبد عبدالله اللي هو ابن عمر لو كان يقوم من الليل لو كان يقوم من الليل. نعم العبد. النهاردة كنت بقرأ في قول الله وربنا
هنا بيصف سليمان نعم العبد فقلت يا نهار ابيض! كلام كبير وما انتاش قده ولا نعرف نوصل له. فتحس ان انا باكلمك عن ايه؟ يعني بفرجك على واحد ماشي على الماية كده فانت قعدت تقراه مقهور وانا باقرأ الاية افتكرت النبي وهو بيقول لابن عمر نعم العبد ابا عبدالله لو كان
الله! هو نام العبد دي ممكن تتقال علينا احنا! هو انا وانت وانت ممكن يتقال علينا ابا العبد! لو حافزنا على اوراد العبادة بتاعتنا ولم نقطعها. الله اكبر. ايه ده! نعم العبد ابا عبدالله لو كان يقوم من الليل عايز تاخد نيشان نعم
عبد عايزة تاخدي نيشان نعم الامة عايز تاخد النيشان بتاع سليمان وداوود وداوود وايوب في القرآن في سورة قم الليل. بس خد بالك النشان ده للي بيحافز على الورد بتاعه ولا يقطعه. مهما الدنيا لو السما وقعت على الارض ما يقطعش الورد ده
عايز تاخد نيشان نعمة العبد قم الليل. يا جماعة قال تعالى تتجافى جنوبهم. تتجافى لفز عجيب جدا. ده كأنه قايم على قلاية زيت. ده مش نايم على سرير. ده مش نايم تحته آآ آآ ملاية آآ قطن ولا مفرش ستان ولا
مرتبة هريش نعام ولا ده كأنه نايم على زيت بيغلي تتجافى جنوبهم جنوبهم كأنه قعد ييجي على جنبه اليمين مش عارف ينام يقوم يتقلب على الشمال مش عارف. طب اما اجي على ضهري شوية مش قادر. من كتر المشاعر اللي في قلبه تجاه الله مش قادر ينام. تتجافى
ذنوبهم عن المضاجع سواء بقى السرير ده كان حرير كان قطن كان يدعون ربهم خوفا وطمعا. ومما رزقناهم ينفقون فلا تعلم نفس ما اخفي لهم من قرة اعين. ده احساسك في قيام الليل. ربنا سبحانه وتعالى بيقول للنبي ومن الليل فتهج
جاد بيه امسك المصحف كده مش قادر يا رب تعبان عايز انام النوم بيقفل لي عيني غصب عني. طب تهجد به. اي ازل النوم بالقرآن. طب بس اقرا. طب اقرا الاية دي عن الجنة. هتفوقك شوية. طب بص الاية دي عن النار. تصدقها؟ طب اقرا الاية دي عن جلال الله
اه الله اللي انت بتقرأ عنه متنزل الان في التلت في التلت الاخير. طب بص الاية دي اللي بتكلمك عن سواب العبادة. في الاخر تلاقي نفسك فوق اتطرد النوم عن قلبك فتهجد به نافلة لك عشانك. عسى ان يبعثك ربك مقاما محمودا
يوم القيامة الناس كلها تيجي مقام وانت القوامين ييجوا مقام تاني. ييجوا حالة تانية. فهزا للنبي صلى الله عليه وسلم في الشفاعة ولامتي في من قام الليل. بس كل واحد بياخد على قد درجته. عند ربنا سبحانه وتعالى. قال تعالى والذين
لربهم. يا جماعة يعني بازن الله سبحانه وتعالى هنعمل يعني مع اخوانا من الدعاء بازن الله سبحانه وتعالى هنعمل مع بعض ان شاء الله سلسلة سريعة كده في عشر ذي الحجة اسمها اسرار العبادات. ان يا جماعة العبادات دي فيها اسرار. معاني كانت في قلوب الصالحين بينهم وبين ربنا وهم بيعبدوها
فربنا بيجيب لك سر من اسرار قيام الليل. اسرار الاسحار بقى. والذين يبيتون لربهم. يعني واحد قايم. انت عارف يعني ولله المسل الاعلى. شاب بيحب حد اوي كده وقام متصلة به في نص الليل آآ نتقابل الوقتي. يا سلام
تام نوم ايه والسرير ايه وبكرة كليت ايه؟ ينزل ممكن ينزل بالبيجامة انزل واجري. يا جماعة انت عارف انت قايم لمين ؟ حاجة جامدة اوي. الكلام ده يا جماعة ما لوش
تفسير ده كلام ما بيتشرحش. ده كلام بيتحس. ده كلام على حسب مشاعر قلبك تجاه الله. هو انا لو قعدت اوصف لك لبعد بكرة. سيدنا سليمان دبح عشرين الف فرس عشان عطلته عن التسبيح. واحد يقول لك دبحها ليه؟ طب وحرام ان هو يدبحها؟ يا
انت يا عم ما دبحهاش. نظرها في سبيل الله. خلينا نمشي على قول تاني في التفسير. يا ابني انت حاسس باللي كان في قلبه؟ انت انت دي حاجات تشرح يا جماعة. دي حاجات لو انت ما لكش حال مع الله في التسبيح مش هتفهم الكلام ده ايه اصلا. لو انت ما جاهدتش بينك وبين نفسك
في العبادة والله لو جبنا لك الرمل كسير وجنبه القرطبي وجنبه الطبري ها وجابوا لنا جنبهم كمان الرازي. وبالمرة جابوا لنا ابن عاشور وجابوا لنا جنبهم آآ ابن الجوزي وادونا كلهم درس في تفسير الاية دي مش هنفهمها. دي يا جماعة عايزة حد عاش عبادة
عشان يبدأ يفهم اقوال المفسرين فيه. عشان يبدأ يفهم اقوال الصحابة في في تفسيرها. نعيش عبادة ربنا سبحانه وتعالى. والذين يبيتون لربهم ربنا دي بقى سر في قلب كل واحد. في واحد قايم وملهوف على انه هيقف بين ايدين حبيبه ومولاه. في واحد قايم وهو ملهوف على انه هيقف بين ايدين
الملك فيه واحد قايم اه قيام الليل واجابة الدعاء كل واحد بس المهم تقوم. والذين يبيتون لربهم سجادا وقياما. ربنا في الاخر قال اولئك يجزون الغرفة. الغرفة دي اللي هي اعلى الفردوس الاعلى. يعني الفردوس الاعلى نفسها
اعلى الدرجات دي الغرف. اعلى الغرف الغرفة. فده خد اعلى الفردوس الاعلى. لان الفردوس الاعلى دي فيها خيم الشهداء. الفردوس الاعلى دي في عرش الرحمن فدي اصلا درجات. درجات الغرف دي نفسها درجات. غرف من فوقها غرف ده الغرف دي نفسها درجات. فده ربنا قال اولئك يؤذون الغرفة
اولئك يجزون الغرفة بما صبروا لانه صبر وجاهد. ده بند من بنود العقد يا اخواني. بند قيام الليل يا جماعة. بند قيام الليل بند قبله اتكلمنا عن بند الدعاء. قبله اتكلمنا عن بند الصلاة. بند الذكر. بند من بنود عقد العمل
اللي اعلى من عقد عشر تيام بمليون جنيه. بند الذكر. يعني سبحان الله العظيم. يعني لو تدبرت كده ذكر ده بيربطك بالملايكة قد ايه احاديس الزكر اللي لها علاقة بالملايكة لما حنظلة راح للنبي عليه الصلاة والسلام وحزين جدا. انا قلبي يا رسول الله وانا باسمع عن
لو النار بيبقى في السما بروح يا رسول الله شف حسابات الشغل بتاعي واقعد اتكلم مع مراتي تقول لي الواد ده عمل والبت تركت وامور المعاش يا رسول الله المنسوب
الايمان في قلبي ما باعش مع المعاني دي. النبي عليه الصلاة والسلام قال له لو انكم تدومون كما تكونون عندي وعلى الذكر لصافحتكم الملائكة في الطرقات. ده انت كنت تخرج من الجماعة الشرعية تلاقي مالك بيسلم عليك كده اهو
تيجي تطلع بيتك ليه مالك ده يسلم عليك كدهو لو انكم تدومون كما تكونون عندي وعلى الذكر لصفحتكم الملائكة. شف شف الايكة علاقتها ايه بالزكر وبتزاكر الله حديس تاني ها لما النبي بشر الصحابة ان الله يباهي بكم الايه ؟ الملائكة يباهي
والملائكة ربنا بيباهي الملائكة بالذاكرين. وكما قال ابن القيم ان الملائكة تبني قصورك في الجنة بالذكر. انت قاعد الملايكة قاعدة تبني اول ما توقف الملايكة توقف. رجعت تسبح تاني يوم في جلسة الضحى اللي بعدها الملائكة. يعني ساعة جلسة الضحى دي الملايكة قاعدة تبني لك فوق في الجنة
بطلت جلسة دعا خلاص الشغل وقف. طيب لو طب لو بقى كمان جلسة من العصر للمغرب ذكر. طب لو كمان بقى قيام الليل قرآن وهو افضل الذكر. الله! ملايكة شغالة فوق على طول. طب انت وقفت! انا وقفت! فتخيل انت بقى يعني ايه اللي بيبني عمارة اسعد لحظة له وتلاتين عامل
من فوق يقفلوا في الدور. وعشرة تحت قاعدين يعملوا في الاساسات. وخمسة قاعدين يجيبوا في الطوب. هو شايف منزر الشغل في العمارة والعمارة قاعدة تكبر فرحان. اهو ده حطه قدام عينك وانت قاعد في جلسة الضحى. وانت تذكر الله بالغدو والاسار. عشان كده يا جماعة النبي عليه الصلاة والسلام فيه جبل كده بينه وبين
مكة تقريبا مية وعشرين كيلو. تقريبا النبي عليه الصلاة والسلام ومع الصحابة في الطريق قال لهم سيروا هذا جمدان. هذا جمدان. سبق المفردون النبي بيقول لهم شوفوا الجبل ده اللي بيذكر ربنا ده الجبل بتاع البشر. ده جبل. اللي بيزكر ربنا ده جبل
ما فيش شيطان يزلزله. ما فيش فتنة تزلزله. ما فيش نكسة تنكسه. ده اللي مداوم على ذكر الله الفترة اللي فاتت. والفتن والمشاكل عايز تنجو من الفتن بتاعة الايام دي زكر الله. ذكر الله. سيروا هذا جمدان. صدق المفردون. يقول لك فلان ده فرط. ده متفرد
فاللي متفرد فينا عند الله ده ده السابق ده ده الذاكر لله الذاكرون الله كثيرا والذاكرات دول اللي سبقوا سبقه بكتير. كفاية يا عم انا بقول لك الملايكة وعلاقة الزكر. يا عم الزكر بيقربك من ربنا قد ايه؟ وانا معه حين يزكرني. فاذكروني
اذكركم اذكركم. شف لما رئيس الجمهورية بقى يجيب سيرة محمد احمد وهو بيجيب رئيس الجمهورية بيجيب سيرة واحد مواطن ليه؟ يا اما عايز يخليه يا اما عايز اعينه في حاجة رئيس جمهورية. يبقى لما بيزكر واحد يبقى يدي له حاجة جاب مصيبة بقى. هيدي له حاجة كبيرة اوي. فتخيل ربنا يقول
لما ما لك الملك يذكرك يبقى يديك ايه؟ يبقى يديك ايه؟ يبقى يعمل لك ايه؟ يبقى من ضمن عقد العمل خلود العقد بند الذكر. بند ذكر الله سبحانه وتعالى. من ضمن البنود يا جماعة يعني وده بند يعني ايه؟ بند التدبر في الخلق
يا اخواني ايه التدبر في الخلق يا حبيبي؟ التدبر في خلق الله. يا جماعة ده في الشروط الجزائية تارك التدبر في خلق الله كتارك التدبر في قرآن الله. ده هاجر لايات الله الكونية
وده هاجر لايات الله القرآنية. ده جريمة. ده جريمة. ربنا خلق لك الكون ده وانت ما بتبصش ازاي؟ ربنا بيقول وكذلك نري ابراهيم ملكوت السماوات والارض وليكون من الايه؟ ايه؟ موقنين في زمن الشك
في زمن الوساوس في زمن ضعف اليقين. عايز قلبك يتملي يقين بالله التدبر في خلق الله. ربنا قال وليكون من الموقنين عايزة قلبك يتملي يقين التدبر في خلق الله. بص في السما. بص في الكون. بص في نفسك. بص في التدبر في خلق الله. وليكون انا
ايام ما كنت طالب في الكلية والله يا اخواني كنا بنحفى عشان الاقي صورة طبيعية. مش لاقي صورة طبيعية. عايز صورة طبيعية اسبح ربنا علي في جلسة ضحى ولا ابص فيها مرة وانا خارج من الجمعية هنا مش فاكر بقى كان عشاء ولا فجر ولا ايه لقيت صورة مرمية كده على الارض كان تقريبا صفحة الحوادث
تقريبا وكان المقتول الضهر بتاعه آآ كانت صورة صورة في حجم صفحة. فضهر المقتول في الاوضة اللي مصورة انها بتوع اخبار الحوادث. آآ اه اه صورة نخيل وجبل ومية وصورة تحفة. قطعت السورة وقمت رايح جايب لزاق مغلفها من قدام وورا
الصورة دي فضلت معي سنين سروة لقيت صورة طبيعية سبح ربنا عليها. الوقت النت ولا الكمبيوتر افلام بيقول لك خمسة جيجا وعشرة جيجا وعشرين جيجا كلها صور طبيعية. يعني اللي عايز يتدبر في خلق الله الوقتي ربنا فتحها عليه من وسع. عبادة
تدبر في الخلق بقت وانت في بيتك ممكن تمارسها. بعد ما كنت تحتاج تروح وتقعد في خلوة وتقعد في مكان طبيعي. وانت في بيتك بتشوف عجائب الدنيا الدنيا كلها في خلق الله ما بتتدبرش ليه؟ وليكون من الموقنين. ده ثمرة ده التدبر ده عبادة ربنا صنع بها الانبياء. صنعوا بها قلوب
الانبياء. يا ابني عينك يا اما ترفعك يا اما تضيعك. انت ماشي في الشارع. بصيت على واحدة نزلتك. بصيت على دنيا اه لو يبقى عندي عمارة زي دي نزلتك. بصيت على عربية فخمة وانت بتتمنى زي نزلتك. وممكن تبص وانت ماشي قاعد تتدبر في خلق الله. كل شيء
اذكرك بعظمة الله. عينك ديت ترفعك يا تضيعك. فهناك قلوب تربت على النظر للسماء وقلوب تربت على النظر للنساء قلب وقلب فده من بنود العقد. من ضمن بنود العقد. من ضمن بنود العقد
بند التدبر في خلق الله. الحمد لله وكفى صلاة وسلاما على عباده الذين اصطفى. اما بعد آآ الشروط فين العقد يا جماعة؟ الشروط الجزائية للي ما يعبدش ربنا في عشر ذي الحجة. يعني اللي مش هيعبد خالص او اللي الموضوع بالنسبة له مش فارق. قال تعالى والفجر وليال
ربنا اقسم بالليالي العشر ذي الحجة. والليل اذا يسر قيام الليل والشفع والوتر اللي هي الصلوات الفرائض والنوافل والليل ازا يسرق التلت الاخير من الليل اللي قبل الفجر هل في ذلك قسم لذي حجر فيه انسان عاقل يضيع المواسم العظيمة ديت
ربنا سبحانه وتعالى يجيب لك في اخر السورة اللي ضيع المواسم دي. عمل ايه ؟ كلا اذا دكت الارض دكا دكا الدك ان تيجي طيارات تدك الارض ارض بالقنابل تساويها بالارض. ده اسمها دك دكا دكا. وجاء ربك والملك صفا صف جيوش. وجيء يوم
اذا بجهنم ماسكها خمسة مليار ملك عشان يمسكوا زمامها يومئذ يتذكر الانسان وانى له الذكرى يقوم قولوا يا ليتني قدمت لحياتي. يبقى اللي مش هيعبد ربنا في المواسم دي ده مش هيعض على ايديه يوم القيامة. يقول يا ليتني
قدمت لحياتنا ما بيقولهاش وهو بيعيط مسلا بيعيط مين يا ابني؟ ده واحد مصيره ضاع. هو واحد صوت في سانوية عامة؟ هو واحد كان عنده مصنع وصاحي القوالع وكل المخازن
اتحرقت! هو واحد كان عنده خمسين مليون جنيه وواحد نصب عليه ده واحد يا ابني مصيره ضاع! فبيقولها وهو يتمرغ في ارض المحشر والعياذ بالله يقول يا ليتني قدمت لحياتي. يبقى اللي بيخسر الكلام ده ترك ترك الصفقة ترك كل جزء من الصفقة. ترك القرآن الذي
ليس في جوفه شيء من القرآن صفحة القرآن ممكن تعدل ثواب خاتمة. يعني انت ممكن تاخد ثواب كم ختمة قرآن لو ختمت مرة واحدة بس لو خدمت مرة الذي ليس في جوفه شيء من القرآن كالبيت الخرب. البيت الخربان ده متصدع متشقق من برة. اي هزة توقعه. انت لو ما
ما تقراش قرآن اي فتنة توقعك. البيت الخرب شكله وحش. انت منزر قلبك تحت نظر الله ايه؟ شكله وحش. لو ما بتقراش قرآن. البيت الخارب مهجور لو قلبك من غير قرآن يبقى ما فيش فيه خير ما فيش. البيت الخارب مليان عقارب وحشرات وحيات. يبقى انت
قلبك مليان شياطين من غير القرآن. الشروط الجزائية لترك بند القرآن. ترك الذكر مثل الذي يذكر ربه والذي لا يذكر ربه كمثل الحي والميت. الميت ده جسد متعفن. ما حدش يطيق يشم ريحته. الميت ده انسان ما يقدرش يعمل حاجة لنفسه. لو واحد قطعه
السكينة نصين ما يقدرش يدفع عن نفسه. انت الشياطين تعمل فيك ايه ؟ انت ما انتاش قادر تقاوم. الفتن تلعب بك ازاي ؟ الشياطين تتخطى تتخبطك ازاي ؟ مش النبي بيقول لربنا واعوذ بك ان يتخبطني الشيطان عند الموت. عارف يعني ايه يتخبطك الشيطان
ده الميت. الميت ده الشيطان بيتخبطه وهو زي المشعوف مش عارف يعمل له حاجة. والعياذ بالله. يبقى ترك الذكر هيخلي الشياطين تلعب بك حيا وايه وعند الموت والعياذ بالله. ترك التدبر في خلق الله. النبي عليه الصلاة والسلام لما نزل عليه خواتيم ال عمران ها آآ
ربنا بيقول الذين يذكرون الله قياما وقعودا وعلى جنوبهم ويتفكرون في خلق السماوات والارض. يتفكرون. فالنبي وهو بيبكي قال ويل لمن قرأها. ويل لمن ايه؟ هجرها ويل لمن قرأها ام يتفكر فيها يعني اللي بيقرا كده اي حاجة وخلاص ده الرسول بيقول ويل اللي ما بيتدبرش في الخلق ده واللي ما بيتدبرش في القرآن
اللي واخد الدين من غير تدبر. اللي بيقرأ القرآن قراية ما بيقراهاش لورقة الجرايد. ده الرسول قال ويل للي بيقرا بالطريقة دي ويل للي بيلعب بالدين بالطريقة ده ، ده انا باقرأ قرآن. تقرا ايامي. ده انت الجرايد بتقراه بتركيز اكتر من كده. ويل لمن قرأها
ولم يتفكر فيها. الشروط الجزائية بتاعة كل حاجة من البنود ديت تارك القيام الليل يا جماعة. تارك القيام ان عمر لما لقى الناس على شفير جهنم معلقة من ارجلها في النار. النبي عليه الصلاة والسلام قال ايه ؟ نعم العبد ابا عبدالله لو كان يقوم من الليل كأن اللي ضيع اللي راحه في جهنم
ده ان هم استهتروا بالعبادات دي اصلا. فالاستهتار غلظ قلبه فنزل الدنيا اتفتن فيها. كأن المواسم دي طوق نجاة لك كأن العبادات دي طوق نجاة لك. عشان كده الوقت العقد بقى. لما نقرأ جزء من العقد هتوقع ولا مش هتوقع
لما نقرا العقد بعد ما عرفنا جزء من الارباح بتاعته مضاعفات المهولة بتاعته. لما عرفنا البنود بتاعته. العقد ده له بنود ما هواش اي حاجة لو اعمال هتقوم بها عشان تاخد الارباح دي. لما كلمنا يعني سريعا جدا طبعا عشان الوقت عن بعض الشروط الجزائية بتاعته. بتاعة
اهمال صفقة عشر ذي الحجة بتاعة اللعب في عشر ذي الحجة. العقد بقى النبي عليه الصلاة والسلام بيقول لك قال رسول الله صلى الله عليه وسلم ما من ايام العمل الصالح احب الى الله فيها من هذه الايام
قالوا ولا الجهاد يا رسول الله؟ قال ولا الجهاد الا رجل خرج بنفسه وماله فلم يرجع من ذلك بشيء قال رسول الله صلى الله عليه وسلم افضل ايام الدنيا ايام العشر. قال رسول الله صلى
صلى الله عليه وسلم ما من عمل ازكى عند الله ولا اعظم اجرا من خير يعمله في عشر الاضحى قال رسول الله صلى الله عليه وسلم ما من ايام احب الى الله ولا
عظمة عند الله العمل فيهن من هذه الايام. فاكثروا فيها من التحميد والتهليل والتكبير قال تعالى وليال عشر. قال تعالى واتممناها بعشر. قال تعالى ويذكروا اسم الله في ايام معلومات وهي العشر. اخواني في الله ده توقع توقع المشتري هو الله. والبائع هو
هو انت الله اشترى منك عبادتك في هزه الايام بسواب يعدل سواب من انفق ماله وروحه ونفسه في الجهاد في سبيل الله. توقع لازم توقع. لازم توقع. عايزين يا اخواني في الله نستعد لهزه الايام. استعداد حقيقي
بازن الله سبحانه وتعالى عايزين نوطن نفسنا ان احنا نتعب فيها. نتعب. السيدة مريم اه يعني اه اه السيدة مريم اه اه ام سيدنا عيسى في سورة مريم لما ربنا سبحانه وتعالى آآ ارسل لها جبريل وحملت. فوهي في قمة
ضعف ربنا لا يهز اليك بجذع النخلة. سبحان الله! النخلة دي اصلا كانت ميتة. النخلة دي كانت بلا رقص اصلا. عشان كده ربنا قال لها هزي اليك بجذع. جذع لانها كانت جزع النخلة لما بتموت راسها بتقع. راسها بتقع. فجاءها المخاض الى ايه؟ جذع. النخلة مش الى النخلة. ده كانت مجرد جزاء
نقلة ميتة. نخلة لما بتموت ما عادش بيبقى لها رأس الرأس ساعتها بتقع وبتبقى جزع بس. فربنا بيقول لها عزي. الله! يا رب ده النخلة دي انت هتحييها. في سوا
اخواني وهتطلع لها جريد وهتطلع لها رتب وهتساقط الرطب على مريم. طب يا رب بقدرتك اللي عملت بها معجزة احياء النخلة طب ما ده توقيع الرتب ده حاجة مش معجزة اصلا ده حاجة كده. انما احياء النخلة معجزة. يا رب بقدرتك اللي عملت بها المعجزة خلي الرطب يقع. لأ
لازم تشتغل. لازم يبقى فيه مجهود من عليك. لازم يبقى فيه جهد منك. لازم تتعب. لازم عشان توصل لربنا يبقى فيه مجهود منك ركز يا ابني ركز عشر ذي الحجة عايزة تركيز. ذو القرنين ربنا قال اتيناه من كل شيء سببا. من اهم اسباب احباط الانسان في حياته
تعدد المواهب تلاقي الانسان الزكي اوي اللي بيعرف يعمل خمسين حاجة تلاقيه محبط دايما في حياته ليه ؟ لانه نفسه يعمل الخمسين ومش عارف. فتلاقيه مشتت ما بين خمسين اتجاه ومش عارف يعمل ايه. يقول لك انا ناجح في دي وفي دي وفي دي وفي دي ربنا ادى له من كل شيء سببا فاتبع ايه؟ سبب
ركز في اتجاه واحد. حط كل المواهب اللي ربنا اداها له في اتجاه واحد. فبلغ مغرب الشمس. وصل لاخر الكرة الارضية. ليه في انه ركز لانه ركز عندنا عشر تيام الاسبوع اللي قبلها كله تسمع دروس عن هذه الايام يعني مسلا موقع زي موقع
الله الدرس ده بيتبس عليه الوقتي بفضل الله. يعني يعني فرصة ان انا برضو اتذكر اخوانا اللي من برة مصر. اللي معنا الوقتي. بس معنا من خلال بقى البس بتاع النت. فيعني
يعني الفرصة ان احنا نقول لهم ربنا ربنا يعينكم وانتم نفس الكلام اللي بقوله دلوقتي. الاخوان اللي معي في المسجد انا بقوله دلوقتي لاخوانا واخواتنا اللي معنا على النت يا جماعة الاسبوع ده
نركز ان احنا نسمع عن العشر. ان احنا نبدأ نجتهد في العبادة. ان احنا ننشر قضية العشر في الدنيا. حرام ان يبقى فيه موسم بالمنزر ده. واحنا ضايعينه. حرام ان يبقى فيه عقد عمل بالعظمة دي وانت تاخده لنفسك والامة محتاجاه وما حدش ياخده. ده عقد عمل. لازم الام
كلها تتوزف فيه في عشر ذي الحجة. ده ده عمل. ربنا نزله من فوق سبع سماوات للامة كلها مش الورقة طبعا. ده اللي هو ثواب عشر ذي الحجة. احسن فيه ناس
بتفهم بطريقة اه ربنا نزله للامة كلها. ربنا فتح باب الرحمة دي للامة كلها. فلازم الامة كلها ما يبقاش فيه بطالة دينية اياه وبطالة تعبدية في عشر ذي الحجة. مين اللي هينشر القضية؟ مين اللي هينشر عقد العمل ده؟ انتم يا رجالة. اخوانا واخواتنا. كلنا
هنا مع بعض. يعني ان شاء الله بازن الله انا الورقة دي ان شاء الله لما تكمل طباعتها انا آآ لان هي خلاص بتخلص الوقت بقى. ان شاء الله بازن الله ناوي انزل حتى على المقاهي. اديها
شباب في كل مكان في الجامعات في ساحات الجامعات في كليتك في وزيفتك في بلدك في بلدك وسط اللي انت تعرفهم عقد العمل ده لازم الامة كلها تتوزف فيه في هزه الايام العشر. ده وزيفتنا الاسبوع ده ان شاء الله عشان عشر زي الحجة نفسها بقى تقول والله
لان ادركت العشر ليرين الله ما اصنع. تبقى من الوقت ناوي. والله لان ادركت العشر سيرين الله ما اصنع وما يبقاش حماس فارغ. تبقى من الوقت شغال عشان تبقى فاهم ان بفضل الله انت من دلوقتي بتصوم ومن دلوقتي بتقوم ومن دلوقتي بتزكر
ربنا من دلوقتي بتقرأ القرآن انما العشر هتيجي بقى تزقك زقة لقدام هو ده اللي هيستفاد من هزه العشر. يا اخواني في الله الورقة ديت آآ يعني ورقة ربنا فتح آآ بها
ما علينا اه اللي هي ورقة عقد عمل. اه وهي اه افكارها اه يعني ايه زي اللي احنا قلناه. بس ما فيش فيها بقى الشروط الجزائية بتاعة العقد والبنود هات العقد يعني ايه آآ آآ يعني ما فيش فيها هي بس فيها آآ صدق او لا تصدق ان لو جا لك عقد عمل في عشر عشر تيام بمليون جنيه فيه
انسان ممكن يرفض ده طب الوقتي ربنا عرض عليك ما هو اعظم وبنجيب بقى صفقات العشر تيام دول فيها وبعد كده ازا كان الامر بهذه الخطوط فلا مجال للارتجال والعشوائية في افضل ايام الدنيا عند الله. يبقى ما دام ما فيش مجال للارتجال والعشوائية قل لي ايه هي الصفقات الرابحة؟ عاملين صفقة
صح اللي هي صفقة الصلاة اللي هي صفقة الصلاة عشان فيه شباب كتير ما بيصليش. فيه بنات كتير ما بتصليش. فيه رجالة كتير ما بتصليش. صفقة بعد كده صفقة سبعميت ختمة قرآن سبعميت ختمة ازاي؟ ما هو الحسنة بسبعمية. حاول تجيب خاتمة تبقى سبعمية ختمة القرآن. بعد كده صفقة الصيام طبعا
بازن الله طبعا في التسعة ايام الاوائل. لان اليوم العاشر اللي هو اول يوم العيد حرام صيامه. بعد كده صفقة الدعوة الى الله. خليك زي الشمس كده ما بتاخدش اجازات. نور للدنيا
انشر الكلام ده. الورقة دي يا اخواني انا عايز ان شاء الله يعني انتم طبعا هتجيبوها من على موقع الطريق الى الله في خلال يوم او يومين كده ان شاء الله بازن الله. آآ آآ المفروض تبدأ يعني
ان شاء الله ممكن على النهاردة تبدأ تتطبع مسلا في خلال يوم او يومين هتلاقوا صورتها على موقع الطريق الى الله وعلى الفيسبوك ان شاء الله. تبدأ بقى تسحبها تقراها
دي منها كلمات. كلموا منها الناس. انا مش عايزك تنشر الورقة بس. ماشي يا عم. كل واحد منكم على الاقل يوزع له خمسمية ورقة ولا حاجة. بس توزيع حقيقي. اللي تديها له تقول
امانة قدام ربنا انك تقراها. الورقة دي فيه ناس طبعها على حسابها تقول له كده. تقول له فيه ناس طبعها لها على حسابها. لانك انت عشان تجمع تمن خمسمية ورقة بالتأكيد. انت تعبت
يبقى تقول له امانة قدام ربنا انك انت تقراها. فتاخد عليه العهد بس مش المطلوب منك انك تنشر ورقة. مطلوب منك ان انت الكلام ده تقوله كلمة في المسجد اللي جنب بيتك. ان الكلام ده تقوله كلمة في السيكشن بتاعك في الكلية. ان الكلام ده تقوله كلمة لاصحابك. ان الكلام ده
انت تنزل تقوله للشباب في الشارع. هو انت عويل يا ابني؟ تعرفش تقول للشاب اللي واقف في الشارع ده بيعصي ربنا؟ تقول له يا ابني ده الحسنة بسبعميت ضعف. يعني صفحة القرآن بسبعميت صفحة
يعني ثواب الصفحة اعلى من ثواب الخاتمة. كلام خفيف. يعني هي مكتوبة اصلا بطريق الجولة. يعني هي مكتوبة كأن واحد بياخدها كده ويقولها في جولة. بحيس ان انت تاخدها اتكلم بها انت تاخديها وتتكلمي بها. انت لازم تشتغل. لازم تشتغل. عشان كل ما هتتكلم عن عشر ذي الحجة مقامها في قلبك هيعلى. يعني انا الوقتي
كل خطب الجمعة اللي بديها بقى لي يمكن اسبوعين. وكل الدروس اللي بديها من عشر ذي الحجة. ليه؟ انا نفسي تعظيمي للموسم ده بيزيد. غير ان عشان تقويم القضية وعشان
خد حسنات من ان الناس تطبق وعشان الواحد نفسه ان الامة كلها عقد العمل بتاع العشر ده كلها تشتغل فيه آآ رغم ده برضه انا انا اول واحد بستفيد ودني اقرب ودن لبؤي. فانا اكتر واحد بستفيد من الكلام ده في صفقة صالح ربك بقى. اللي هي بقى ايه؟ التوبة الى الله
كل يوم تسيب معصية في صفقة شيك على بياض اللي هي الدعاء يعني تخيل لو ملياردير كتب لك شيك على بياض تفرح قد ايه ؟ طب تخيل بقى ايه ان ربنا بيقول لك فيه
في وقت اجابة دعاء. اطلب اللي انت عايزه. تخيل ربنا بيقول لك كده ولله المثل الاعلى يعني في صفقة بقى غراس الجنة. انا كنت مسميها صفقة بورتوجنة بس الاخوة يعني ايه الاخوة ما رضتش يسموها برتقان. دي صفقة الزكر. وانا كنت مسمي الصفقات حاجات تانية خالص
امبو سوبر ماجنام كومبو وصفقة بورتو جنة وصفقة تمرد وكنت اعمل وسيقة تمرد على الشيطان وعلى المعاصي والشاب يوقع عليها. من نوم لله الاخوة واحنا طبعا لما بنشتغل كفريق عمل لازم بتحترم اراء اخوانك طبعا يعني. هم قالوا لا خلينا في الهداوة كده وايه وسبنا من
يعني فهم احرار مش مشكلة بس انا شايف انهم خسرانين يعني. فهم صفقة بورتو جنة آآ آآ يعني سموها صفقة غراس الجنة اللي هي سبحان الله والحمد لله ولا اله الا الله وايه والله اكبر كل كلمة بشجرة في الجنة. وفي صفقة ولدت يوم عرفة. دي كلام عن يوم عرفة والاعتكاف يوم عرفة. آآ آآ
دي الورقة ان شاء الله بازن الله يا اخواني. نتشارك كلنا ده واجب عملي على كل اخ دلوقتي بيسمعنا على النت او اخت على النت او اخ معه في المسجد او اخت معه في المسجد. الورقة دي ان شاء
هتجيبها من على الطريق الى الله بكرة او بعده في خلال يومين يعني ان شاء الله جبها. اول واجب هتحفظها وتقولها كلمة في مسجد. تاني واجب هتقول هل اي حد تقابله طول الاسبوع ده هتسمعها. سمعها بقى خمس تلاف مرة. لحد ما تبقى وانت نايم كده بتقولها كده ايه بتهلوس بها كده وانت نايم. من كتر ما انت حفزتها. تالت
اجب هتجيب منها كمية من الرقم اللي هتلاقيه بقى على الموقع وتنشره بازن الله سبحانه وتعالى وتنشر للامة وتقول لهم عقد العمل ده كلنا لازم نشتغل فيه. آآ اه اه بازن الله في اطار الاستعداد لعشر زي الحجة. يعني احنا عاملين حملة دعوية عشان ايقاظ قضية عشر زي الحجة عند كل الاخوة والاخوات. يوم الاتنين الجاي. يوم الاتنين الجاي دا امتى
جماعة ده بكرة صح؟ بكرة ان شاء الله فيه مسجد اسمه الصفطاوي عارفينه؟ مسجد الصفطاوي اللي هو عند سوء الجملة وانت جاي بقى تجيب لنا قفص حاجة كده ايه فاكهة كده من سوق الجملة. آآ مسجد الصفطاوي ان شاء الله بازن الله. يعني آآ الشيخ احمد جلال دكتور غريب رمضان. الشيخ محمد بسيوني. وانا يعني مجموعة
من الدعاء عاملين ليلة تربوية كده هتبدأ العشاء. فور صلاة العشاء هيبقى فيه كلمات ايقاظية عن الموسم. ان شاء الله بازن الله هتبقى زي ليلة تربوية كده في مسجد الصفطاوي بكرة العشاء ان شاء الله. ده الليلة التربوية الاولى استعدادا لعشر زي الحجة. بازن الله قل لكل الاخوة. احنا هدف الليلة التربوي واليوم التربوي
اللي بعدها يوم الخميس ان شاء الله هدف ايقاظ القضية. انا عايز نفهم دماغ بعض. انا مش عايز يبقى ايه؟ يبقى انت معتقد ان انا كل هدفي منك ان انت
آآ تنفز يا بني انا عايزك تشاركني نحط ايدنا في ايد بعض ونقوم القضية في الدنيا كلها. فهمتم يا جماعة؟ عشان نبقى فاهمين الهدف ايه يوم الخميس بقى الجاي ان شاء الله بازن الله في الجمعية الشرعية هنا. هنا في الجمعية الشرعية. آآ يوم تربوي اليوم التربوي التاني بقى استعدادا لعشر زي الحجة
يوم تربوي من العصر لحد ايه؟ لحد العشاء كده او بعد العشاء ان شاء الله. هيبقى برضو دكتور غريب رمضان وانا ويعني بازن الله وغالبا هيبقى فيها فطار غالبا هي المفروض يا اخواننا في الجماعة الشرعية بصراحة يعزمونا على الفطار يعني. يعني ان شاء الله بازن الله يعني غالبا ان شاء الله الشيخ جمال الكشري فين
مشي اهو ابشر ولا ايه ؟ ابشر بالمصري ولا ها ابشر الشيخ جمال الكشري قال ابشر يا جماعة انا دلوقتي طلعت على النت عشان جمال خلصت. هتبقى مشكلة يعني. فيوم الخميس الجاي ان شاء الله نصلي العصر مع بعض هنا. ان شاء الله بازن الله هيبقى في جلسة ايمانية
وافطار ايماني ودرس ايماني الدكتور غريب رمضان ان شاء الله بازن الله يعني ايه هيبقى يوم له ترتيبه برضو كده ان شاء الله يوم تربوي برضو وتيجي وتجيب اخوانك ليه؟ لان مش يوم مش بكرة تجيب اخوانك يوم الخميس ما تجيبش اخوانك. عشان تعرف تاكل. لأ ده انت ده الفطار احنا هنضحي بالفطار عشان الناس
عشان اخوانا كلهم ييجوا والقضية تقوم في الامة يا جماعة. وبفضل الله الكلام ده مبثوث على النت. لان الواحد نفسه ان منع الفضائيات. يعني احنا لو كانت الفضائيات انتم دلوقتي كنا صرخنا على الفضائيات. وقلنا يا ناس فوقوا ويا ناس انتبهوا. ولقيت القضية بتنتشر بسرعة. ما فيش فضائيات وان شاء الله هتنتشر اكتر من لو فيه فصيل
في الدنيا كلها. اخوانا على النت واخوانا على الارض وننشر القضية بازن الله. يعني فيما هو اكثر من هزا. يبقى بكرة ان شاء الله مسجد الصفطاوي بعد العشاء يوم الخميس الجمعية الشرعية العصر بازن الله يوم تربوي. اسأل الله سبحانه وتعالى ان يبلغنا العشر. اللهم بلغنا عشر ذي الحجة واجعلنا في
فمن الفائزين. اللهم بلغنا هذه الايام المباركة الطيبة. واجعلنا فيها من الفائزين يا رب العالمين. يا من اتيت عبدك موسى فيها التوراة. يا من اعنت عبدك ابراهيم فيها على بناء الكعبة. يا من جعلت فيها يوم الحج الاكبر لامة محمد صلى الله عليه وسلم. اللهم افتح علينا فيها
فتحا مبينا يا رب. اللهم افتح على الامة فيها فتحا مبينا يا رب. اللهم اجعلها فتحا على امة حبيبك. اللهم اجعلها فتحا على عبادك اجمعين يا رب العالمين. اللهم اجعلها خير ايام مرت علينا في حياتنا. اللهم اعنا فيها على ذكرك وشكرك وحسن عبادتك
اللهم اعنا على صيامها وقيامها. اللهم اعنا على ذكرها وشكرها وحسن عبادتها. اللهم اجعلها فتحا علينا في حياتنا يا رب العالمين عالمين. اللهم اقمنا على مرادك منا. اللهم قوي في رضاك عزمنا. اللهم قوي في رضاك عزمنا. اللهم انا نعوذ بك من الهم والحزن
ونعوذ بك من العاجز والكسل ونعوذ بك من العاجز والكسل ونعوذ بك من الجبن والبخل ونعوذ بك من غلبة الدين وقهر الرجال. ونعوذ بك من غلبة الدين وقهر الرجال. اللهم مكن لدين
يا رب اللهم مكن لشرعنا يا رب. اللهم افتح لدعوتنا القلوب يا رب. اللهم اهد شباب مصر وفتيات مصر ورجال ونساء مصر واطفال مصر. اللهم طهر مصر من المواقع الفاسدة ومن الزنا والخنا. ومن التبرج والسفور ومن الرشوة والربا ومن
ومن كل شرع يخالف شرعك يا رب العالمين. اللهم طهر مصر من الخمور والمخدرات. اللهم ايقظ شباب المسلمين. اللهم استعملنا ولا تستبدلنا. اللهم استعملنا لنصرة دينك في الارض. اللهم استعملنا لنشر دينك في الارض. رب اجعلنا لك صوامين
لك قوامين. لك ذكارين. لك شكارين. يا رب العالمين. اللهم انك لا تطاع الا باذنك اللهم انك لا تعبد الا برحمة منك وفضل. اللهم انما نحن بك واليك. اللهم انما نحن بك واليك يا
احي يا قيوم يا من وسع كرسيك السماوات والارض. اقمنا على مرادك منا ليلا ونهارا يا رب. يا رب اصرف عنا كل ما يشغلنا عنك يا رب. يا رب برحمتك يا ارحم الراحمين. سبحانك اللهم وبحمدك. اشهد ان لا اله الا انت
استغفرك واتوب اليك
