السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك ملكه كله وبيدك الخير كله واليك يرجع الامر كله. لبيك يا ربنا وسعديك. والخير كل الخير في يديك والشر ليس اليك. انا بك واليك
تباركت وتعاليت استغفرك واتوب اليك. اللهم صل على النبي محمد وعلى ازواجه امهات المؤمنين. وعلى ذريتي وال بيتي انك حميد مجيد اما بعد فانا نفسي دلوقتي اجيب ايه يعني وسام شرف كده واديه لكل راجل من الرجالة اللي جم درس الليلة بفضل الله سبحانه وتعالى. وبرضه
على كل اخت وفي اخوات جم ولا لأ ما عرفش بس يعني ايه انا متوقع ان يعني ممكن هيبقى برضو فيه ايه يعني بعض الفدائيات جم في هذا الجو القارس وفي هزا الصقيع وفي
فوجة البرد الشديدة دي سبحان الله العظيم يا اخواني في الله. يعني الواحد آآ يعني آآ يعني طبعا بعد يعني كلمة جزاكم الله كل خير على ان انا تخيلت ان اللي هيجي النهاردة ده اللي نفسه يوصل لربنا قوي. والله حسيب الجميع. ولا نزكي على الله احدا. اللي هيجي النهاردة ده اللي نفسه يقرب من ربنا
فسبحان الله ربنا يرزقنا الاخلاص والصدق يا رب اللهم امين. ويحسن نوايانا واعمالنا انه ولي ذلك والقادر عليه. اما بعد اخواني في الله ونحن في هزا الصقيع في فصل الشتاء يظهر صفة من الصفات الخطيرة جدا وهي صفة علو الهمة. علو الهمة في فصل الشتاء. علو الهمة
اللي يخليك فعلا تفتح بقك كده. عارف البيج واو ايه ده يا جماعة ايه اللي بيحصل ده! هو فيه ناس عندها الهمم ده! بس قبل ما نتكلم عن علو همة الصلاة
في الشتاء هنتكلم عن علو همة الطرف الاخر. علو همة الكاسيات العاريات المتبرجة اللي تلاقيها لابسة لبس خفيف عشان تفضل ويفضل يعني تفتن الناس تلاقيها كاسية عارية في فصل الشتاء وماشية. سبحان الله! والاخ الراجل اللي لحيته تملأ صدره
مش قادر ينزل يصلي في المسجد اللي جنب بيته. الا طبعا ما كان من رخصة رسول الله صلى الله عليه وسلم. امبارح اخ بيتصل بي فبيقول لي اظن انت البطانية دلوقتي فانا استغربت من الكلام! بطانية ايه يا ابني! بطانية ايه يا ابني! انت يا ابني احنا عايزين ننجو من النار! هو اللي عايز ينجو من
النار هو لما الشتا يوقفك والحر يوقفك والمشاكل توقفك والظروف توقفك فهتوصل لربنا امتى الذي يصل الى هو اللي دينه فوق الزروف فوق المشاكل. فوق العوارض هو ده اللي بيحصل لربنا سبحانه وتعالى. اللي مش كل عارض يوقفه يقوم واقف في علاقته بربنا
سبحانه وتعالى علو همة الشباب اللي بيتفرجوا على الكورة. لو فيه النهاردة يا جماعة ماتش الكلاسيكو النهائي بقى ما بين فريق البارسا وفريق لو ماتش الكلاسيكو النهائي. نهائي الدوري الانجليزي نهائي الدوري الاسباني لو النهاردة في استاد القاهرة الشباب هيحضروا ولا لا؟ الشباب هيقتتلوا على المكان ولا لا
يا عم لو الاهلي والزمالك خليك كلاسيكو المصري. لو الاهلي والزمالك الشباب هيحضروا ولا لأ ؟ علو الهمة يا جماعة. علو الهمة ان ان اللي عايز يلعب كورة او يتفرج على كورة همته ما وقفتش. اللي عايزة تعصي ربنا همتها ما وقفتش. لو نزلت على الكورنيش الوقتي هنلاقيها حبيبة يا جماعة الكورنيش
في الجو ده في الجو ده ايه المشكلة؟ التهاب القلوب ودفء المشاعر رغم الشتاء القارس بسبب العواطف الدنيوية الفانية. طب ما تيجي احنا بقى نعيش دفء القلوب رغم الشتاء بسبب العواطف العلوية. اخر موضوع
ممكن حد منكو يتوقع ان احنا نتكلم عن علو الهمة فيه او علو الهمة في التذكر بتاعو ايه تخيلو في الشتا ده اخر حاجة ممكن نتكلم عنها ايه النار ومع هذا اول موضوع هنتكلم عنه الليلة هو النار. واكتر حاجة يفكرك بها ويذكرك بها هزا الشتاء القارص. هو النار
اخوانا في الله لما طلع بتوع الارصاد من كزا يوم وقالوا الحقوا يا شعب مصر في موجة صقيع قارسة جاية الناس جابت بطاطين واشترت بطاطين والناس تعاملت هو امر واقع. طب لما النبي عليه الصلاة والسلام قال لنا ان جهنم فيها زمهرير. ان جهنم فيها شتاء قارس. جهنم من الصيف بس يا جماعة. جهنم صيف وشتا
جهنم مش حر بس يا جماعة. جهنم حر وجليد. جهنم الطرفين عذاب فيها. وعذاب الجليد اشد من عذاب الحر فيها. والعياذ بالله دلوقتي تلاقي على الجراحين يكتب لك علاج كي بالتبريد. يعني ايه كي بالتبريد؟ هو الكي ده مش بالنار اكتشفوا ان الجليد بيكوي زي
زي النار. لما درجة الحرارة بتاعته بتنخفض جدا. عشان كده لما لو طلعوا الوقتي في برنامج الحقوا يا شعب مصر فيه زلزال بعد ايام. الطيارات مش هيكربز فيها الناس عشان يهربوا. مصدقين. طب لما ربنا قال في سورة الزلزلة ان في
زلزال يوم القيامة اللي اشد من اي زلزال ما صدقنيش ليه ؟ بل الدارك علمهم في الاخرة. بل هم في شك منها، بل هم منها عمون. بل هم من هامون. قال لك يعني ايه من هامون؟ قال لك يعني كل حاجة يشوفها ستة على ستة. الا فيما يتعلق بامر الاخرة. زلازل الدنيا يترعب منها. انما
للاخرة ولا يفكر فيه. زمهرير الدنيا يشتري له كزا بلوفر. طب انت وانت بتاخد عدتك ليه؟ زمهرير الدنيا. انت خدت عدتك قريب جهنم خدت عدتك لشتاء جهنم القارس خدت عدتك لطبقة الزمهرير من طبقات الجحيم والعياذ بالله
فينا استعد يا جماعة؟ ولا بلوم منها عامون؟ علو الهمة في تذكر النار؟ اسمعوا معي الحديس الخطير ده بقى عشان نفهم القصة جاية منين والكلام اللي احنا بنقوله منين؟ حديث ابي هريرة رضي الله عنه اشتكت النار الى ربها. اشتكت النار كلمة مرعبة. النار بتقدم شكوى الى الله
الله سبحانه وتعالى النار بتشتكي من ايه؟ قال لك النار بتشتكي من كتر الغليان اللي جواها. غليان الوقتي ده النار لسه ما سعرتش. ده التسعير ده يوم القيامة النار دلوقتي بتسجر بس. تسجر يعني ايه ؟ تظل موقد عليها. انما التسعير بيبدأ مع بداية يوم القيامة لحد ما يوم القيامة يخلص
فيها العصاة والكافرون والفجار وهي مصاهرة والعياذ بالله. اشتكت النار الى ربها. فقالت يا رب اكل بعض بعضا اكل بعضي بعضا. كلمة رهيبة. لما اقول لك مسلا العواميد بتاكل بعضها بتاعة المسجد. سجاد المسجد بياكل بعضه
الناس اللي في المسجد بياكلوا بعضهم. يعني ايه الكلام ده يا جماعة؟ الكلام ده. قال لك ان بعضي بعضا ان جهنم دي اجزاء بعض جهنم دي اجزاء. كل جزء من
شدة الغليان بتاعه وشدة اللهفة بتاعته على الالتهام للعصاة. فما هوش لاقي حاجة يلتهمها غير اجزاء النار التانية فلما جزء بتزيد حرارته عن جزء يقوم ملتئم الجزء التاني. اكل بعضي بعضا. انت عارف مجموعة من الوحوش حطيتهم في مكان واحد
اكل لمدة طويلة ففي النهاية يحصل ايه ؟ الوحوش الاقوى تبدأ تاكل الوحوش الاضعف. منزر مرعب ان وحش بياكل وحش. ان وحش بيفترس وحش اكل بعضي بعضا. يا رب من كتر الغليان اللي جوايا من كتر الحر الرهيب اللي جوايا. الاجزاء
كل بعضها وبتسهر بعضها. النار بتصهر بعض والنار بتاكل بعض. اكل بعضي بعضا. اشتكت النار الى ربها. فقال يا رب اكل بعضي بعضا. مش في ناس ما جتش النهاردة عشان الدنيا برد وعشان تتدفى في البيوت. احنا عايزين الكلام عن النار يدفي قلوبنا بقى النهارده
النهاردة يا جماعة احنا عايزين الكلام عن النار يخلينا بعد شوية نخلع الجواكت ونشيل البلوفرات ونبدأ نحس ان الدنيا صهد والدنيا سخنت ونبدأ نحس ان الحرارة اللي جوة قلوبنا هو ده المؤمن. الحرارة اللي جوة قلبه زي ما هنتكلم الوقتي. ازاي يا جماعة علو همة
الصالحين في الشتاء القارص بل في الجليد. بل في الجليد. انا مش عايز اجيب لك كمان علو همة اهل الباطل. علو همة المنصرين في الدعوة للتنصير رغم علو همة شهود يهوء في الدعوة للتنصير رغم الجليد والشتاء القارص علو ائمة كل دول عايزين ندفن
بالكلام عن النار. عايزين ندفى بالكلام عن علو الهمة. في فصل الشتاء وعلو همة الصالحين. اشتكت النار الى ربها. فقالت يا رب اكل بعضي بعضا فاذن الله لها في نفسين. اذن الله لها في نفسين. نفسين يعني ايه؟ انت عارف واحد صدره
فيقوم يعمل ايه؟ يقوم يطلع نفس يفضي النار اللي في سدره شوية يخف الغليان اللي في قلبه شوية. فاذن لها في نفسين. نفس في الشتاء ونفس في الصيف نفس والنفس اللي في الشتاء ذكر في الحديس الاول. يا اخوانا شتاء جهنم اشد من نار جهنم والعياذ بالله
في الشتاء ونفس في الصيف. فشدة ما تجدون من البرد من زمهريرها فشدة ما تجدون من البرد من زمهريرها. ممكن مين هنا؟ يعني كانه من جنسها يعني بقى وشدة ما تجدون من الحر من سمومها. يعني النبي عليه الصلاة والسلام بيقول لك لما تلاقي البرد
ده اوي اوي اوي اوي اوي اوي! افتكر زمهارير جهنم! افتكر زمارير بتاعها! واما تلاقي الحر زاد قوي قوي قوي! افتكر جهنم السموم اللي هي الرياح الحارة بتاعة جهنم التي تتخلل مسام الاجساد. تتخلل مسام الاجساد وتدخل للاجساد من جوة الرياح في
الدنيا مهما شدت ما بتقدرش تخترق الجلد. انما رياح جهنم الحارة والعياذ بالله بتخترق مسام الجسم. وتتوغل داخل الاجساد فشدة ما تجدون من البرد من زمهريرها وشدة ما تجدون من الحر من سمومها. يبقى جهنم فيها صيف وشتا يا جماعة؟ يبقى
فيها نار يا جماعة وفيها جليد يا اخوانا عشان كده شف ربنا سبحانه وتعالى بيقول لك ايه ؟ عايزين نعرف ان الزمهرير اللي بيحصل ده يفكرك بجهنم يفكرك بالنار. لان ده من برد جهنم ده من جنس عذاب الزمارير في
ان كان الله يوقظنا. الناس اللي اشترت بطاطين واشترت الحفا واشترت بلوفرات واشترت دفايات وزبطت المكيفات دافي ويركب العربية يشغل التكييف. الناس اللي عملت كل ده يا اخواني في الله. انت استعديت لزمهرير جهنم بايه؟ انت عملت ايه عشان زمارير جهنم
دلوقتي اخوانا في سوريا بيموتوا من البرد. اطفال سوريا بيموتوا من البرد دلوقتي. تمانين في المية من لاجئي العالم اللي عايشين في المخيمات من المسلمين. يعني الوقتي موجة الصقيع اللي على مستوى العالم ديت. اطفال المسلمين بيعملوا ايه ؟ اطفال سوريا بيموتوا في حمص وفي غيرها من البرد. ماذا فعلت انت؟
اللي الوقت متدفيين على جسس اخوانهم من المسلمين اللي متدفيين بتعزيب اخوانهم المسلمين بالبرد. بكرة يأمنوا ان هم اللي يتعزبوا في جهنم بكرة يأمنوا ان هم اللي يتكوا بزمهرير جهنم وبجليد جهنم والعياذ بالله. انا عايزك تتخيلي جهنم وهي بييجي عليها
صيف ها او بيجي طبقة الحر اللي فيها وجهنم وهي بيجي عليها الجليد. وبيبقى العزاب بيتقلب نوع تاني خالص. الكلام ده فين ؟ اسمع قول الله سبحانه وتعالى ان جهنم كانت مرصادا. ان جهنم كانت مرصادا. مرصاد ده
عارف يعني هيئة ارصاد؟ عارفين هيئة الارصاد بتاعة الدنيا اللي قاعدة ترصد الطقس هيبقى شكله ايه بكرة والحرارة هيبقى شكلها ايه؟ والمطر هيبقى شكله ايه بترصد الناس في ارض المحشر. جهنم اهي هيئة ارصاد قاعدة ترصد الناس في ارض المعشر. اول ما تلقط فلان ده هو مجرم. فلان ده هو مطلوب القبض
عليه. فلان ده اهو على قوائم الانتظار. فلان ده اهو ممنوع ممنوع من السفر ممنوع ان انه يروح اي مكان في ارض المحشر الا جهنم. فلان اهو عليه احكام واجبة النفاز الان. ان جهنم كانت مرصادا للطاغين مئابا. هيرجعوا لها لابسين فيها
احقابك احقاب ديت ازمان سحيقة لابثين فيها اعقابا. تخيل بقى لو انت مر عليك سنة الصيف بتاعها رهيب والشتا بتاعها جليد. مين اللي يقعد سنة واحدة في البلد دي؟ طب تخيل احقابا بقى. كل شوية صيف شتا صيف شتا جليد. نار جليد
نار جليد نار للطاغين مآبا لابثين فيها احقابا. لابثين فيها احقابا لا تذوقون فيها بردا ولا شرابا. اسمع الا حميما وايه؟ وغساقا. قال لك حميم قمة الحر والحرارة والغساق قمة البرد. فقال لك ان ان نوعية تعذيب في جهنم جمعة في هذه الاية
تعذيب بالحر والتعذيب بالبرد. العزاب بيضيق والعزاب بضيق. احزر ان اخوك ينام بردان وانت متدفي. احسن انت اللي تتعزب بسبب البرد بتاعه في زمارير جهنم بكرة. احزر انك انت عشان البرد بتاع الشتا النهاردة تبعد عن الطاعة وتبعد عن ربنا وتبعد. احزر اللي
ماشيين يا جماعة متدفيين الوقتي في بيوتهم وهم بيعصوا ربنا قدام المواقع والقنوات والمكالمات والاتصالات اللي قاعدين بيعصوا ربنا دلوقتي متدفيين ايه اللي هيدفيكم بكرة من برد جهنم الا حميما وغساقا جزاء وفاقا. جزاء وفاقا زي ما نوعوا
اصناف المعاصي وتفننوا في اصناف المعاصي ينوى عليهم اصناف العذاب الا حميما وغساقا جزاء وفاقا جزاء وفقا كما قال تعالى في سورة صاد هذا وان للطاغين لشر مآب وان للطاغين افتكر بقى
فين الوقت مين بقى قد ايه طغاة الوقت والعياذ بالله هذا وان للطاغين لشر مئاب. جهنم يصلونها فبئس جهاد هذا فليذوقوه حميم وغساق. هذا ده المنو بتاعة بقى اصناف التعزيب في جهنم
بتاعة المشروبات بتاعة جهنم حميم وغصان. تشرب ايه؟ تشرب ماية بتغلي ولا تشرب تلج يكوي اشد من الماية اللي بتغلي فليذوقوه حميم وغساط واخر من شكله ازواج. تنوع اصناف العذاب في جهنم كتنوع اصناف النعيم في الجنة
فان اهل الجنة تفننوا في طاعة الله وابدعوا في طاعة الله. واهل النار تفننوا في معصية الله. وابدعوا والعياذ بالله. او تفننوا في في معصية الله فيأتي العذاب متنوع كما كانت المعصية. متنوعة. يبقى اذا يا اخواني في الله اشتكت النار كلمة مرعبة. اكل بعضي بعضا
اه كلمة مرعبة اذن الله لها في نفسين. كلمة مرعبة من زمهريرها من سمومها. يعني جهنم زمهرير وسموم يبقى اول حاجة نفتكرها في الشتاء علو الهمة في تذكر جهنم. علو الهمة في تذكر النار. علو الهمة في الاحتراز من النار
لو البرد دلوقتي قرصك يسموها قرصة البرد. لو البرد دلوقتي قرصك خاف من قرصة البرد بتاعة يوم القيامة. الحاجة التانية اللي افتكرها بمناسبة الشتاء ومناسبة انهار المطر. وفي القاهرة المطر بينزل جليد. بينزل جليد آآ في القاهرة الجديدة الذي نتذكره الان
يوم القيامة احد السلف بيقول رحمه الله بيقول كلما رأيت تساقط الثليج كل ما يشوف تساقط الايه؟ البرد والتلج تذكرت تطاير الصحف يوم العرض على الله. تذكرت تطاير الصحف والصحف بتتطاير. تخيل بقى
صح بيبقى عددها زي عدد حبات المطر كده او حبات الجليد. وكل واحد له الصحيفة بتاعته. وكل واحد ياخد الصحيفة بتاعته وما حدش عارف هياخدها باليمين. ولا بالشمال قال فهذا من علو الائمة لما انت تشوف المطر. شف الصالح بيفكر في ايه. شف الصالح بيبص للدنيا ويفكر في ايه. ويفتكر من الدنيا ايه في الاخرة. وازاي الدنيا
فكروا بالاخرة بين علو الهمة في الشتاء. علو الهمة في تذكر الجنة. الجنة! اه ازاي؟ قال تعالى لا يرون فيها ولا زمهريرا. لا يرون فيها شمسا ولا زماريرا. يا جماعة معنى ان مش هيشوفوا فيها شمس ولا زمارير
ان الناس دي في الدنيا ياما شافت شمس وزمارير بس مش وهي نايمة في بيوتها وهي بتعبد ربنا وهي مجتهدة في طاعة ربنا وهي عندها علو همة في ربنا انا عايز اسألكم يا اخواني. عايز اسأل كل واحد منكم. قمت ليلة امبارح. مين يا اخوانا اللي قام ليلة امبارح؟ مين يا اخوانا اللي ادرك ولو نص ساعة قبل الفجر امبارح
مين يا جماعة اللي صام امبارح مش امبارح كان الخميس؟ مين اللي صام امبارح؟ مين اللي صام صوم الشتاء الغنيمة الباردة صوم الشتاء الغانمة الباردة مين اللي صام امبارح يا اخوانا؟ مين اللي قعد جلسة الضحى النهاردة؟ مين يا اخوان؟ ومين اللي قضى امبارح والنهارده تحت السرير وتحت البطانية؟ وقاعد
الفت يا اخوانا الايمان بيدي حرارة في القلب. لولا هزه الحرارة الصالحين ما كانوش يستحملوا الطاعة في زمن الشتاء والبرد والصقيع. لما الواحد سبحان الله النهاردة وانا رايح لخطبة الجمعة كانت في بلد سفر في العاشر من رمضان وانا رايح خطبة جمعة والطريق كله شتا ولو نزلت الازاز سنتي
حيس انك انت هتلج جوة العربية والطريق كله بحيرات مائية والدنيا بتشتي كل شوية قلت سبحان الله العظيم تذكرت فتح بلاد فارس الصحابة راحوا يفتحوا بلاد فارس في عز الصقيع. الجليد نزل عليهم قعدوا ست شهور مش عارفين يتقدموا بسبب الجليد. كان الجيش ده فيه ابن عمر رضي الله
ابن عمر اللي كان السبب في ان اهل فارس يدخلوا في الاسلام. سبحان الله! النهاردة اهل فارس بيكفروا ابن عمر وبيكفروا. عمر بن الخطاب رغم ان هم كانوا سبب في دخولهم الاسلام. عمر ابن الخطاب هو اللي ارسل الجيش وهو خليفة وابن عمر كان في الجيش. والنهارده سبحان الله ولكن انا عايز النقطة
عبرة هنا الصحابة وهم بيجاهدوا في الجليد يا اخوانا. احنا اللي بيجي ده رياح بس كده. يعني ايه؟ ريح ريح آآ ريح باردة هوا بارد بس هوا شديد شوية انما انا انا عايزك تخيل جليد والصحابة خارجين من بيئة صحراوية قاحلة بيئة
شديدة الحرارة وعشان يستحمل ست شهور الجليد. يستحمله ازاي ؟ ده الواحد لما الدنيا بتشد شوية في البرد بيبقى حاسس ان هو هيتجنن الله! يبقى يقينا كان حرارة الايمان مدفية قلوبهم. يقينا كانت قلوب دافئة بحرارة الايمان. كان جوة في دينامو شغال. مولع
الدنيا جوة مخلي جوة في طاقة. مخلي جوة النار بتاعة الحماس وحرارة الايمان. والرغبة في العمل الصالح متقدة. كلام ابو بكر وده كلام مزبوط. ده انت ممكن تلعب جيم عشر دقايق تحس انك عايز يعني تفضل بس ايه بتيشيرت كده في الاخر. من شدة الحرارة اللي بتنبعس في جسدك من شوية
رياضية. امال الرياضة الايمانية بقى؟ اومال القلب المتصل بالله يبقى شكله ايه؟ القلب المتصل بالله يبقى دافئ بالايمان قد ايه؟ يبقى ازا يا اخواني انا عايز اسألكم دلوقتي الشتا ده معطلكم عن طاعة ربنا. الشتا ده معطلكم عن قيام الليل. الشتا ده معطلكم عن صيام النهار. الشتا ده معطلكم عن الدعوة الى الله
اوعى حاجة تعطلك عن ربنا. اوعى يبقى في زرف ان الزروف يوقف دينك. ويقول لدينك خلاص ما انتاش هتقدر تكمل. طول ما الزرف ده موجود لازم تتعلم انك في اي ظرف دينك قوي. زي سيدنا يوسف دخل السجن قابله الساجنين قالوا له ان دراك من المحسنين. بعد كده
قعد على كرسي وزارة المالية في مصر دخل عليه اخواته قالوا له انا نراك من المحسنين. وهو على كرسي الملك انا نراك من المحسنين. وهو في السجن انا بركة من المحسنين دينه ما بيتهزش. دينه ما بيتأثرش. فيه اخوة مننا ايام الامتحانات دينا يزيد. وفي الاجازة الدين هيقل. والعكس ناس العكس المفروض الملتزم
ده دين وما بيتأثرش بزرف من الزروف. مستوى اتصال قلبه بالله سابت مستمر زي سيدنا موسى. وهو في قصر فرعون ملتزم وصالح اصبح بعد كده حصل موقف قتل القبطي وهرب سيدنا موسى الى مدين. راح عاش في خيمة في الصحراء وسط البدو يرعى الاغنام. دينه قال لأ ما
عبادته قال لك لا ما قلتش. اتصاله بالله قال لي لا ما قلش. ده كان امبارح في عصر وبقى النهاردة في خيمة. يعني سيدنا يوسف كان في سجن وبقى في قصر
وسيدنا موسى كان في قصر وبقى في خيمة زي السجن كده. لا ده دينه قل ولا ده دينه قل. لا ده دينه اتأسر ولا ده دينه اتأسر. هو ده الدين يا اخوانا. ان انت
فدينك ما بيتأسرش ليه ؟ حرارة الايمان في قلبك عاملة لك دينامو. دينامو ايماني ومولد حراري ايماني. جواك بيخليك مهما حصل انت منطلق الى الله سبحانه وتعالى. عشان كده انا عايز اسألكم اخبار عبادتكم ايه دلوقتي؟ اخبار صيامكم وقيامكم ايه دلوقتي؟ اخبار شغلكم
وفي صنائع المعروف عشان اخوانا اللي في البرد والفقراء المسلمين اللي في البرد اخبار اجتهدكم في اخبار اجتهادكم في الدعوة الى الله ايه دلوقتي مهما كان المؤمن لا يوقفه شيء والغزوة اللي لازم ان احنا نفتكر الموقف بتاعها ونحن في هذا البرد
تخيل البرد ده الاخ اللي جه الدرس النهاردة بيعتبر نفسه بطل. ايه يعني تحس كده ان ايه انا جيت الدرس اهو حضرت رغم البرد حبيب قلبي امال لو كان اتعرض عليك غزوة الاحزاب. غزوة الاحزاب اللي كانت في صقيع رهيب. وعلى فكرة يا جماعة السعودية هي حارة على طول. ولكن
اما بتقلب برد انا اذكر والله مرة حجيت يعني في في حج مما رزقني الله سبحانه وتعالى به ويعني ما كانش آآ الواحد تبع لا شرك ولا له مكان يسكن فيه. كنت انا ويعني بعض اخواني كده قاعدين في الشارع. والله اذكر ليلة مزدلفة. والله احسست ان من البرد
ان الواحد هيفقد عقله من البرد من الصقيع الرهيب اللي كان موجود بها. سبحان الله العظيم! فانت يعني ما تعتقدش ان السعودية كلها النبي عليه الصلاة والسلام في غزوة الاحزاب. تخيل في البرد الرهيب في البرد الرهيب. يحفروا الخندق. وبعد كده ييجي المشركين
في حصرهم حوالي شهر، وبعد كده الليلة الاخيرة بقى انا عايزك تتخيل الرياح الباردة اللي جت في الليلة الاخيرة كان شكلها ايه ؟ انا عايزك تتخيل كأنها حواليها ايه ؟ لدرجة
ان النبي عليه الصلاة والسلام يريد ان يستطلع خبر المشركين. فبيعرض على الصحابة حد يقوم يا جماعة ما حدش عايز يقوم. يا اخوانا حد يقوم. ما حدش عايز يقوم. والنبي عليه الصلاة والسلام عرض عرض
مش ممكن يعني اي حد مننا وهو قاعد دلوقتي يتخيل انا مستعد اموت بس اخد العرض ده. من يأتينا بخبر القوم وهو معي في جنة وهو مع النبي صلى الله عليه وسلم في الجنة. يا جماعة ابو بكر قاعد ما قامش. عمر قاعد ما قامش
مش من الصحبان من كتر الجليد والصقيع والبرد الرهيب ما حدش من الصحابة قال النبي عليه الصلاة والسلام في الاخر الزم حذيفة ابن اليمان قم يا حزيفة سيدنا حزيفة قام طبعا يعني لو انت في الموقف ده هقوم ازاي واروح فين ويعني القضية دلوقتي انا مش قضية
الحديس قضية يا جماعة ان الجهاد غزوة الاحزاب كانت في برد شديد. الصحابة في اول الغزوة كانوا تلات تلاف. على نهاية الغزوة كانوا بقوا تلتمية يعني تساقط الفين وسبعمية. يعني اللي فضلوا في النهاية مع النبي لحد الليلة اللي ابو سفيان قرر الانسحاب فيها تلتميت
صحابي الليلة دي كان اللي حوالين النبي فيها عليه الصلاة والسلام تلتميت صحابي. انت متخيل كده لو انت بتجاهد في البرد ده هتصمد؟ يا اخوانا لابد ده من تولد حرارة الايمان جوانا. لان الدين محتاج لازم نستبزل كل حاجة. منصرين في الجليد بيدخلوا. في الغابات بيدخلوا. في
مستنقعات بيدخلوا لازم تتعلم ان انت يبقى عندك علو يا اما في نصرة دين ربنا. سبحانه وتعالى. كنت بقرأ في قصة ذي القرنين. ويعني كان المتوقع ان انا كنت النهاردة امتدادا للقصص بتاعة سورة الكهف. ولكن سبحان الله العظيم يعني ايه الموقف بتاع الشتاء وعلو الهمة في الشتاء واحوال الصالحين في الشتاء
اغلى ليالي العمر في الشتاء زي ما هنقول الوقتي خلاني النهاردة اتكلم عن موضوع الشتاء والعبادة في الشتاء. والموسم العظيم اللي ربنا جايبه لنا ازاي ان احنا نستسمر هزا الموسم انما انا بقرأ في قصة زي القرنين حتى اذا بلغ مغرب الشمس وجدها تغرب في ايه؟ عين حمقة شوية مستنقعات
مستنقعات دي يعني مجاهيل الارض بقى. الناس اللي عايشة في المستنقعات دي يعني ناس ده في بلاد الواء بقى. حتى ازا بلغ مطلع الشمس وجدها تطلع على قوم لم نجعل لهم
من دونها سترا. مفسرين قال لك يعني ما فيش هدوم على جسمهم. ما بيعرفوش حاجة اسمها هدوم. ما عندهمش بيوت. ما يعرفوش حاجة اسمها بيوت. ما فيش شجر. ما يعرفوش حاجة اسمها زرار
يعني الناس دي تخلف ما فيش بعضه في التاريخ بقى. ما فيش تخلف زراعي وحضاري ومعماري. زي كده في التاريخ. بعد كده حتى اذا بلغ بين السدين وجد من دونهما قوما لا يكادون يفقهون قولا. يعني في مجاهيل ودهاليز الارض. ناس ما بيفهموش يتفاهموا مع البشر ازاي. ده دلالة ان
الناس دي وصلوا من التخلف انهم عايشين في المكان ده عمرهم لا خرجوا منه ولا حد جالهم. عمر ما في حد جالهم مش عارفين اصلا يتفاهموا مع زي القرنين. مش عارفين يتفاهموا مع البشر. يعني
معنى كده عين حمأة لم نجعل لهم من دينها سترا من دونها سترا. آآ آآ لا يكادون يفقهون قولا. يعني ذو القرنين يا جماعة لما اشتغل في وصل لمجاهيل مجاهيل الارض والدهاليز دهاليز الارض هي ده علو الهمة يقينا قبل الشتاء القارص والحر الناري
وقابلوا كل حاجة. يقينا قبله كل المواقف التي نتخيلها والتي لا نتخيلها. ما ينفعش ان انت دينك يقف عند اي ظرف من الظروف ما ينفعش ثم اتبع سببا ثم اتبع سببا. شتا مكمل صيف مكمل هو ده اللي بيوصل. الانسان المستمر هو ده اللي بيوصل. عشان كده في غزوة
الاحزاب رغم الصقيع الرهيب. الصحابة بيحفروا. رغم الصقيع الرهيب. الصحابة متترسين بالخندق. رغم الصقيع الرهيب. الصحابة سبتوا وحذيف ابن يا من يقوم في هزا الشتاء القارص يقول فلما قمت واطعت امر رسول الله صلى الله عليه وسلم كاني امشي في حمام. الحمام ده اللي هو كان الماية
السخنة بقى اللي بيتغسل اللي بيستحمى فيها العرسان يوم الدوخة. حاجات كده يعني ايه كانت عندهم ايام زمان يعني. حاجة دفا الدفا يعني. قال لك كأني امشي في حمام لما اطاع امري
النبي عليه الصلاة والسلام الدفا بتاع حنزائي بتاع حذيفة جه منين؟ من الدينمو الايمان الداخلي يا جماعة. من المولد الايمان الداخلي. القلوب الدافئة مهما كان الصقيع حرارة الايمان الباهرة المتولدة مهما كان الشتا ما حدش حاسس بحاجة الواحد ساعات بيشوف نمازج من بعض مشايخنا
حاجة مهولة. الناس دي ما بتنامش. الناس دي ما بتتعبش زينا. الناس دي ما بتجوعش زينا. الناس دي ما بتهبطش. يا اخوانا في مولد ايماني اني ابيت عند ربي يطعمني ويسقيني. ده فيه قوانين تانية للناس اللي بتعلى اوي فوق للناس اللي بتطلع اوي فوق
قوانين تانية تلاقيها ما لهمش دعوة بقوانين الاكل بتاعتنا. ما لهمش دعوة بقوانين النوم بتاعتنا. ما لهمش دعوة بقوانين البرد والحر بتاعتنا. ومن كتر انشغاله دار الاخرة فعلا بقى حاجة تانية. الشتاء وعلو الهمة. علو الهمة لا يرون فيها بردا ولا زمهريرا. انك تفتكر الجنة. انك تفتكر
افتكر الرفاهية اللي في الجنة بس مين بقى يا لا يرون فيها بردا وزمريا اللي شغال في الدعوة الوقتي اللي جاي يحضر درس في الشتا ده. اللي شغال في العبادة في قيام الليل
برة بترخ والشتا وصوت الرعد والبرق وهو مكمل. قاعد يصلي ويعبد ربنا سبحانه وتعالى. فده اللي نازل يصلي الفجر والدنيا جليد. اللي نازل يروح مشوار دعوي والدنيا متلجة. لا يرون فيها شمسا ولا زمهريرا. ما
ما لهمش دعوة من علو الهمة في الشتاء يا اخواني في الله. علو الهمة في التدبر يا جماعة. علو الهمة في التدبر. فصل الشتا ده في التدبر ما لوش حل. علو الهبة في التدبر. النبي عليه الصلاة والسلام. الليلة اكتر ليلة بكى فيها السيدة عائشة لما سألوها ما اعجب ما رأيت من رسول الله! اعجب
فوق يعني كل حياة النبي عليه الصلاة والسلام عجائب. مبهرة. تخيل كده انت لو قضيت يوم مع مسلا الشيخ ابن باز الله يرحمه مسلا وشفت قيامه وصيامه وعبادته. وان تخيل انت لو قضيت يوم مع شيخ كبير مسلا ليل نهار في العبادة حاجة كلها عجائب. اومال بقى واحدة عايشة مع النبي عليه الصلاة والسلام العشر سنين بتوع المدينة. يعني تخيل
شافت اللي يعني اللي يخلع القلب من الانبهار. فبيقولوا لها اشد حاجة بقى. اعجب حاجة. قامت جايبة لهم الليلة اللي نزل على النبي عليه الصلاة والسلام فيها قول الله ان في خلق السماوات والارض واختلاف الليل والنهار لايات لاولي الالباب. جابت لهم الليلة دي
وبكاء النبي عليه الصلاة والسلام طول الليل لدرجة انه نام وهو بيبكي سيدنا بلال جاي ينقزه لصلاة الفجر قال له ما يبكيك يا رسول الله؟ عليه الصلاة والسلام يعني هو نام بيعيط
عليه الصلاة والسلام. فقال لقد انزل علي الليلة ايات. ويل لمن قرأها ولم يتفكر فيها. يا اخوانا عدم التفكر ده جريمة ويل ويل لمن قرأها ولم يتفكر فيها. عدم التدبر ده كريمة. عدم التفكر ده جريمة. الشتاء بقى. شف ربنا سبحانه وتعالى يقول لك هو الذي يريكم
البرق خوفا وطبعا. ايات ربنا في الشتا اللي انت ممكن تتدبر فيها. واللي ما بتشوفهاش غير في الشتا. هو الذي يريكم البصر ارقى يريكم يريكم بص شف خوفا وطمعا وينشئ السحاب الثقال شف منزر السحاب في السما
ايه ده! ده السحاب ده لو نزل كل الماية اللي فيها يبقى طوفان. ويسبح الرعد بحمده. الله اكبر! يعني صوت الرعد ده صوت تسبيح مخلوق. امال لو ربنا سمعنا صوت تسبيح الاسود وصوت تسبيح البحار وصوت تسبيح الجبال وصوت تسبيح الشمس وصوت تسبيح القمر وصوت تسبيحة قشرة الارضية وصوت تسبيح
افتح البراكين وصوت تسبيح الزلازل. ويسبح الرعد بحمده. والملائكة من خيفته. ويرسل الصواعق. من وحياة ربنا في الشتاء ويرسل الصواعق فيصيب بها من يشاء. وهم يجادلون في الله. وهو شديد المحال. في ليلة كلها
فرد قارص والمطر بينهمر وايات ربنا في الرعد والبرق والصواعق والسحاب الثقال منهمرة ليلة كلها تدل على الله وتلاقي واحد ملحد واقف قاعد يألف كتاب ولا داروين بيألف كتاب ينافح فيه عن فكرة الالحاد والعياذ بالله ولا تلاقي
واحد ملحد قعد يكتب كلام الحادي على الفيسبوك. واياته ربنا منهمرة. من حوالينا. ولكن اللعنة اعمى هتعمل ايه؟ اللي ما هوش شايف مش شايف والعياذ بالله يبقى فرصة يا جماعة. الشتاء فرصة للتدبر. فرصة لمعرفة الله. فرصة انك انت تتدبر في ايات ربنا
منزر السما في الشتا متعوضش مش هتلاقيه طول السنة منزر القمر ومن ومن تحته الغيوم ومن تحته السحاب بيبقى منزر كده باين من وراها عامل ضل كده منور بيبقى منزر يخلع القلب. منزر الشمس مش شمس والسحاب تحتها. لو السحاب متجمع بقى وبقى مش
الشمس حاجات بسيطة او السحاب متقطع والشمس عاملة الحروف حوالينه ملونة بلون الشمس. منزر يخلع القلب. منزر السما مع السحاب منزر منازر التدبر في الشتاء منازر باهرة لمن يتدبر لمن يعقل. الشتاء وجبة
عزيمة في التدبر في خلق الله. لان في ايات في الصيف وفي ايات في الشتا. حتى الواحد لما بيروح اماكن خلوية يتدبر في الشتاء المنازر الزرع في ده غير الصيف الصيف بتلاقي الارض معظمها محسود والارض معظمها ترابية. في الشتاء بتلاقي الارض كلها خضراء ومزهزهة وانواع الزروع انواع كتير سبحان الله العظيم
تدبر في الشتاء وليمة وليمة. عشان كده يا اخواني في الله من علو الهمة اللي احنا عايزين نتكلم عنه بقى من علو الهمة الخطير اللي احنا عايزين نتكلم عنه علو الهمة في العبادة في الشتاء. يعني علو الهمة في الجهاد قلنا غزوة خيبر
فتح بلاد فارس ياه وتعال بقى في فتح افغانستان والجلود والتلج. الصحابة يابا شافوا يا اخوانا. الصحابة ياما شافوا عشان الدين ينتصر. الصحابة لو كانوا قالوا الدنيا برد والدنيا تلج يعني معلش نقعد في بيوتنا. ما كانش زمان انا وانت الوقتي مسلمين. لازم تتعود التضحية عشان دين ربنا. النهاردة كنت بقرأ الفجر
سبحان الله العظيم! في قول الله سبحانه وتعالى ومن الناس من يشري نفسه ابتغاء مرضات الله. والله رؤوف بالعباد. يا اه قبلها على طول ومن الناس من يعجبك ها؟ قول في الحياة الدنيا فربنا جايب لك نموزجين واحد كلمنجي ومن الناس من يعجبك
ايه ؟ قوله مش عمله بتاع كلام يعجبك قوله في الحياة الدنيا استاز وفاهم كل حاجة في الدنيا والسياسة واقتصاد وهو قلبه والعزة من جوة والعياذ بالله فربنا بيقول لك ومن الناس من يشري نفسه ابتغاء مرضات الله. الاية دي نزلت في امسال صهيب الرومي. لما ساب كل ماله للمشركين عشان يسيبوه يهاجر للنبي
السلام. يجري نفسه يعني يبيع نفسه. مستعد انه يعمل اي حاجة عشان ربنا. مستعد انه يسيب اي حاجة عشان ربنا. حتى لو ساب تحويشة عمره وشقى عمره كله في لحظة
عشان يهاجر للنبي عليه الصلاة والسلام. مستعد انه يعمل اي حاجة عشان ربنا حتى لو هيهاجر وهو وحيد فريد بلا مال ولا زاد الى النبي، عليه الصلاة والسلام، عشان كده في الاخر ومن الناس من يشري نفسه ابتغاء مرضات الله، والله ايه ؟ رؤوف بالعباد. اللي بيجهد نفسه عشان ربنا
فده بيرى رأفة ربنا بقى. بيرى نفحات الرؤوف الرحيم. بيرى رأفة ربنا به في حياته. في ايمانه في صلته به في دنيته قبل اخرته. عشان كده عيش لنفسك اللي باع كل حاجة عشان ربنا. اللي عمل كل حاجة عشان ربنا ده اللي هيعرف اسم الله الرؤوف. ده اللي
شف رأفة ربنا به في الدنيا وبمن يرأف الرؤوف. ان لم يرأف بهذا سبحانه وتعالى له الملك يفعل ما يشاء في ملكه. والله اوف بالعباد. اخواني في الله علو الهمة في الشتاء في العبادة. علو الهمة في الصيام والقيام
اغلى ليالي العمر واغلى ايام العمر. من الحاجات اللي بكت قلب الواحد بكاء معاذ ابن جبل رضي الله عنه عند الموت فقيل اتبكي جزعا من الموت؟ فقال بل ابكي على حاجتين. بيعيط انه حزين انه هيسيب حاجتين. تخيلهم ايه؟ نهار
الصيف ظمأ الهواجر. صيام الصيف وقيام ليل الشتاء. يا اخوانا المغرب النهاردة على كم؟ بيدن على خمسة خمسة الا عشرة والفجر على خمسة وعشرة. يعني ليلة اتناشر ساعة وعشرين دقيقة. يعني الليل اتناشر ساعة عشان يعني لو انت نومان
اللي داخل موسوعة جينيس في الارقام القياسية في النوم. هتنام تمن ساعات! يبقى بقى لك قيام الليل كم ساعة؟ اربع ساعات اربع ساعات. لو انت يعني استاز في النوم. هيتبقى لك
اربع ساعات تدعي الساعة الاولانية على الزالمين ربنا ينتقم منهم. زي ما ازونا وتدعي الساعة التانية للمظلومين ربنا كربهم وتدعي الساعة التالتة للمقتولين ربنا يتقبلهم من الشهداء. وتدعي الساعة الرابعة للتنابلة اللي زينا ربنا يستعملهم لنصرة الدين
اربع ساعات لو انت نمت تمان ساعات. يعني ده تمان ساعات ايه بقى؟ يعني يعني نمت اوي يعني يا اخوانا الليل ده عشان كده كان عمر ابن الخطاب رضي الله عنه يقول لك اسمع بقى الكلام الغريب ده ايه ده! هو الناس اتكلموا في القصة دي! هو
الصحابة والسلف اتكلموا في الموضوع ده. موضوع الشتا. يا اخوانا عمر بن الخطاب يقول لك الشتاء. اسمع غنيمة العابد غنيمة بيقول لك الشتا ده كنز. الشتا ده غنيمة. معاز ابن جبل بيعيط
على الليالي بتاعة الشتاء اللي احنا فيها دي. بيعيط ولو الايمان استيقز في قلبك وقلبك هنبكي دم على الليالي بتاعة الشتا والله العظيم يا هنبكي دم على الليالي بتاعة الشتاء. حاجة يعني مش ممكن النهار قد كده اهو. يعني الصيام بازن الله سبحانه وتعالى يسير جدا
والليل طويل. يعني القيام يسير جدا. عشان كده عمر بن الخطاب يقول لك الشتاء غنيمة العابدين. ابن مسعود بقى قال لك كلمة تانية. قال لك مرحبا شتاء مرحبا بالشتاء. مرحبا اهلا اهلا. اهلا وسهلا. تتنزل
فيه البركة ويقصر يوم نهاره فيصام ويطول ليله فيقام. بيقول لك ده عشان كده النبي عليه الصلاة والسلام في الحديس الذي صححه الشيخ الالباني الصوم في الشتاء الغنيم الباردة. الصوم في الشتاء الغني
فيما الباردة يعني غنيمة غنيمة بكل سهولة بقى خلاص انت عايز ايه؟ غنيمة بكل بساطة من غير ما تتعب ولا تبزل مجهود ولا ولا يعني يدوبك كده يعني يدوبك يا اخي في الله انت يعني عشان تريح نفسك تمن ساعات بالليل كده ها يدوبك عشان تصحى فايق ها هيتبقى لك اربع ساعات لقيام الليل
وبعد كده طبعا يعني ايه كده الكمية قليلة جدا انك تنامها. فهتنام لك بالنهار كمان تمن ساعات. يا دوبك عشان توزن العملية عشان تفوق بقى. عشان لما تيجي تنام بالليل تاني تبقى نايم وانت ايه
انت لو اتفقت ما تبقاش نام وانت تعبان يعني. فانت يدوبك هتتسحر واصلي الفجر هتنام هتصحى تلاقي المغرب ادن. هم ساعتين بساط كده ايه يعني تعمل فيهم الانشطة اليومية المعتادة وهتلاقي نفسك المغرب ادن والفطار جه عشان كده احد السلف رحمه الله كان يقول لك نعم نعم
اعمى الزمان الشتاء. نعم نعم يعني يقول لك مرحبا بالشتاء. وابن عمر بيقول لك غنيمة العابدين. الشتاء غير رياضي. النبي عليه الصلاة والسلام بيقول لك الغني قيمة الباردة عليه الصلاة والسلام. ومعاذ بن جبل بيعيط على ليل الشتا وهو بيموت. بيعيط بيبكي على ليل الشتا وهو بيموت. اخواني في الله
فربنا يسهل لنا الموضوع للدرجة دي. لما الموضوع يبقى سهل. يا اخوانا اللي مش هيصوم اتنين وخميس الوقتي. امال هيصوم اتنين وخميس امتى؟ ان شاء الله امتى؟ يعني في شهر سبعة
اللي مش هيصوم يوم ويوم ويطبق صيام داوود الايام دي. امال هيطبقه امتى؟ اللي نفسه انه يسرد الصيام زي النبي عليه الصلاة والسلام. كان يصوم حتى قال لا يفطر ويفطر حتى يقال لا يصوم. امال اللي ما بيسردش الصيام الوقتي اللي ما بيجربش اسبوعين تلاتة ورا بعض خبطة واحدة كده ضربة معلم واحدة كده ورا بعضها. بازن الله بس ربنا يتقبل
امال هيسرد امتى ؟ اللي مش متعود على الصيام الوقتي هيتعود عليه امتى ؟ اللي ما بيجتهدش في صيام الوقت اومال حضرتك هتجتهد فيه امتى هتجيب المغرب بيدن خمسة الا عشرة تاني منين؟ هتجيبها دي تاني منين؟ والفجر خمسة وعشرة. يعني انتم فاكرين رمضان اللي فات كان الفجر كم؟ وكان
المغرب كم؟ حاجة سبحان الله العزيم نزل ساعتين من الفجر وطلع ساعتين ونص من من المغرب حاجة سبحان الله العظيم. فتخيلوا يا اخواني هذه الغنيمة الباردة اللي ربنا سبحانه وتعالى جابها لحد عندنا يبقى ازا فصل الشتاء الشتاء يا اخواني في الله يعلمك علو الهمة قلنا يعلمك
علو الهمة فين ؟ علوه انك تتعلم علو الهمة من العصاة من المتبرجات. المفروض يعني في الشتا تلبس لها بلطوين لأ بلطوين مين يا حبيبي؟ ده امشي اشد فتنة من الصيف. ليه؟ هي كده هي مخها تضيع على قد كده. علو همة يا ابني. تعرف انت يبقى عندك علو هم كده؟ تعرف
انت تلبس اللبس اللي المتبرجات بيلبسوه في الشتا وتمشي في الشارع! ده انت كنت تقع من طولك وانت راجل! تقع من طولك من كتر التلج! انما هي عندها علو همة! عندها مولد
حراري للمعصية. شرح صدر للمعصية والعياز بالله ربنا يهدينا جميعا يا رب. هنقول الائمة من بتوع الكورة اللي مستعد يحضر مباراة في اي مكان قالوا يا اما من بتوع التنصير اللي شغالين في نشر الباطل مهما حصل شغالين في رش البطن. العروض السينمائية بتقف في الشتاء ابدا. الملاهي الليلية
اونلاين كلابات بتقف في الشتاء مطلقا. الملاهي بتاعة آآ يعني بعض المنتجعات الفاجرة بتقفش مطلقا. الله اشمعنى احنا اللي بنقف في الشتا ؟ اشمعنى احنا اللي اقل حاجة لا والله والزروف والزروف ؟ اشمعنى انت اللي شايف لنفسك ان الموضوع واسع؟ عايزين يبقى عندنا علو وهمة؟ الشتاء
علمنا علو الهمة في تذكر النار. قلت لكم يا اخواننا اكل بعضي بعضا. كلمة ترعبك. جهنم بتاكل جهنم جهنم بتاكل نفسها من الغليان. امال دي لما يتحط فيها بني ادم هيعمل هيحصل فيه ايه؟ لما يتحط بني ادم فيها هيتعمل فيه ايه؟ اللي
جهنم نفسها ديت من شدة الغليان. هيحصل ايه في اللحم والدم فيها؟ والعياذ بالله عشان كده اسمها صقر صقر التي تذكر بتذيب. بتصهر بني ادم تسهر اللحم وتذيب العظم والعياذ بالله. تخيل جهنم وانت بتفتكرها في الشتاء كده وبتفتكر زمارين جهنم. تفتكر الجنة يا سلام
يا سلام على الرفاهية بتاعة اهل الجنة. لقاهم نظرة وسرورا دانية عليهم ظلالها. ذللت قطوفها تزليلا ولا يرون فيها شمسا ولا زماريرا. كل وصف من اوصاف الجنة تحس انك قاعد في مكان قمة الرفاهية. ما اشتقتوش يا جماعة. ما اشتقتوش
فكان ما فيش فيه قرف، ما فيش فيه تلج ، ما فيش فيه حر، ما فيش فيه معصية، ما فيش فيه كآبة، ما فيش فيه خنقة، ما فيش فيه توتر، ما فيش فيه قلق
ما فيش فيه حزن، ما فيش فيه هم، ما فيش فيه غل، ما فيش فيه حقد، ما فيش فيه قتل، ما فيش فيه دم، ما فيش فيه ظلم، ما فيش فيه سجن
ما اشتقتوش لمكان كل اللي فيه اطهار؟ كل اللي فيه ابرار علو الهمة في الشتاء. انا اللي انا عايزه بازن الله سبحانه وتعالى. يعني اه اه يعني انت عايز تأذن؟ طيب خلاص احنا هنأدن بقى
وبعد كده ايه يعني في مشروع جميل كده ان شاء الله بازن الله نعرضه عليكم الوقتي بازن الله بعد الازان. السلام عليكم ورحمة الله وبركاته بسم الله والصلاة والسلام على رسول الله. آآ ان الحمد لله نحمده ونستعينه ونستغفره ونعوذ بالله من شرور انفسنا ومن سيئات اعمالنا. من يهده الله فهو المهتد ومن يضلل
فلن تجدله وليا مرشدا ثم اما بعد باختصار يا جماعة شديد جدا المشروع اسمه اتقوا الزمهرير. اتقوا الزمهرير. زي ما انتم سمعتم من دكتور حازم في الدرس النهاردة يعني ايه الزمارير؟ ان في ناس كتيرة يا جماعة وممكن تلاقي من ابهاتنا وامهاتنا ومن قرايبنا ناس كتير ما يعرفوش ان شدة البرد القوي
اللي احنا فيه دلوقتي من جماهير جهنم ونفس من آآ انفاس جهنم وهكزا. ومن اقوال يا جماعة المؤثرة جدا اللي قالها ابن مسعود رضي الله عنه عن الزمهابير قال هو وادي في جهنم او هو لون من العذاب. لو القي فيه اهل النار يوما واحدا
يقول يا رب اجعلنا في النار الف سنة ولا نكون في الزمهرير يوما واحدا. انتم متخيلين يا جماعة؟ ان سيدنا مسعود بيحكي لنا ان اهل النار من شدة برد الزمهرير ده بيقولوا ان احنا يا رب حطنا في النار الف سنة ولا اننا نبقى في الزمن
التقرير ده يوم واحد فشوف قد ايه الموضوع صعب جدا. والايام دي لازم تزكرنا بالموضوع ده. فعشان كده يا جماعة كان رسول الله صلى الله عليه وسلم قال بوجه عام اتقوا النار
لو بايه يا جماعة؟ ولو بشق تمرة. اتقوا النار ولو بشق تمرة. فالزمهرير من النار. فاحنا اسم مشروعنا يا جماعة اتقوا الزمهرير. اتقوا الزمهرير ان احنا عاوزين قدر الامكان نتقي الزمهرير ده ولو ببطانية ولو بلحاف. انتم مش متخيلين يا جماعة كنا طالعين في قوافل قريب اه خيرية لقينا قد ايه
في ناس ما عندهاش سقف في بيوتها يا جماعة شوفوا اعزكم الله المطر الرهيب اللي بقى موجود ده حد فعلا فيه بيوت ما لهاش سقف. غير والله يا جماعة ان فيه ناس
ناس كتيرة جدا جدا ما لهاش بيوت اصلا وعايشة في خيام وعايشة في حاجات صعبة جدا. فاحنا يا جماعة ان شاء الله المشروع بتاعنا ان احنا نحاول اه نجمع اه بطاطين
والحفة ونوزعها ان شاء الله على الفقراء وهنساعد ان الشباب يوزعوا بنفسهم. باختصار شديد جدا يا جماعة لما جينا بحسنا في موضوع الاسعار وارخص اسعار لموضوع البطاطين والالحفة. كت الخلاصة الاتي في المتوسط. ان لقينا يا جماعة متوسط ارخص سعر لبطانية
حوالي خمسين جنيه ومتوسط ارخص سعر آآ لحاف حوالي ميت جنيه. ولما نقلها يا جماعة آآ موضوع البطاطين اللي بخمسين جنيه السنة دي او الحاجات تبقى ارخص منها حاجة بسيطة للاسف السنة دي رديئة جدا. جدا وانت ما ترضاش انك تحطها على نفسك ولا في بيتك. قال رسول الله صلى الله عليه وسلم لا يؤمن احد
احدكم حتى يحب لاخيه ايه؟ ما يحب لنفسه. انا مش هقول لك يا عم البطانية الغالية ام متين وخمسين جنيه او المش عارف ايه او الحافي الغالي اللي انت حاطه في بيتك. بس على الاقل
يا اخي لما انت هتشتري لاخوك حاجة او هتجمع تبرعات لاخوك الفقير في حاجة الناس سواسية كأسنان المشط. يا اخي تبقى حاجة تدفيه. حاجة لو انت اتغطيت انت بها شخصيا تدفيك. فللاسف يا جماعة الموضوع اللي هيبقى عايز يسترخص وخلاص ويشتري من البطاطين الرخيصة. يعني انت لو اديت عشان الشخص
يعني يتدفى يعني حاجة بسيطة يبقى محتاج على الاقل بطانيتين. انما احنا لقينا ان اللحاف اللي متوسط سعره مية جنيه ده يا جماعة ده لحاف كويس جدا جدا والناس حتى في القافلة الاخيرة كانوا واخدين منه كميات وكان آآ كويس جدا ومعتدل. فالفكرة يا جماعة ان شاء الله ان عموما ده متاح وده متاح. ولو حد عاوز
اشتري بطانيات نضيفة لقيناها انها بدأت من بتبدأ من مية واربعين وانت طالق. احنا هناخد على ادنى حاجة خالص عشان نجمع كميات على قد ما نقدر. ان رينج سعر البطارية
حوالي خمسين جنيه ورينج سعر اللحاف حوالي مية جنيه. ويا ريت يا جماعة نكتر اكتر موضوع اللحاف ده. يا ريت نكتر اكتر من موضوع اللحاف. اللي احنا طالبينه منكم يا جماعة
باختصار تلات حاجات. تلات حاجات يا ريت تركزوا فيهم. الحاجة الاولانية يا جماعة هو التبرع المادي. تجميع التبرعات والتبرع المادي خلاص ان احنا نجمع سعر الحفا وسعر بطاطين. وانت بتقول للشخص بتزكره بالكلام النهاردة وباحاديس النهاردة وبتقول له والله الاسعار كزا وكزا مش وانت مسلا عايز عشرا
الف جنيه او عشر بناطين بخمسميت جنيه وهكزا. او حد عاوز ينوع ما بين الاتنين. فدي نقطة اولانية وهي نقطة التبرع بالفلوس. النقطة التانية يا جماعة لو حد هيشتري او يقول والله لا يا عم الاسعار اللي انتم بتقولوها دي. ده انا فيه واحد معرفة انا اعرفه تاجر جملة مش عارف يقدر يعمل معي واجب. ده انا اجيب لكم ميت بطانية ولا
مش عارف ايه كويس جدا جزاك الله كل خير ساعدنا. اشتر انت وهات لنا البطاطين والالحفة دي ان شاء الله واحنا ان شاء الله هنوزعها على الفقراء. الحاجة التالتة ان شاء الله ان لو نعمل زي يا جماعة مشاريع تجميع الملابس المستعملة والتجميع الطعام والحاجات اللي احنا
نعملها ليه ما نعملش يا جماعة مشروع تجميع البطاطين والالحفة الصالحة طبعا للاستخدام ولا تيمموا الخليفة منه تنفقون ولستم باخذين خلاص الا ان تغمضوا فيه لأ حاجة تكون صالحة للاستعمال خلاص بدل ما هي مدفية الدولاب تدفي بها شخص كويس ما شاء الله لا احنا عاوزين نجمع جامد
فبدل ما يمنح احنا كلنا يا جماعة كل واحد هتلاقي ايه بيتدفى ايه مش ممكن الشيخ احمد سلطان بعد ازنكم يا جماعة من الادارة معنا لو لو حد مؤقت هيتجمع لحد وانا هجمع معه ان شاء الله بعد الدرس ان شاء الله. اه ما فيش حد يا جماعة يجمع من نساء الوقت خالص
ما فيش حد يجمع النساء دلوقتي خالص. انا عايز اختصر بس عشان اقول فكرة بسرعة واقول ايه سبل التجميع بسرعة. اه. احنا هنعمل رقم سلطان. اه قدام المسجد هنحاول ان احنا نقول الموضوع دلوقتي. طب يا جماعة احنا بنتكلم في النقطة التالتة. النقطة التالتة اللي هي فكرة ايه؟ بص يا عم انا مش عايز ادفع فلوس وما بعرفش اجمع. ومش ما اعرفش حد
منه طب اعمل ايه؟ في من الافكار الكويسة جدا جدا. كل واحد من الناس اللي قاعدين دلوقتي يا جماعة انت بتتغطى ببطانية او لحاف معين. بطانيتين يا عم ولحافين. والله اكيد هتلاقي
فوق الدولاب او جوة الدولاب او تحت السرير فيه بطانية او لحاف قديمة. خلاص؟ وفيه ناس عندها كتير كمان. او تلاقي تحت سريرك وتحت سرير آآ والدك او والدك او الكلام ده
يا اخي لو كل بيت من كل فرض قدامنا جاب لنا بطانية واحدة. او جاب لنا لحاف واحد. يا عم ان شاء الله كفرت. والله بجد ممكن تنقز حياة شخص من الموت كلنا لسة شايفين الخبر اللي كان في الاهرام عم محمد وقصته اللي كان مات في الشارع من البرد والناس ما قدرتش تنقزه ولا تقدر تعمل معه حاجة يا جماعة. فبجد انتم
مش متخينة وانا حتى كطبيب انتم مش متخيلين فيه كم مرضى فقراء قد ايه في هزه الايام من مرض مسلا اسمه ميكسيديم او هايبو فيرودزم بيبقى عندهم هرمون قليل او الناس اللي بيبقى عندهم امراض في الشرايين التاجية. انتم مش متخيلين قد ايه يا جماعة البرد ده بيقتل ناس. وناس كمان اغنيا مش مجرد فقراء
يعني انا والدي انا شخصيا رحمه الله السنة اللي فاتت كانت في ليلة شديدة البرد. المريض يا جماعة مريض القلب ومريض السكر والحاجات دي. اللي بيبقى عنده مشاكل وتصلب في الشرايين
البرد ده بيقتله. فبجد انت ممكن البطانية اللي انت تجمع فلوسها او انك تتبرع بها ممكن ان شاء الله انك تنقز حياة شخص من الموت وتذكر دائما ومن فكأنما احيا الناس جميعا. خلاص؟ رقم اربعة لو حد عنده اماكن معينة يعرفها احنا طبعا بفضل الله عشان تبقوا فاهمين ايه النظام بالزبط. آآ احنا عاملين احنا طبعا
آآ آآ احنا فريق اسمه احلى شباب بنحاول ان احنا نعمل مشاريع قبل كده آآ خيرية ومشاريع دعوية وهكزا في صفحة فيسبوك اسمها احلى شباب صفحة على الفيسبوك يا عم اسمها احلى شباب آآ آآ فيسبوك دوت كوم سلاش احلى شباب بالانجلش خلاص آآ وفي ايفينت
معمول اسمه اتقوا الزمهرير. ايفنت معمول على الفيسبوك اسمه اتقوا الزمهرير. يا ريت ان انتم يا جماعة تحاولوا تدعوا اكبر كم من الناس للموضوع ده عشان يشاركوا فيه. طيب مكان التجميع فين؟ في عندنا يا جماعة مكان في المنصورة. آآ مكتبة الصفوة في المنصورة. مكتبة الصفوة في المنصورة دي في الشارع اللي قدام كلية طب
السيارة اللي قدام كلية طب على طول اسمه شارع كلية طب جنب تي اي داتا اللي هو بتاع النت اللي احنا بندفع عنده النت. مكتبة اسمها مكتبة الصفوة. مكتبة الصفوة دي يا جماعة ان شاء الله احنا
جمع اه فيها لو حد عاوز يجيب اه بطاطين او حد هيشتري ويجيب لنا او حد ان شاء الله هيعمل التبرعات. وعشان يا جماعة طبعا ما يبقاش فيه اي مشكلة في موضوع
تجميع الفلوس وانتم بتجمعوا وانتم مش بتجمعوا والحرج الامني احنا هنعمل اي تجميع يا جماعة بالتعاون مع الجمعيات الخيرية الرسمية سواء جمعية خيري زاد او هنحاول نستأزن الناس من رسالة والجمعيات اللي هتتعاون معنا في ان تبقى الحاجات بوصلات رسمية وكده ان شاء الله هنسق عليها يا ريت بس تتابعوا معنا على الجروب
طيب الناس اللي من برة المنصورة هنعمل ايه؟ فيه رقم فيه رقم يا جماعة من فودافون. هنحاول ان احنا ان شاء الله نعرفكم عليه لسه بس ما استخرناش عليه دلوقتي هنعرفه على
وهنستخدم خدمة فودافون كاش. خدمة فودافون كاش يا جماعة باختصار ان انت بتروح اي مركز لفودافون موجود في في البلد اللي انت فيها قل لو سمحت انا عاوز اتبرع على الرقم الفلاني بمبلغ كزا. عاوز اتبرع بالرقم الفلاني على اه مبلغ كزا. خلاص؟ والمبلغ ده ان شاء الله هيوصل لنا وهكزا يا جماعة. فده بالنسبة
للناس اللي برة المنصورة والناس اللي جوة المنصورة قلنا مكتبة الصفوة ان شاء الله هنجمع فيها. ولو حد عنده مكان للتخزين وعايز يساعدنا جزاه الله كل خير. واحنا هنحاول برضو
استأزن مخازن الجامعات الخيرية نروح نتجمع عندها. الحاجة الاخيرة هنوزع ازاي بقى؟ مبدئيا الناس اللي هنوزع عليها ان شاء الله. دي ناس معمول عليها ابحاس اجتماعية يا جماعة ومعروف انها مستحقة ومستحقة جدا كمان كنا في القافلة الاخيرة تبع جمعية رسالة كان في ناس فقراء من وجهة نزري انا مش خبير
كنت شايفهم ان هم محتاجين لقيت ان الناس اهل الخبرة في الابحاس الاجتماعية قال لي لأ بص ده زارعين كزا لأ ده عندهم كزا مش عارف ايه فاللي عاملين الابحاس الاجتماعية ناس متخصصة
ومحترفة فاضمن ان فلوسك والبطاطين اللي انت بتعملها راحة يا ناس مش مجرد محتاجين دول الاحتياج نفسه بجد. خلاص؟ هنعمل ايه يا جماعة ان شاء الله؟ بعد اسبوع اول ما هيتجمع معنا ان شاء الله اول ميت بطانية او لحاف. اول ما هيتجمع معنا اول مية بطانية او لحاف ان شاء الله يا جماعة بازن الله. هنعمل ميعاد ميعاد خاص
باب وميعاد خاص بالبنات. المعاد الخاص بالولاد يا جماعة ان شاء الله هنجمع الشباب اللي عاوزين يساعدونا في التوزيع ان شاء الله. وهم بنفسهم ان شاء الله هيوزعوا على الفقراء
شوفوا البيوت بنفسهم عشان اللي كان اتحمس وجاب لحاف او خمس الحفة ويشوف الفقر بنفسه والحاجة بنفسه يعني ايه بيت. ما لوش سقف يرجع يجمع مية بعد كده ان شاء الله احنا خطتنا الاولانية ان احنا نبدأ باول مية عاوزين بعد كده ان شاء الله الف لحد ما خلال اعوام ان شاء الله نجمع مليون بطانية ولحاف وبعد ما نكفي الاخرين
المولى بمعروف الناس اللي حوالينا خلاص واللي موجودين بعد كده في الصعيد وكزا وكزا وكزا لحد ان شاء الله ما لو في امكانية لمحتاجين بعد كده ان شاء الله ممكن
نودي لهم يا جماعة ان شاء الله. فقلنا الصفحة على الفيسبوك اسمها احلى شباب. خلاص؟ والايفينت على الفيسبوك اسمه اتقوا الزمهرير. وهنعرفكم ان شاء الله الرقم المجاني بالنسبة للاخوة اللي هيجمعوا هنا ان شاء الله سواء معي او مع آآ اخ باشمهندس احمد آآ سلطان. وبالنسبة للنساء ما حدش يجمع من النساء فوق
هو بشمهندس احمد سلطان هيبقى واقف آآ برة بعد الدرس ان شاء الله عشان لو فيه حد من النساء هيتبرع وهنعرفكم ان شاء الله على رقم فودافون كاش ومكتبة الصفوة للناس اللي في المنصورة ان شاء الله هيبقى في هناك صندوق هنعمله ان شاء الله هنحط فيه التبرعات وقلنا كل حاجة ان شاء الله تبقى بشكل رسمي وجزاكم الله خير
سبحانك اللهم وبحمدك نشهد ان لا اله الا انت نستغفرك ونتوب اليك. جزاك الله خيرا يا دكتور حسن ده انا اختنقت يا رجالة. هات يا ابني هات هات. يا سلام
متلات ميات خمسينات تحمدك يا رب. بسم الله والصلاة والسلام على رسول الله. آآ عايزين حاجتين. الحاجة الاولانية معنا تلات مين ياخد المصحف ده؟ انت بتقول جروب ايه؟ احلى حياة؟ لأ آآ بيدج على الفيسبوك اسمها احلى شباب. احلى شباب. احلى شباب. بيدج احلى شباب هي اللي عليها
الايفينت ده. اه. على البيدج دي. اه. الايفينت اسمه التقوى الزمهرية. يعني اتقوا الزمهرير ليه بقى يعني ما نجيب لأ وفاهم الناس برضو نقطة مهمة برضو عشان الناس اللي بتقعد تشكك الايام دي وكده ان ده ما لهاش اي علاقة اي اتجاهات سياسية ولا فلوس راحة لاتجاه مش عارف ايه ولا ايه. الحاجات دي يا جماعة ان شاء الله ممكن تستخدم في دعم الاخوان المسلمين في
مين ياخد المصحف ده وينضم لفريق العمل مش مش يعني مش بس بقى ايه يعني يتبرع بفلوس. خمس تلاف. ينضم ما شاء الله فيه فلوس اهي يا جماعة ده الموضوع كبر. احنا خلصنا الوقتي ما شاء الله كم بطانية لحد دلوقتي وكام
مين ياخد جزاك الله خير ما شاء الله احنا كده فكرتوني بزمان والله انا افتكرت ايام زمان ايام الخيرية بقى ونرجع نشتغل تاني ونلم فلوس تاني وننزل للمرضى وننزل لليتامى وننزل بهاء الملاجئ وننزل ايام الحراك
كده في البلد شدوا حيلكم بقى يا اخواننا مين ياخد المصحف ده وينضم لفريق احلى شباب يشارك معهم في التجميع بازن الله من خلال البيدج بتاعة الايفينت ده ها وآآ اللي يجيب مسلا عشر ماتشات ما هو بقى ينضم معكم بقى وانتم تتصرفوا معه انتم توظفوه بقى آآ ويختم المصحف بالمرة
ها كلام رجالة خد يلا اوعى احلى شباب خلاص. كده مين ينضم لاحلى شباب؟ ها احلى شباب ينضم ويجيب. لأ ما هو هينضم هينضم جندي. وينضم يعمل لايك وخلاص لأ يجيب. لايك يعني ايه؟ بقول لك
يا اخواننا ينضم يعني يبقى عضو عامل في جماعة احلى شباب. يعني يجيب على الاقل خمس اللي الامير بتاعها دكتور محمد الشيخ. ما فيش امبير يا عم بس تبقى عضو عامل. اوعى تبقى مجرد محب مريد. خد تختم المصحف
كمان خد مين يا اخوانا هينضم لفريق احلى شباب ها تاني ما تخافوش يا جماعة ما فيش تنظيمات ولا حاجة. قال لي بقى لأ لا بالله عليك تعهدات باللي يجيب هو معكم محمود خلف الايه؟ الاستاز احمد خلفنا نطول احنا نطول لاحمد خلف يعني نضمه شرف
مصر هو فيه آآ طب واحد منكم بقى اتبرع للتاني اه بس انت انضميت خلاص انت اتدبست خلاص خد يا حبيب قلبي يلا اوعوا تختموا خد اخر حاجة بقى يا اخواني بازن الله سبحانه وتعالى ان بمناسبة
الغنيمة الباردة التنبيه على صيام تلتاشر واربعتاشر وخمستاشر اللي هم يوم ايه؟ اتنين وتلات تبقى اتنين وتلات واربع. يبقى تلتاشر واربعتاشر وخمستاشر يوم ايه؟ اتنين وتلاتة واربعة. نزلوا بقى اعملوا على الفيسبوك على البيدجز بتاعتكم
وايه واعملوا ورقة على المساجد حسسوا الناس كده بحراك ايماني. بحراك تعبدي بازن الله سبحانه وتعالى تلتاشر اربعتاشر وخمستاشر اللهم استعملنا لنصرة دينك في الارض. ربي اجعلنا لك صوامين لك قوامين لك ذكارين لك شكارين
رب تقبل توبتنا واغسل حوبتنا واجب دعوتنا واجب دعوتنا وثبت حجتنا وسدد السنتنا واسلل سخائم صدورنا واهد قلوبنا. اللهم اكرمنا ولا تهنا واعطنا ولا تحرمنا. واثرنا ولا تؤثر علينا واهدنا ويسر الهدى الينا. وانصرنا على من طغى علينا. اللهم استعملنا ولا تستبدلنا. اللهم استعملنا في صنع
الخير لكل خلقك. اللهم استعملنا في الدعوة اليك. اللهم استعملنا في الجهاد في سبيلك. اللهم استعملنا في نشر سنة نبيك اللهم استعملنا في وصل صف الملتزمين. اللهم استعملنا ولا تستبدلنا. اللهم استعملنا ولا تستبدلنا. الله
اللهم لا تتولى عنا. اللهم لا تستبدلنا. اللهم ارحم اخواننا الفقراء. اللهم يا ربنا ارحم اخواننا الفقراء. اللهم ارحم اخواننا في سوريا من برد الشتاء ومن ظلم الظالمين. اللهم انصر الاسلام واعز المسلمين. اللهم اذن لدينك ان
اسود واذن لشرعك ان يقود واذن لكتابك ان يحكم انك ولي ذلك والقادر عليه. سبحانك اللهم وبحمدك. اشهد ان لا اله الا انت. استغفرك واتوب اليك
