الحمد لله وكفى وصلاة وسلاما على عباده الذين اصطفى آآ طبعا يا اخواني في الله انا مش شايفكم قوي يعني ايه يعني انا يعني ايوة كده شايفكم كويس بس انا مضطر ان انا البس النضارة عشان بس يعني ايه حاجة بسيطة كده عملية بسيطة كده في العين بس فانا ايه
يعني جزاك الله خيرا يا حبيب قلبي حاجة بسيطة يعني الموضوع في تصحيح الافصائي في تقوية الابصار يعني ان شاء الله. ربنا يحفزكم ويبارك فيكم يا رب. فانا يعني مضطر انها
الحرم من نوركم النهاردة بس من لطف ربنا ان انا جبت النضارة. اللهم لك الحمد. لان موضوع الكشافات الجديدة ديت كانت هتبقى مشكلة لو كان من غير النضارة. المهم يا اخواني في الله. السلام عليكم
ورحمة الله وبركاته ما شاء الله لا قوة الا بالله. واضح ان العزائم في شعبان مولعة. يا ابني السلام عليكم ورحمة الله وبركاته. ايوة كده المهم البركة ربنا يحفزكم يا اخواني في الله. الحمد لله وكفى وصلاة وسلاما على عبادي الذين اصطفى. اللهم لك الحمد كله ولك الملك كله. وبيدك الخير كله واليك
يرجع الامر كله. لبيك يا ربنا وسعديك والخير كل الخير في يديك. والشر ليس اليك. انا بك واليك. تباركت وتعاليت استغفرك واتوب اليك. اللهم صل على النبي محمد وعلى ازواجه امهات المؤمنين وعلى ذريته وال بيته انك حميد مجيد. اما بعد فسبحان الله يا
اخواني يعني الايات اللي قرأت في صلاة المغرب بصراحة في اية شدتني قوي. يعني وانت بتتفاعل كده مع قول الله سبحانه وتعالى والذين يقولون ربنا اصرف عنا عذاب جهنم. ان عذابها كان غرام اية مرعبة. يعني ناس مرعوبة من النار حاسة ان جهنم وحشة هيهجم عليها. حس
ان جهنم لو ما ابتلعتش غير واحد في البشرية هتبتلعها هتبتلع هزا الشخص اللي بيدعي ربنا سبحانه وتعالى. تخيل من كتر احساسه حاسس بايه ؟ ربنا اصرف عنا عذاب جهنم ان عذابها كان غراما. انها ساءت مستقرا ومقاما. متوقع يا اخواني
ان الانسان اللي هيعيش بمشاعره مع جهنم لهزه الدرجة الانسان اللي هيعيش بمشاعره مع الدار الاخرة لهذه الدرجة لن يستطيع ان يتصل في الدنيا ولن يستطيع ان يمارس الدنيا تفاجأ ان الاية اللي بعد اية جهنم والذين اذا ايه
انفقوا فلوس اية بتتكلم عن المعاملات بالفلوس. اية بتتكلم عن المعاملات المادية والتوازن في المعاملات المادية لم يسرفوا ولم يقطروا وكان بين ذلك قواما. اية بتتكلم عن التوازن في الدنيا. التوازن في العلاقة بالدنيا. التوازن في الحياة. يا رب
به الكلام ده يا اخوانا دي تربية عقلية لنا يعني كناس بنتلقى من كتاب الله سبحانه وتعالى. ان مش معنى ان مشاعرك تبقى تجاه الدين مشاعر عظيمة ان انت لما تخرج برة المسجد تبقى انسان غير متوازن في حياتك. لازم نتعلم التوازن في حياتنا يا اخواني في الله. المقصد ان احنا ان شاء الله
بازن الله هنتكلم النهاردة عن ايات يعني من اعظم آآ الايات اللي ممكن تهز قلب اي حد مننا. وكيف لا وهي تتحدس عن سيدنا ابراهيم عليه السلام تتحدث عن خليل الرحمن عليه السلام يعني يا اخواني في الله احنا في التحيات في كل صلاة بنقول اللهم صل على محمد وعلى ال محمد
كما صليت على مين؟ على ابراهيم. طب ليه مش كما صليت على موسى؟ ليه مش كما صليت على عيسى؟ ليه مش كما صليت على نوح؟ ليه مش كما اشمعنى كما صليت على ابراهيم؟ اشمعنى سيدنا ابراهيم اللي ربنا اراد ان قلوبنا ترتبط به في كل صلاة بهذا المنظر؟ هل لانه هو اللي
من القبلة بتاعتنا ؟ هل لانه هو اللي بنى الكعبة اللي انت في الصلاة بتتوجه اليها؟ هل لانه هو اللي ضحى باغلى ما يملك بفلذة كبده عشان ربنا يقيموا الصلاة اللي انت دلوقتي بتصليها. هل هل هل انما المعنى يا اخواني ان شخصية سيدنا ابراهيم اللي ربنا اراد انك ترتبط بها في كل صلاة. وانك
في كل صلاة تتذكر هذه الشخصية لابد انها شخصية مطلوب ان احنا نتواصل معها ونعيش معها. عايزين حد يقوم يجيب لنا مصاحف بقى كلنا بازن الله سبحانه وتعالى حد يقوم يجيب مصاحف للاخوة يعني حداد يقوم ويجيبوا مصاحف للاخوات بازن الله سبحانه وتعالى. وعايزين نفتح على سورة الانبياء
نفتح على قول الله سبحانه وتعالى ولقد اتينا ابراهيم رشده من قبل وكنا به عالمين. وكنا به عالمين. حد يجيب لي مصحف انا كمان جزاك الله خيرا. خلاص يا حبيب قلبي ربنا يحفظك
هنحفز يا اخواني هنفتح على سورة الانبياء صاد تلتمية ستة وعشرين المصحف بتاع الملك فهد المصحف اللي اخر الصفحة اية آآ صاد تلتمية ستة وعشرين يلا يا اخواني في الله
ربنا يحفظكم يا رب ويبارك فيكم. ها نفتح كتاب ربنا كده. الواحد بيستبشر لما لما بنفتح كتاب ربنا. الواحد بيستبشر لما بيبقى الكلام كله حوالين فهم ايات ربنا سبحانه وتعالى. الواحد ما يستبشر يا جماعة بالمنزر اللي انا شايفه قدامي ده. بمنزر ان كل واحد مشغول انه يفتح المصحف
او انه يفتح الموبايل بتاعه على المصحف اللي على الموبايل ان هو يفتح القرآن ويبص في الايات ونخرج باذن الله سبحانه وتعالى من الليلة ديت مرتبطين بايات الله سبحانه وتعالى ومرتبطين بمعاني في كتاب الله. عايزين نركز مع بعض بقى يا اخواني. رمضان لسة عليه تلات اسابيع يا شباب. كنا من شوية
رمضان لسة عليه تلات شهور. الوقتي رمضان لسة عليه تلات اسابيع. بازن الله سبحانه وتعالى ليلة النصف من شعبان الخميس الجاي. يعني خلاص يا اخواني كل سنة وانتم طيبين خلاص يا جماعة رمضان على الابواب عايزين نبدأ مدارسة القرآن من الان. عايزين نبدأ اتصال بكتاب الله سبحانه وتعالى. الحقيقة يا جماعة يعني الواحد بيتشدد
دايما للايات اللي بتتكلم عن سيدنا ابراهيم وباحس انها ايات يعني زي كل ايات القرآن. ولكن الايات بتاعة سيدنا ابراهيم تحس انها بتديك شحنة ايمانية ومعاني ايمانية ممكن تغير حاجات كتير جدا في حياتك. ابدأ معي بقى قول الله سبحانه وتعالى
اعوذ بالله السميع العليم من الشيطان الرجيم. ركزي معي كويس جدا. ركز مع كلام الله كويس جدا. ها يلا يا اخواننا هنشوف النهاردة هنطلع بايه من كتاب ربنا هنشوف النهاردة رزقنا ايه من كلام الملك سبحانه وتعالى. يلا يا شباب قال تعالى ولقد اتينا ابراهيم
رشده من قبل ولقد اتينا ابراهيم رشدا. كان موجود على وجه الارض يا رب ملايين البشر ساعتها. اشمعنى قال ابراهيم يا رب اشمعنى ابراهيم اللي الكنز ده هو اللي ياخده؟ اشمعنى ابراهيم؟ انا عايز اقول ايه؟ انا عايز اقول اشمعنى انت؟ اشمعنى انت اللي ربنا يفتح عليك
اشمعنى انت اللي ربنا يختارك؟ اشمعنى انت اللي ربنا يعاملك هذه المعاملة العظيمة؟ معاملة اتينا خدي بالك معي. ربنا بيقول ولقد اللام اللي قبل قات دي. حد يعرف اللام دي في اللغة اسمها لام ايه ؟ حد يعرف اللام دي اسمها لام ايه ؟ ولقد اللام دي لام ايه
لم ايه ؟ لأ. اللام دي لام ايه ؟ القسم اللام دي لام القسم. يعني الله بيقسم. ربنا بيقسم انه لو اقبلت عليه. ربنا بيقسم ان دي معاملة ربنا سبحانه وتعالى. ربنا بيقسم على عطاؤه. ربنا بيقسم انك لو
صدقت معه هيصدقك وهيديك. ربنا بيقسم انه هيرفع اولياءه. انه هيؤتي اولياءه. انه هيرشدك انه هيوجهك ربنا بيقسم عشان ما حدش يشك في طريق ربنا. عشان ما يحصلش لما هنقول في النص التاني من الاية وكنا به عالمين. حسيتي بها دي؟ حسيت
بها لما اهلك حاربوك في البيت عشان التزامك ومش عارفة تعملي ايه. حسيت بها دي. لما جيت تلتزم وتنطلق في الدين. وحسيت ان المجتمع كله في وشك وحسيت ان والدك بيحاربك. او والدتك بتحاربك. او اصحابك بيحاربوك حسيت بها دي. حسيت بانك انت من كتر الازمة اللي حصلت لك
وانت بتحاول تقبض على دينك. كالقابض على الجمر. حسيت انك انت فكرت. يا رب انت سبتني ولا ايه! يا رب انت مش معي. يا رب انت مش متولي امري يا رب مش انا عبدك. يا رب مش انا في طريقك وكنا به عالمين. ان سيدنا ابراهيم هو في الازمة الرهيبة دي
وقف وش ابوه واقف في وش قومه. قومه عايزين يحرقوه. والناس عايزين يطردوه. وابوه بيقول له لارجمنك ان في وسط الازمة الرهيبة دي والانسان قابض على دينه. والانسان بيقاتل عشان يصبر على مراد الله. ويلاقي الدنيا كلها واقفة في وشه. هيقول يا رب انت سبتني يا رب. يا رب انت مش
يا رب ربنا بيقول وكنا به عالمين. اوعى تحبط. اوعى تظن ان ربنا سابك. اوعى لما تلاقي طريق الدين فيه تعب. اوعي لما تلاقي طريق الدين فيه مجاهدة. اوعى تلاقي لما تلاقي طريق الدين فيه رهق. اوعى تظن ان ربنا سابك. احد اخواني صاحب شركة من اكبر الشركات
يعني يعني شركة ضخمة جدا يعني رأس مالها مئات الملايين من الجنيهات. مئات الملايين مش مش عشرات الملايين مئات الملايين. بيقول لي لما راح في الشركة كان صاحب الشركة والده ورئيس واللي مدير الشركة اخوه. اخوه نزله يعني مندوب مع العربيات يلف
على المحلات او يلف على اماكن التجارة اللي بيسوقوا فيها يلف ويبيع ويسوق. فبيقول لاخوه انت بتعمل معه كده ليه؟ ده انا صاحب الشرك هي دي زيي زيك. قال له انا عايزك تفهم الشغل من الصفر. انا عايزك تفهم الشغل من تحت. صاحبي ده بيقول لي بيقول لي فترة بسيطة اخوه فجأة وهو قاعد وقع
عماد الله يرحمه مات ابوه بعدها فجأة مات بقى هو صاحب الكيان التجاري الضخم ده كله. بيقول انا لو ما كنتش نزلت من اول مهمة في الشركة ما كنتش عرفت ادير الشركة دي ككل. يعني عايز اقول لك ان اخوه ما كانش بيعزبه. ان اخوه ما كانش بيبهدله. ان
ولو ما كانش سابه يجاهد ويتعب كانت الدنيا كلها خربت لما لقى نفسه فجأة رئيس للكيان الكبير دهو. انا عايز اقول لك انك لما تلاقي ربنا سبحانه وتعالى احيانا بيمتحنك. احيانا تلاقي الطريق صعب عليك. احيانا تلاقي فيه مجاهدة مطلوبة منك. يا ابني ربنا بيربيك
يا ابني ربنا بيقويك. ربنا سبحانه وتعالى بيمتن دينك. بيمتن ايمانك. اوعي تفتكري زي الاب اللي يقول لابنه انزل اشتغل واصرف على نفسك هو ما بيحبش ابنه قد الاب اللي بيدي لابنه خمسين جنيه كل يوم ويقول له متع نفسك. لا اللي بيقول له اصرف على نفسك بيحبه اكتر من اللي بيقول له متع نفسك
ولكن عايز ابنه يطلع راجل. اهي دي القضية. ربنا يريدك راجل. ربنا يريدك امة صالحة لله سبحانه وتعالى. وكنا به عالمين  اوعى تزن ان ربنا سابك. اوعى تظن ان ربنا نساك. اوعى تظن ان ربنا تخلى عنك. لحظة الامل يا جماعة. احساس الامل
يا اخواني احساس انك ممكن تبقى الوقت جاي الدرس ده الليلة. وانت حاسس بازمة. حاسة بمشكلة. حاسس بفتور. الاسبوع اللي فات عبادتك ما كنتش كويسة فيه يا رب اعمل ايه؟ يا رب انا عندي ضغوط وعندي مشاكل وكنا به وكنا به عالمين. اوعى تظن ان ربنا سابك في لحظة من اللحظات
طول ما انت ما سبتش ربنا ربنا ما سابكش وهي دي. ولقد اتينا ولقد ربنا بيقسم. ربنا بيقسم انه هيديك. ربنا انه هيرفعك. ربنا بيقسم انه هيمدك. ربنا بيقسم انه هيفتح عليك. ربنا بيقسم انه هينصرك. ربنا بيقسم انه
يأمرك بعطاء وهيغمرك بحنانه. بس انت ادفع التمن. ولقد اتينا ابراهيم رشدا. من قبل اشمعنى ابراهيم؟ اشمعنى انت اللي ربنا عليك. اشمعنى انت اللي ربنا يفتح عليك؟ تخيلوا يا اخواني لو كلنا قاعدين الوقتي وصلت لنا كلنا الوقتي رسالة من اكبر شيخ
له في قلوبنا كلنا توقير واجلال. تخيلوا احنا قاعدين كده وصلت لنا كلنا رسالة. ميزد من الشيخ ده او رسالة فاضية من الشيخ ده. واحد مننا هيقول ايه ؟ اه الشيخ فلان اه ده له درس في اخر الاسبوع. ان شاء الله باحضره واشوف كان عايز مني ايه. وواحد هيقول اما ارن له كده يمكن لما يشوف
اتصل بي لو عايزني في حاجة مهمة. وواحد هيقول لي عن الشيخ هيكون عايز ايه ؟ بدل ما اتصلش يبقى ما هياش حاجة مهمة. وواحد هيسيب الدنيا وهيسيب حياته وهيسافر
تروح للشيخ يقول له انت عايز مني ايه ؟ ما دام بعت لي رسالة يبقى في حاجة مهمة وخطيرة انت عايزها مني. يا اخواننا هو ده الفرق في التعامل بينا وبين بعض
في التعامل مع الرسائل الربانية لنا. كلنا بيوصل لنا رسايل ربانية. كلنا بيوصل لنا رسايل معاملة من ربنا سبحانه وتعالى انما في واحد بيعظم رسائل الربانية. وفيه واحد ما بيهتمش وفيه واحد ما بيترجمش. وفيه واحد بيتشغل عنها. اشمعنى انت اللي ربنا بيختارك
انت معظم علاقتك بربنا معظم صلتك بربنا. تخيلي كده لو واحد عايش في صحرا مع قبيلة من القبائل. فواحد ورا له صورة لعرش مهول. قال له ايه ده؟ قال له ده عرش الملك فلان الفلاني. ده ملك بيحكم مملكة كبيرة قوي. في الدنيا معنا يعني. وبعد شوية لقى قوافل
الاف الجمال واحمال مهولة معدية. قال لهم ايه ده ؟ قالوا له ده دي تجارة من تجارات الملك فلان الفلاني نفسه. اصله غني وعنده تجارة شوية لقى ناس قاعدة. واحد بيقول ده انا رحت له اداني واداني. وواحد بيقول ده كريم كرم رهيب. واحد بيقول ده حكيم حكمة رهيبة. تخيلوا
وشوقه للملك ده هيبقى ايه ؟ واحد مرة قعد معه قال له انت عارف الملك فلان الفلاني اللي كل دول بيتكلموا عنه؟ قال له اه. قال له ده ده يبقى ابوك ابويا انا تخيلوا شوقه انه يشوف الملك ده قد ايه. شوقه انه يوصل له قد ايه. شوقه انه يقطع كل المسافات اللي بينه وبين الملك ده
قد ايه ولله المثل الاعلى ولله المثل الاعلى. تخيلوا يا اخواني ربنا اللي رفع السبع سماوات دي اللي خلق الشمس والقمر ده اللي خزائنه لا تنفد. اللي ملايكة السماوات كلها بتسجد له وتعبده ليل نهار. الله ده مولاك
الله ده ربك انت تشتاق له قد ايه. على قد ما انت هتشتاق لربنا. على قد ما انت هتتلهف على الوصول لربنا. على قد ما انت هتعظم صلتك بربنا سبحانه وتعالى على قد ما ربنا هيختارك. ولقد اتينا ابراهيم
رشده من قبل. الرشد ان ربنا يديك خط سير في الحياة. الرشد انك ما تبقاش تايه. يا اخوانا قضية خطيرة اوي انك انت تبقى تايه. انا حزين والله يا جماعة. انا ماشي حزين. باقول يا ربي هو الملتزمين والملتزمات لما ييجوا في المسجد ويتشحنوا في درس من الدروس. هو الشحن
ايه ده! او السخونية دي هتكفي انهم يخرجوا ويعيشوا الحياة ويواجهوا الحياة. ويتحركوا بالدين في الحياة. الناس دي عايزة تتربى. الناس دي عايزة افهم اكتر من كده. الناس دي عايزة تتربى اكتر من كده. الناس دي عايزة تتوجه اكتر من كده. الناس دي عايزة يتقعد معها. وتتناقش
عشان تقدر تخرج برة تواجه الدنيا اللي برة. تقدر تخرج برة تواجه الدنيا الرهيبة بمشاكلها وفتنها الرهيبة بالدين. اخواني في عايزين نفهم القرآن عشان نقدر نعيش عشان نعرف انا لما بافتكر نفسي يا اخواني افتكر نفسي ولحد دلوقتي افتكر نفسي
لما زعلت مسلا آآ في من موضوع معين فقعدت محبط مسلا ايام ما كنت طالب شهر مسلا محبط مش قادر ان انا اعبد ربنا مش قادر ان انا اجتهد في العبادة. اما بافتكر المواقف اللي زي ديت باخاف على الاخوة. باخاف على الملتزمين الجداد. هيواجهوا الدنيا ازاي؟ لازم حد يفهمهم
لازم حد يأهلهم. لازم حد يوجههم. سبحان الله العظيم. ولقد اتينا ابراهيم رشده خط سير. ان ربنا يديك خط في الحياة. يقول لك المرشد السياحي. يقول لك المرشد العام لجماعة مسلا ايه؟ الجماعة الفلانية. اللي بيدي خط سير للناس. ان ربنا اللي يديك
خط السير في حياتك. ان ربنا اللي يبقى اللي يرشدك في حياتك. وكنا به عالمين. اذ قال لابيه وقومه هذه التماثيل. ايه الجنان اللي انتم قاعدين قدامه ده! ما هذه التماثيل التي انتم لها عاكفون؟ الطريقة اللي سيدنا ابراهيم بيتكلم بها
التماثيل يا جماعة تدل ان التماثيل دي خارجة من من قلبه تماما. تدل انه مش متأثر بها تماما. اخطر حاجة انك انت تحارب وهو مش جواك. اهم حاجة انك انت تحاربي الباطل وهو مش جواك. احيانا انت تقف مع شاب تدعوه للالتزام. وتقعد تحط
على الالتزام وانت بتتمنى المعاصي اللي الشاب ده بيقع فيها. احيانا انت بتدعي فتاة انها تتوب لربنا والشهوات اللي البنت دي تعملها انت تتمنيها ولكن اللي منعك الخوف من ربنا. اللي النموزج ده يا جماعة مش هنقدر ننتصر بهم. بازن الله سبحانه وتعالى
اللي هييجي النصر على ايديهم اللي بيحاربوا الباطل والباطل مش جواهم. عشان كده سيدنا ابراهيم في الاخر بيقول لهم في الاية آآ سبعة وستين يقول لهم اف لكم ولم تعبدون من دون الله. اف! اف دي يعني انت قاعد في اوضة مليانة! انت عارف مجاري متعفنة
الزبالة متعفنة. انت مش طايق. مين فينا بيعدي قدام الجامعة يشوف التبرج اللي فيها يقول اف مين فينا لما بيبقى قاعد النت ويشوف مسلا حاجة مش كويسة جت عرضا يقول اف. مين فينا لما بيشوف المتبرجات في الشارع بيقول اف لكم. اف
دي يعني المعصية دي شيء لا يطاق. يعني كل شيء لا يرضي الله. شيء لا يطاق. اللي بالمنزر ده اللي قلبه بالمنزر ده هو اللي يواجه الواقع يا اخوانا. انما مش اللي هيموت على الشهوات ده لما بينزل يشتغل في الدعوة بيرجع. يعني ممكن يوقف شاب يقول له اتق الله وسب البنت
انت ماشي معها. الولد يتأسر به ويسيبها وهو يرجع البيت. الصورة اللي شافها مالية قلبه. ومالية خياله. يبقى مش هيقدر يواجه الباطل غير ناس بتحارب الباطل وهو مش في قلبها
غير ناس بتحارب الباطل وهو مش جواها. قلت لكم قبل كده امتى امتى هتدعو المغني فلان الفلاني ويلتزم على ايديك لما يبقى انت حبك للقعدة اللي انت قاعدها دي اكتر من حبه للحفلة اللي هو بيديها. والشباب يطلعوا يرقصوا على الاستاند اللي هو بيغني عليه حواليه
هيبقى يقينك في الدرس اللي انت قاعد فيه ده اكتر من يقينه في الحفلة اللي هو بيديها. لما يبقى انت تمسكك باللي انت فيه اكبر من تمسكه باللي هو فيه. لما يبقى فرحك واقتناعك باللي انت عليه. اكبر من فرحه واقتناعه باللي هو عليه. ساعتها انت هتكسره. يا
اخوانا احنا مش عايزين شباب يسيب المعصية. احنا عايزين شباب يكره المعصية. احنا مش عايزين نسيب معصية الله. احنا عايزين نكرهها. احنا عايزين نمقتها احنا عايزين لو المعصية جت لنا واتقال لنا انها بلا زنوب لمجرد انها
لا ترضي الله سبحانه وتعالى نفوسنا تعافى. عايزين نعيش احساس اف لكم. احساس اوف ده. احساس ان ده شيء لا يطاق. ولا محتمل مين اللي فطرته هتتفتح بالمنزر ده ؟ فربنا بيقول لك اذ قال لابيه ابيه نص اللي قاعدين دول عندهم مشاكل في دينهم
بسبب اذ قال لابيه. نص البنات اللي تحت عندهم مشاكل في حياتهم بسبب ابيه. بسبب الاب بسبب الام بسبب الاسرة بسبب حرب الاسرة بتاعتك على دينك. بسبب حرب اصحابك على دينك. يا اخوانا سيدنا ابراهيم كان عنده مشاكل في التزامه
سيدنا ابراهيم ما التزمش ها وانطلق لقى الطريق مسفلت قدامه. لقى ابوه بيقول له لارجمنك ولقى قومه بيقولوا له لنحرقنك. ولقى الدنيا كل هؤلاء النمرود بيقول له لاحرقنك. لا الدنيا كلها واقفة في وشه. ما فيش دين من غير مشاكل يا جماعة. انما لما الاخ ده
التزامه واقف بسبب حرب والده عليه في التزامه. والاخت دي التزامها واقف بسبب مشاكلها مع زوجها. او خطيبها او والاخ ده دينه واقف بسبب مشاكله التجارية. والاخ ده دينه واقف بسبب تريقة اصحابه عليه من ساعة ما دخل الالتزام. والاخ ده عنده
اكل بسبب زروفه الاجتماعية او المادية او يا اخوانا يا اخوانا كده كده الطريق مليان صخور اما ان الصخور دي تتعثر فيها واما ان الصخور دي تبقى سلالم تطلع عليها. حول الصخور لسلالم. ما فيش طريق من غير مشاكل
ما فيش طريق في الالتزام من غير مشاكل. انتم عارفين لما شاب يحب يقوي العضلة بتاعته يعمل ايه؟ يقوم يجيب حديد ويقعد يعمل ايه؟ يحرك العضلة كده في الحديد تقوم العضلة تشتغل ضد مقاومة. تقوم العضلة تكبر. اهو ده لطف ربنا بنا لما بيحصل لنا مشاكل في التزامنا او معوقات
بتلاقيها في حياتك ضد التزامك ليه ؟ ان انت بتبقى شغال ضد مقاومة في عضلاتك الايمانية تقوى. يا اخوانا لما الدعوة بتتمنع لما فبيتوقف في طريق الدعوة اوعوا تفتكروا ان الدعوة بتقف. ده بتبقى عاملة زي الكتكوت جوة البيضة. الناس بتبص للبيضة تلاقيها زي ما هي. تاني يوم البيضة زي ما هي
تالت يوم زي ما هي بعد عشر تيام زي ما هي. انما جوة البيضة دي فيه حاجة بتتكون. فيه جنين بيتكون. فيه كائن كل يوم بيتكون عن اليوم اللي قبله فبيبقى المنزر من برة ان انت واقف ان انت مشلول ان انت فيه مشاكل موقفاك انما طول ما انت
وثابت على عبادتك وعلى التزامك. انت من جوة ايمانك قاعد يتخلق. انت من جوة بتكبر. يا اخواني في الله. عارفين النيل لما بيجري الماية فيه بتجري لما يقوم المجرى بتاعه الضيق في مكان من الاماكن آآ النيل ما بيقفش بالعكس ده انت تشوف المية في المجرى الضيقة
تلاقي سرعة الماية زادت اكتر. اهو ده اللي بيحصل للملتزم لما بيحصل له مشاكل. لما بيضيق عليه. لما اسرته تضيق عليه لما المجتمع يضيق عليه. لما اهل الباطل يضيقوا عليه سرعته في الدين بتزيد. انطلاقه في الدين بيزيد. يا اخواني في الله
انا عايز اقول لكم ان ما فيش واحد ما عندوش مشاكل. لما كل واحد مننا مشكلته تشل له حياته وتشل له دينه. ما حدش هيوصل ربنا عشان كده اذ قال لابيه ازاي انك تحول الصخرة لسلمة تطلع عليها؟ ما تحولش الصخرة لجدار يقف في طريق تقدم
في الدين واجه مشاكلك. خليك عاقل يا بني لعل ان ربنا اذن سبحانه وتعالى يبقى لنا في الاعتكاف ان شاء الله يعني ان جت فرصة يعني ان شاء الله بازن
يبقى فيه سلسلة اللي هي كيف واخواتها. اللي هي كيف اتعامل مع مشاكل الالتزام بتاعتي؟ ازاي اواجه مشاكل ديني؟ ازاي اواجه المعوقات اللي ولكن اوعى اوعى مشاكلك توقفك. اذ قال لابيه وقومه ربنا ما قالش اذ قالوا لابراهيم
فقال ده ربنا قال الاول قال يعني اللي بدأ ابراهيم معركة الحق والباطل اللي بيبدأها هو الحق. اللي بياخد زمام المبادرة فيها هو الحق. انما احنا الوقتي عايشين رد فعل يا جماعة. الحقوا دا مش عارف اتريقوا على المنقبات في ايه
عايزين نرد الحقوا ده برة شتمه النبي وعملوا ايه ؟ عايزين نرد. احنا حياتنا كلها ردود افعال. انما لو احنا ملتزمين بجد احنا اللي فهنبقى افعال والباطل هو اللي هيبقى ردود افعال. عشان كده انت لو بصيت لاية اتنين وخمسين هتلاقي اولها قال اية تلاتة وخمسين قالوا
اية اربعة وخمسين قال اية خمسة وخمسين قالوا اية ستة وخمسين قال اية تسعة وخمسين قالوا اية ستين قالوا هو ايه ده يا جماعة؟ قال قالوا انا عايزك تتخيل ان الحوار اللي هندخل فيه الوقت ده يا جماعة مش بين فريق وفريق. مش
بين مجموعة ومجموعة ده فرض واقف قدام بلد كاملة من اول الحاكم بتاعها الاصنام اللي ابراهيم هيحطمها الوقت يا جماعة مصر في بيت ابراهيم. ابوه اللي عاملها. الاصنام اللي ابراهيم هيحطمها دلوقتي اللي عاملها بايديه ابو ابراهيم. ازر
الاصنام اللي ابراهيم هيحطمها دلوقتي هي الاصنام اللي خرجت من البيت اللي ابراهيم خرج منه. البيت اللي خرج منه الاوثان هو اللي خرج منه اللي الاوثان وده لطف ربنا سبحانه وتعالى. اهل الباطل بيمكروا بالدين الوقتي. اهل الباطل بيمكروا بالدعوة الوقتي. انما عمرهم ما يتخيلوا
الدين هيخرج النصر بتاعه منين ؟ ممكن يقفلوا المساجد ويفاجئوا ان الدين خرج من مكان تاني خالص. ممكن يقفلم قنوات الدعوة ويفاجئوا ان الدعوة انتصرت من طريق تاني خالص. وهو ده اللي ربنا بيزل به الجبابرة. كل ما يحاولوا يقفلوا طريق الدعوة. او يحاولوا
كله يقفوا في وش الدعوة. البيت اللي خرج منه الاوثان هو اللي خرج منه محطم الاوثان. هو اللي خرج منه ابراهيم. هو اللي يبقى مين اللي هيقدر يحارب ربنا؟ هيحاربوه ازاي ؟ هيحاربوا ربنا ازاي ؟ وربنا بيحاربهم بهم. هم
مكرهم نفسه. تخطيطهم نفسه. اسلحتهم نفسها. جنود من جنود ربنا اللي بيحطمهم بها. اللي بيدمرهم بها سبحان الله العظيم اذ قال لابيه يبقى اوعى تنسى ان ده واحد واقف قدام بلد. اوعى تنسى ان الحوار اللي احنا داخلين فيه ده بطل واقف
قدام قومي باجمعهم بقوتهم بهيلامانهم بعددهم. اوعى تنسى القوة اللي سيدنا ابراهيم فيها. عشان كده يا اخواني في الله اهم حاجة حاجة انك انت تحارب الباطل وانت ما انتاش خايف منه
اخطر حاجة انك انت تحارب الباطل وانت ما انتاش خايف منه. عشان كده شف كده معي في اية تمانية وخمسين ربنا بيقول فجعلهم جزاذا الا كبيرا لهم حاجة مهولة. لعلهم اليه يرجعون. قالوا
من فعل هذا بالهتنا يخرب بيتكم الهتنا شايفينها متحطمة قدامهم الغبي هيفضل غبي. من فعل هذا بالهتنا انه لمن الظالمين. قالوا فتى يذكرهم يقال له ابراهيم قالوا فاتوا به على اعين الناس لعلهم يشهدون. قالوا
اانت فعلت هذا بالهتنا يا ابراهيم هو ايه قالوا قالوا سيدنا ابراهيم يا اخوانا قلب الدنيا الدنيا اتقلبت بسبب حاجة عملها ابراهيم. سيدنا ابراهيم فجر قنبلة قلبت المجتمع كله. طب ما انتاش خايف يا ابراهيم؟ لأ
مش خايف في الاخر قال بل فعله كبيرهم ماذا؟ يعني شف الدنيا مقلوبة قالوا قالوا واتوا به على اعين الناس وعايزين نعمل حشد شعبي واحشدوا المناطق الشعبية. وهاتوا تفويض من الشعب ان احنا نعمل في ابراهيم ما نشاء. سيدنا ابراهيم قال بل
فعله كبيرهما. ايه ده! يا اخوانا اخطر حاجة انك تحارب الباطل والباطل ما هواش في قلبك. اخطر حاجة انك تحارب بالباطل وانت مش خايف منه. النموزج اللي الباطل ما بيقدرش يتعامل معه. اللي بيحارب الباطل وهو مش خايف منه. عشان كده من اول سورة في القرآن ربنا
بيقول كلا لا تطعه واسجد. سيدنا محمد ممنوع من السجود في الكعبة. ربنا بيقول له كلا لا تطاع واسجد. تعالى اسجد وما تخافش واقترب بعض المفسرين قال لك اقترب هنا اي اقترب يا ابا جهل. اقترب يا من تهدد محمد. طب قرب كده وشف هيحصل فيك ايه. طب
قرب كده وشف ربنا هيعمل لك ايه. ايه ده! ايه المعاني دي يا اخوانا! معنى ان ربنا بيربي الامة ديت على انها تواجه الباطل وهي مش خايفة منه من الكلمات الخطيرة اللي بيوصف فيها سيدنا خالد ابن الوليد ان الروم كانوا في عينه ادق من النملة. ان الروم كانوا في
عاملين زي الحشرة انه كان بيحارب امريكا ومش خايف منها. انه كان بيحارب الباطل وهو مش خايف منه. المشكلة دلوقتي ان الملتزم جواه الخوف من الباطل جواه تعظيم الباطل. انا مش عايز اقول لك جواه حب الباطل. جواه حب المعصية. جواه حب الشهوة. انما سيدنا ابراهيم يعني شف ربنا سبحانه وتعالى بيقول
اية يعني اية غريبة جدا. بيقول لك فاقبلوا اليه ايه يزفون يزفون ديت في صحيح مسلم. لما النبي عليه الصلاة والسلام دخل على ام الثائب رضي الله عنها وهي بتتنفض من الحمى. فقال لها
ما لك ما لك تزفزفين يا ام السائب! ما لك! تتنفضي كده ليه! بترتجفي كده ليه! بترتعدي كده ليه! اقبل الي يزفون تخيل الف واحد داخلين عليك. بيتنفضوا من الغضب. بيرتجفوا من الغضب. فاقبلوا اليه يزفون. وهم فاكرين سيدنا ابراهيم اول
اشوفه اما يقوم طالع يجري مسلا ولا يقع من طوله ولا يقوم دايس ايديهم ويقول لهم ابوس ايديكم سيبوني ولا يخاف ولا يعمل ايده كده اقبلوا اليه واذا بالبطل ينتفض. قال اتعبدون ما تنحتون؟ والله خلقكم وما تعملون. سيدنا ابراهيم كسرهم
سيدنا ابراهيم كسر الصلابة اللي جواهم. ليه؟ لانه بيواجه الباطل وما هوش خايف من الباطل. دي اخطر ميزة يا اخواننا. اللي هينتصر على الباطل اللي بيواجهه وهو مش خايف منه. اللي بيواجهه وهو محتقر له. اللي بيواجهه. انتم عارفين يا اخوانا الموضوع عامل زي ايه بالزبط. تخيلوا كده
امبراطور مسلا بيحكم مسلا تخيل ان الدول العربية دي كده امبراطورية كبيرة مسلا. او العالم امبراطورية. فالامبراطور بيحكم مسلا قارة اوروبا او او افريقيا واسيا مسلا الامبراطورية ديت تبعها دولة اسمها مصر. الدولة دي تبعها محافزة اسمها الدقهلية
المحافظة دي اللي كل ده تحت سلطة الامبراطور وفي مملكة الامبراطور. المحافظة دي تبعها مدينة اسمها المنصورة. المدينة دي تبعها قرية اسمها اي اسم. القرية دي تبعها عزبة. خمستاشر بيت صغيرين. العزبة دي تمحى نجع متين كده
ها جنب بعض كده. النجع ده الامبراطور عين عمدة للنجع ده فقام العمدة بتاع النجع ده لم الناس بتوع النجع وقال لهم ايه ؟ انا ربكم الاعلى. فتخيل كده الامبراطور لما يبعت قوة
من عنده او واحد من عنده يقول رح قدم اللي هناك ده. اللي رايح من طرف الامبراطور للعمدة بتاع النجع ده يبقى خايف منه مش ممكن يبقى خايف منه خايف منه ازاي ؟ اللي عارف قدر الله وقدر اهل الباطل مش هيخاف من الباطل وهو بيواجهه يا اخواننا. هيفهم يعني
من كلا لا تطاح واسجد واقترب. اللي عارف عشان كده لما حصلت الازمة بتاعة عام الحزن واذى المشركين اشتدوا. ربنا عمل ايه؟ ربنا رفع النبي سبع سماوات بل فوق سدرة
بل حتى حجاب النور ليه ؟ بص بقى على الباطل من فوق بقى. بص على على على على الباطل اللي قاعد يعذب المؤمنين ده من فوق بقى وايه وشف كده الباطل ده حجمه ايه. فالنبي عليه الصلاة والسلام ينزل ومطمئن القلب. عشان كده يا اخواني في الله زي ما باقول لكم ان اهم حاجة انك تحارب الباطل
انت ما انتاش خايف منه. هم دول الرجالة بقى. هم دول اللي ربنا بينصر بهم الدين. طب ما اناش خايف منه ازاي ؟ شجاعة مش شجاعة. انك انت عارف قدر
وعارف قدر المخلوق. صراصير واقفة في ميناء وقاعدين يقولوا احنا هنحرك السفن. احنا هنغير مجرى السفن العملاقة ده انت صرصار. يا عم انت حتة حشرة وما تجيش حشرة في الكون اصلا. يا عم ده انت تعيينك او مسكك للملك بتاعك او زوالك
عنه زي صرصار واحد داس عليه في امريكا الجنوبية وهو ماشي في شارع من الشوارع. يا عم ده انت لا شيء اصلا. عشان كده سيدنا ابراهيم اما دخل على ابوه في سورة مريم قال له كلمة غريبة جدا. قال له يا ابتي لم تعبد ايه؟ ها؟ ما لا يسمع
ولا يبصر ولا يغني عنك شيئا. انت بتعبد وهم انت خايف من وهم انت بتحب وهم انت عايش حياتك كلها بتدور حوالين دخان ولا ينفع انه يبقى دخان حتى. انت حياتك كلها حوالين وهم من الاوهام. لا
لا يسمع. ولا يبصر ولا يغني عنك شيئا. لا شيء. لا شيء في مسيرة الحياة. انت بتعبد ايه؟ انت سايب ربنا عشان ايه ؟ سيدنا ابراهيم يا اخوانا كان امام امام في ان قلبه ده يبقى بتاع ربنا بس. عشان كده ربنا بيقول لك اذ جاء ربه بقلب ايه
سليم ما فيش فيه غير ربنا عارف لما اقول لك الترابيزة دي سليمة يعني ايه لا اتخدشت ولا رجلي اتكسرت ولا درج اتكسر ولا توكب ولا البتاعة دي اسمها ايه ديت البتاعة
بتسحب الدرج لبره وتدخله لجوة ده ولا واحدة وقعت. سليم. از جاء ربه بقلب سليم. نرجع تاني اذ قال لابيه وقومه ده واقف في وش الدنيا كلها. ده ما عندوش خطوط حمرا
ما فيش خطوط حمرا عند سيدنا ابراهيم يا اخوانا ما هذه التماثيل التي انتم لها عاكفون؟ لأ ده الكلام بقى كلمة عاكفون دي لازم لها وقفة عاكفون يعني ايه يا اخوانا؟ ده اعتكاف يا جماعة. اعتكاف ده كان ملتزم بيعرف يعتكف في العشر الاواخر من رمضان. كم واحد بيعرف
يعتكف اصلا وتلاقي الاخ يقول لك ده موسم يا عم ما اقدرش ان انا اعتكف الوقتي. انا ابقى اجي لكم اصلي معكم التهجد كل ليلة وخلاص. انما ما اقدرش اسيب الموسم
ما اقدرش ما اقدرش ما اقدرش الاعتكاف ده يا جماعة. يا اخوانا انا نفسي اخ يبقى عنده همة المغني الفلاني اللي بيقول لك انا بشتغل خمستاشر ساعة في اليوم انا نفسي اخ يبقى عنده الهمة دي. يا جماعة اهل الباطل عندهم علو همة يحزن القلب. احنا على طول بنتكلم عن
علو همة سيدنا نوح وهذا حق تسعمية وخمسين سنة في الدعوة الى الله. وناسيين علو مهمة قوم نوح تسعمية وخمسين سنة في حرب الدعوة الى الله. يعني مين فينا اهل الباطل وصلوا من علو
ان تسعمية وخمسين سنة قاعدين يحاربوا في دين ربنا. يعني مبهورين بعلو امة سيدنا نوح وهذا حق. ربي اني دعوت قومي ليلا ونهارا انه كان شغال في الدعوة ليل نهار. وناسيين علو همة قوم نوح اللي كانوا بيصدوا عن سبيل الله ليلا ونهارا. بيصدوا عن سبيل الله
ليل ونهار. اهل الباطل عندهم همة. يعني كنت عايز اعمل آآ آآ بحس صغير كده في عبادات اهل الدنيا للدنيا. يعني انا لما اقول لك مسلا قم الليل كم واحد فينا بيقوم الليل؟ طب تعال شف بقى اهل الدنيا بيقوموا الليل عشان الدنيا ازاي
تعال شف الطالب اللي بيطبق طول الليل عشان يزاكر ازاي ؟ تعال شف اهل الدنيا بيطبقوا ازاي ؟ طول ما هم تعال شف التطبيق بتاع اللي الدنيا وقيام الليل. اهل الدنيا بيعتكفوا هذه التماثيل التي انتم لها عاكفون. اهل الدنيا بيعتكفوا عشان الدنيا. اهل الدنيا بينفقوا عشان الدنيا
اهل الدنيا بيضحوا عشان الدنيا كل العبادات اللي بتتطلب منك هنا اهل الدنيا بيعملوها بس عشان الدنيا ما بيعتبروش ان دي بطولات ولا حاجة عبادة الهجرة الهجرة كم واحد في تاريخ البشرية يا اخواني هاجر عشان ربنا. حد يقدر يحسبها لي كده
سيدنا ابراهيم اهو في القصة اللي احنا بنقولها دي اول من هاجر في سبيل الله في الكرة الارضية كلها. اول واحد هاجر في سبيل الله في الارض كان ابراهيم. وخد معه لوط
بعد كده مين اللي هاجر؟ سيدنا محمد كان معه كم واحد هاجره؟ كان معه ميت صحابي كان معه متين صحابي بزوجاتهم وولادهم كانوا تلتميت صحابي بكل متعلقاتهم وزوجاتهم واولادهم يا اخوانا
عدد اللي هجروا لكندا من الامة العربية خمس تلاف ضعف. اللي هاجروا عشان الدين طول تاريخ البشرية  عدد اللي هاجروا لامريكا بعد ما خدوا اللوتاري ولا هاجروا في اي دولة عشان الفلوس خمس تلاف مليون ضعف اللي هاجروا
عشان ربنا في الدنيا احنا بنبص للي هاجر عشان الدين او اللي يرحل في طلب العلم ده سافر الهند اصل فيه علماء في السنة اقوياء هناك بيقول لك ايه ده مجنون ده ولا ايه! كم واحد يوميا بيسافر عقد عمل عشان الدنيا! ويروح ينام على البلاط! ويروح يتبهدل
ويروح يتمسح به الارض ولا يعرف ياخد مراته. ولا يعرف ياخد ولاده. ومراته تفضل ست سبع سنين. مش قادرة تشوف جوزها غير كل سنتين مرة ومراته مستحملة. وولاده مستحملين. وهو صابر وقابض على الجمر وصابر. وكل الناس تقول الله يعينه
على رزقه في حين ان لو واحد عمل كده شهر عشان الدين. الدنيا كلها تفضحه. عملت ايه؟ ازاي؟ هو ده الدين هو مين اللي قال لك كده ؟ تعالوا شوفوا يا اخوانا اهل الدنيا عملوا ايه عشان الدنيا؟ والله العظيم صلوا لها وصاموا لها
ولا حد قال حاجة. انما عشان دين ربنا هو ده الدين! هو الدين ان احنا نضحي وان احنا نقدم وان احنا نجاهد يا ابني الدين مش كده. ساعة وساعة يا عم الشيخ. خلاص يا عم خليك فاهمها كده. انت حر. انما الدين اللي بنتعلمه من القرآن مش كده. اذ قال لابيه
قومه ما هذه التماثيل التي انتم لها عاكفون؟ قالوا وجدنا اباءنا لها عابدين. خد بالك بقى  اللي بيقول لها ام هذه التماثيل التي انتم لها عاكفون؟ ما قالوا لوش وجدنا اباءنا لها عاكفين. قالوا له وجدنا ابانا لها ايه؟ عابدين. الاعلى
هذا ولا الاعتكاف على العبادة الاعلى الاعتكاف. يبقى اذا الجيل الاولاني كان بيعبد. الجيل التاني اعتكف. الجيل التاني طور العبادة يعني عايز اقول لك ايه عايز اقول لك ان المعصية عمرها ما هتقف عند حد ابدا
اوعى تفتكر ان المعصية هتقف عند حد. شفتم انتم قلوبكم بتتقطع ازاي؟ سواء اخوة او اخوات. لما بتخرجوا برة المسجد وتشوفوا التبرج وتشوفوا العري والسفور وترجعوا تقولوا ياه! احنا حزانا انتم فاكرين ان الموضوع هيقف على قد كده! ده انتم لو سكتوا وبطلتم
دعوة بكرة تشوفوا الزنا في الشوارع بكرة تشوفوا الزنا في الشوارع. بكرة تشوفوا اللي لم تكونوا تتخيلوه. المعصية لا تتوقف عند حد. الفجور لا يتوقف عند حد ربنا بيقول ثم رددناه ايه
اسفل سافلين. هو الفجور ده الفجور بيفضل لحد ما الانسان يبقى اوطى من الحيوان. ابشع من الحيوانات والعياذ بالله فاذا يا اخواني في الله المعصية لن تتوقف. اللي بيوقف المعصية ان اهل الحق ينزلوا. ان اهل الحق يشتغلوا في الدعوة بس
انما لما قال الحق بيسكتوا المعصية مش هتسكت. بكرة المعصية تدخل لك بيتك غصب عن عينك. لو قفلت التليفزيون وكسرته وعملت الصندوق بتاعه آآ عشة فراخ وقفلت النت وكسرته. وقفلت الشبابيك وكسرتها. الفساد هيدخل لك من تحت عقب الباب
لو انت ما وجهتوش. لو انت ما دعتش الى الله وحاربته. قالوا وجدنا ابانا يعني ايه وجدنا ابانا يا جماعة الناس دي مش بتلعب يا اخوانا. الناس دي عندها خط سير يا جماعة. الناس دي بتورس بعض جيل ورا جيل. نفس الكلام اللي فرعون قالوا لموسى في سورة
هو الكلام اللي ابو لهب قاله للنبي من الف وربعمية سنة هو الكلام اللي بيتقال لنا دلوقتي في الاعلام في برمجة التوك شو. تشابهت قلوبهم هو نفس الكلام. اهل الباطل عندهم خط سير يا جماعة. اهل الباطل لهم خط سير. انت ما لكش خط سير ليه؟ انت ما لكيش خط سير
في الدين ليه ؟ انت ما لكش خطوات واضحة عارف مراد ربنا منك ليه ؟ انا مستعد اوقف الوقت ناس واسألهم سؤال مباشر. قل لي مراد ربنا منك ايه واحد هيقول لي ان انا احب ربنا يا ابني انا مش باقول لك مشاعر الوقتي. انا باقول لك كلام عملي. قل لي الوقتي انت لما هتخرج من الجامع الاسبوع
ده انت اعتقادك ان ربنا يرضى عنك لو عملت ايه او ما يرضاش عنك لو سبت ايه. قل لي يا ابني خط سير يا ابني. قل لي كلام عملي قل لي روشتات عملية. احنا لما بنسخن الناس في الدعوة ثم نترك الناس بدون توجيه وخط سير. نحن نجرم في حق الناس
نحن ننشئ مرضى نفسيين مش ننشئ ملتزمين اوعى حد يضحك عليك. يقعد يسخنك. وفي الاخر ما يقولكش تعمل ايه يعني اما بنحاول نكافح هنا ان احنا نعمل ورش واقول لك الصحبة ايه ان احنا نعمل تحفيز واقول لك الطريق اهو ان احنا نعمل خطوات
خط سير ان احنا نتكلم عن الصيام عن القيام. ان احنا نتكلم عن الحياة الاجتماعية بينا وبين بعض. احنا يا جماعة بنحول الكلام بتاع الشحن ده الكلام عملي انا في الاخر هخرج اعمل ايه ؟ انا في الاخر المقامات اللي انت قاعد تكلمني عنها دي ان ان اواجه الباطل وهو ليس في قلبي واني ادعو
العصاة والمعصية ليست في قلبي. وان انا آآ ربنا يبقى اغلى حاجة عندي في الحياة. يا عم انا مش كده. انا مش كده وانا عارف ان انا مش كده وانا عارف ان انت مش كده. الله! اومال الكلام ده بييجي ازاي ؟ الكلام ده بييجي مش لما تقعد تحرق قلبك بالكلام ده. بييجي لما تنفز التوصيات
اللي احنا بنتكلم عنها. لما تنفز خط السير. لما تواصل في الصيام بتاعك. لما تواصل في القيام بتاعك. هو ده اللي احنا هنقوله دلوقتي بقى يا جماعة. شوفوا بقى بيقول ايه؟ اذ قال لابيه وقومه ما هذه التماثيل التي انتم لها عاكفون؟ قالوا وجدنا اباءنا لها عابدين. قال لقد كنتم
انتم واباؤكم في ضلال مبين. يا سيدي يا سيدي. يا سيدي يا سيدي لما طلعنا في برامج التوك شو بعد خمسة وعشرين يناير وشف التمييع بقى اللي على اصوله وشف بقى ابراهيم بيقول لهم انتم
وابائكم في في ديت يعني مغمورين ضلال وكمان مبين. يعني اللي مش شايف انكم ضلالية يبقى اعمى ما بيشوفش. ضلال مبين زي الشمس في وسط السما. قال لقد كنتم لا واللام هنا لام القسم. ابراهيم بيقسم بالله انهم
شوية ضلالية. انتم واباؤكم واباؤكم هنا مش شرط معناه ابوه. يعني مش محمد احمد يبقى قصده احمد. لأ ابائكم دي لما يقول لك مسلا آآ فلان وفلان وفلان دول اباء الليبرالية. فلان وفلان وفلان دول اباء العلمانية. فلان وفلان وفلان دول اباء
الفكر الالحادي. فلان وفلان وفلان. دول اباء الفكر الربوبي. فلان وفلان وفلان. دول اباء الفكر المركسي. يبقى الاباء دول في في ابوة روحية فسيدنا ابراهيم ما عندوش خطوط حمرا يا اخوانا وهو بيحارب الباطل. قال لقد كنتم انتم وايه؟ واباؤكم في ضلال مبين
القضية ان ما فيش خطوط حمرا بيخاف منها. مش والله لأ اصل الناس دي ماتت وبلاش نتكلم عن ناس ما تم وخلاص بقى افضوا الى ما قدم وهم الوقتي بين ايدين ربنا في ضلال مبين. انتم انتم واباؤكم. انتم واللي انتم بتفتخروا بهم من خمس تلاف
سنة كل ده ضلال. ازاي ؟ هو كده. الحق حق. القوة يا اخوانا. القوة. قال لقد كنتم انتم واباؤكم في ضلال مبين في ضلال مبين ديت ان سيدنا ابراهيم شايف الباطل باطل يا اخوانا
يعني هنرجع تاني لنفس القضية انت يا ابني شايف المعصية معصية لما اخ ييجي يقول لي ايه ؟ يقول لي انا مش قادر استحمل المعاصي اللي بتحصل في النادي الفلاني او في ساحة الجامعة. اقول له يا ابني انت مجرم
يقول لي انا مجرم ليه ؟ اقول له يا حبيبي لان ده مش معصية. يقول لي امال ايه ؟ اقول له ده فجور يعني لما ييجي قاضي واحد مسلا طلع على واحد ومراته دبح الراجل وعملوا لانشون وكفتة وقام مغتصب مراته وبعد كده ضربها في الخلاط
وبعد كده عملها كياس كفتة وباعها. فيقوم الراجل ده يتقبض عليه. يقوم القاضي يقول هذا المجرم حكمت عليه بست شهور سجن. يبقى مين المجرم القاضي القاضي هو اللي مجرم. بقى اللي عمل ده ياخد ست شهور يا مجرم! اهو بالزبط كده. هو انت عايز تقول لي ان اللي بيحصل الوقت ده اسمه معصية دفنة
والعياذ بالله. هو ده الفجور والعياذ بالله. يبقى انك انت في ضلال مبين. انك انت تشوف الحاجة على حقيقتها انك تشوف المعصية على حجمها الحقيقي. انما مش تتهاون مع اللي بيحصل. مش يبقى كل قضيتك ازاي ان انا ما افتنش بالمعصية؟ طب وبعدين
ومين اللي هيغير قالوا اجئتنا بالحق ام انت من اللاعبين؟ اتكسروا بقى. ما هو هو داخل عليهم دخلة دخلة اسد ما شاء الله اتكسر قدامه. اهل الباطل عمرهم ما قالوا الكلام ده. ده الشخصيات اللي سيدنا زي سيدنا ابراهيم بس اللي اهل الباطل بيتكسروا قدامها. يعني ساعات تلاقي آآ شاب التزم
وينزل لاصحابه يقعدوا يمسكوه بقى اشتغالات. وانت عامل ايه؟ وانت ضحكوا عليك وانت وساعات تلاقي واد ملتزم جديد يمسك يشوشهم يمسكهم عارفين الكونغو فوه اللي هو ييجي يضربك الضربة تقوم جايبها على ساعد ايدك وتقوم قلبه
قوة الضربة اللي هو بيضربها تستخدمها ان هو يتقلب بها وساعات واد دارس كونغوفو ايماني حلو اوي. ييجوا يضربوه يقوم قالب الترابيزة عليهم ويكلمهم في الدين يلففهم كلهم حوالين نفسهم ويخليهم يقولوا له يعني يعني سبحان الله يتمنوا ان كل واحد منهم يقعد معه لوحده عشان
مشكلته ليه ؟ حسوا ان ده ملتزم بجد. ففيه ملتزم هش ضعيف. بينزل بيتهاجم. وفيه ملتزم قوي. راجل بينزل بيغير سيدنا ابراهيم كسرهم قالوا اجئتنا بالحق ام انت من اللاعبين؟ قال بل ربكم رب السماوات والارض الذي
ترهون وانا على ذلكم من الشاهدين. الله اكبر. وانا على ذلكم من الايه؟ من الشاهدين جاب الشهادة دي منين؟ يا ابراهيم عليه السلام هو انت شفت ربنا وهو بيخلق السما
هو انت شفت الارض وهي بتتخلق! هو انت شفت الملايكة وما بتتخلقش! هو انت شفت الانسان وهو من الشاهدين فين ؟ جبت من الشاهدين دي منين؟ جبت الشهادة دي رأي عين. انت شفت فين؟ يا اخواننا ربنا لا يعبد الا باليقين. يا اخوانا
ربنا لا يعبد بالشك. ربنا لا يجرب. يعني لما كنت باكلم حد كده من يومين فبكلمه في اجابة الدعاء حاسس ان الشك في عينيه ان الهزة جواه هو انت شاكك افي الله شاك؟ انت عندك شك في قدرة ربنا على اجابة الدعاء ورحمة
لو انه سميع الدعاء. يا اخواننا وانا على ذلكم من الشاهدين دي الكلمة اللي انت بتقولها عشان ينفع تدخل الدين ده. بتقول ايه؟ اشهد ان لا اله الا الله هو انت شفت الكون ولقيت ما فيش غير ربنا! هو انت شفت ربنا اصلا! اومال بتقول اشهده ازاي! واشهد ان محمدا رسول الله. هو انت شفت جبريل وهو نازل للنبي عليه الصلاة والسلام
لأ ما شفتش الكلام ده بعيني. اومال ايه! ده يقين بالقلب. الكلمة بتاعة سيدنا عثمان بن عفان والله لو تهتكت الحجب ورأيت جنة ورأيت النار ورأيت ربي ما زدت يقينا. يا جماعة هنتعرض لامتحانات صعبة قوي لحظة الموت
يا اخوان يا اخوانا لحزة الموت الشيطان هييجي يحاول يموتك يهودي او نصراني. واوعى تستبعدها. انت سبعتاشر مرة كل يوم بتدعي ربنا انك ما تموتش يهودي ولا نصراني بتقول غير المغضوب عليهم ولا الضالين. يعني انا عايز اقول لك
لحظة الموت انت جهزت اليقين اللي اللي هتموت به جهزت اليقين اللي هتدخل قبرك به. جهزت اليقين اللي هتمتحن سؤال الملكين في القبر يا اخوانا الحياة عايزة يقين. يا جماعة مشاكل الحياة عايزة يقين والا الانسان هينهار. في الاخر والعياذ بالله ممكن يشك
عايز يقين انت جهزت اليقين اللي تواجه به الحياة. وانا على ذلكم من الايه ؟ من الشاهدين. عشان كده ربنا بيقول لك ويرى الذين اوتوا العلم الذي انزل اليك من ربك الحق ويرى يرى ده يقين كانه شايف بعينيه. الم تر ان الله يسجد له من في السماوات ومن في الارض
هو انا شفت الكون بيسجد يا رب؟ ده يقين بقلبك كانه شايفه بعنيه. الم تروا ان الله سخر لكم ما في السماوات وما في الارض يقين انك انت تبقى شايف بقلبك كانك بالزبط شايف بعينيك. اليقين يقين القلوب وانا على ذلكم من الشاهدين
يبقى النقطة الخطيرة هنا ايه بقى اللي انا كنت عايز اقولها من دقيقتين؟ سيدنا ابراهيم في اية اربعة وخمسين بيقول لقد كنتم انتم واباؤكم في ضلال ايه مبين يبقى رأى الباطل باطل
باية ستة وخمسين بيقول بل ربكم رب السماوات والارض الذي فطرهن وانا على ذلكم من الايه؟ من الشاهدين. يبقى رأى الحق حق يبقى سيدنا ابراهيم في الاول شاف الباطل على حقيقته. بعد كده شاف الحق على حقيقته. خد بالك هنخرج من النقطة دي بفايدتين في
غاية الخطورة. الفايدة الاولى ان عمر الحق ما هيسكن قلبك الا لو الباطل خرج من قلبك. سيدنا ابراهيم الاول شاف باطل باطل. بعد كده قال من الشاهدين الحق بقى في قلبه حق. عمرك ما هتقدر يدخل في قلبك الصح
لما يخرج من قلبك المشاعر الغلط. عشان كده الشاب اللي متعلق بفتاة. الشاب اللي على علاقة محرمة بفتاة. لو سمع الف درس. يا ابني الكلام اللي اللي احنا بنقوله ده مش هيدخل قلبك. ليه يعني هو انت اللي خلقت قلبي؟ مش انا اللي خلقت قلبك. سبحان ملك الملك. انما يا ابني الحق ما بيدخلش غير لما الباطل يخرج
الشاب اللي قاعد وسطنا ومدمن لمواقع اباحية. البنت اللي قاعدة وسطنا وعلى علاقة محرمة. الشاب اللي قاعد وسطنا وبيتفرج على صور محرمة رمى او مدمن عادة سرية ومش راضي يواجه المشكلة. الشاب اللي قاعد وسطنا وعلى علاقة بفتاة محرمة. الشاب يا ابني الحق
حق مش هيدخل قلبك غير لما الباطن يخرج من قلبك لازم تجاهد الباطل. حتى لو فضلت تقع في المعصية بس وانت بتجاهد الحق هيدخل قلبك. انما لما تستسلم لمعصية وتقول وانا هاعمل ايه بقى
خلاص هاعمل ايه ؟ انت حر. هتلاقي المعاني بتسمعها بودنك مش بدخول قلبك. يبقى لازم الباطل يخرج من القلب. عشان الحق يدخل. المعنى التاني الخطير جدا ان سيدنا ابراهيم بيزيد يا جماعة مش الايمان يزيد
ان سيدنا ابراهيم بيزيد يا اخوانا سيدنا ابراهيم كان دلوقتي بيقول في ضلال مبين. شوية بيقول انا على ذلكم من الشاهدين. شوية هينزل الواقع ويحطم الاصنام انك انت تقابل الاخ كل ما تقابله تلاقيه في زيادة
انك انت تفضل على طول في زيادة انك انت ما تنزلش اللي هيسبت مكانه هيقع. انك انت تفضل على طول في زيادة. طب افضل على طول في زيادة ازاي؟ انك تستمر على
اعمال الايمان انك تسبت على اعمال الدين وعلى بيت الايمان. يبقى قضية انك انت تفضل باستمرار في زيادة دي قضية خطيرة جدا ودي من الخصائص المهولة في قصة سيدنا ابراهيم في القرآن كله ان سيدنا ابراهيم ما بيقفش. ان سيدنا ابراهيم على طول كل اية بمقام ايماني جديد. كل اية
الجديد كل اية بفتح جديد في حياته هي ديت حياة المقبل على الله يا جماعة انه على طول في زيادة ايمانية وفي زيادة في صلة الله سبحانه وتعالى اه عايزين نكمل بقى في الايات اللي احنا بدأناها ان شاء الله بازن الله. الحمد لله وكفى وصلاة وسلاما على عباده
للذين اصطفى اما بعد اه خد القرار ده ازاي يا جماعة؟ ازاي سيدنا ابراهيم قدر ياخد القرار ده؟ اقرا كده وتالله انا عايزك تتخيل ازاي انسان قدر ياخد القرار دهو وتالله لاكيدن
ان اصنامكم بعد ان تولوا مدبرين. هي الجريمة ديت عقوبتها في القانون ايه؟ في كل القوانين اللي في العالم عقوبتها ايه؟ اعدام اعدام فورا بدون محاكمة. سيدنا ابراهيم خد القرار ده ازاي؟ عارفين خد القرار ده امتى؟ حد يبص في
كده ويشوف خد القرار امتى ؟ حد يبص كده يشوف القرار ده اتاخد امتى ؟ وتالله لاكيدن اصنامكم بعد ان تولوا مدبرين. القرار اتاخد امتى؟ بعد ما قال ايه؟ وانا على ذلكم ايه؟ من الشاهدين بعد اليقين بعد كلمة اليقين
يبقى هتقدر تاخد اخطر قرارات في حياتك وفي علاقتك بربنا لما توصل لليقين. يبقى انت قضيتك ان منسوب في الايمان يزيد في قلبك. يعني لما نقول سيدنا ابراهيم خد القرار ده ازاي؟ هنقول ايه؟ انه الايمان. هو الايمان يا ابني. سيدنا
سليمان خد قرار لا يمكن حد يتخيله ها اذ عرض عليه بالعشي الصافنات الجياد فقال اني انا احببت حب الخير عن ذكر انا حاجة تشغلني عن ذكر ربنا. حتى توارد بالحجاب. خد قرار ردوها علي فطفق مسحا. ازاي خد قرار انه يدبح عشرين
الف فرس. خد القرار انه الايمان يا جماعة. انه الايمان. القرارات دي اخطر قرارات في علاقتك بربنا مش تقدر تاخدها غير لما ايمانك يزيد. عرفت ليه ما انتاش قادر تاخد قرارات في عبادتك؟ عرفت ليه ما انتاش قادر تاخد قرارات في بعض المعاصي اللي انت متعلق بها
لان الايمان منسوبهم الزايد. لو الايمان منسوبه زاد هتقدر تاخد هذه القرارات فجعلهم جذاذا. دي الكلمة ما بقى اللي احنا يعني عايزين آآ آآ يعني ايه يعني نتعجب من سيدنا ابراهيم فجعلهم جذاذ فورا. سيدنا ابراهيم كان
صادق العزم يا جماعة. سيدنا ابراهيم لما كان بياخد قرار ما كانش بيتردد بعد كده. فجعلهم جذاذا. الجذ ان انا اخلي الحاجة ان انا امسك لوح ازاز اخليه فتافيت. والجز في اللغة ان انا استأصل الحاجة من الجزور بتاعتها. يعني تخيل كده فكر
سيدنا ابراهيم في مواجهة الباطل شكله ايه؟ تخيل شلة شباب وبنات واقفين في الجامعة مع بعض او واقفين في نادي مع بعض. واقفين يتكلموا ويضحكوا مع بعض القاعدة دي وراها مصيبة. كل واحد من الشلة ده هيروح هيعمل مصيبة. الشاب ده هيروح هيعمل عادة سرية. والشاب ده يروح هيقع في الزنا
والشاب ده هيتجوز دي عرفي. ويبقى زنا عرفي والعياز بالله. والشاب ده هيروح يتفرج على حاجة قذرة على النت. والشاب ده يبقى ازا القعدة دي نتج عن كل واحد فيها مصيبة. ما هو الشحن الباطل اللي اتشحنه ده هيفرغه في ايه؟ في مصيبة. طيب
قال لي بقى انا راجل داعية شفت المنزر دا. هقوم جاي ادي درس عن حرمة العادة السرية. عشان الشاب اللي وقع فيها. والدرس اللي بعده حرمة الزنا عشان الشاب اللي هو فيه. والدرس اللي بعده حرمة الجواز العرفي عشان الشاب اللي هو فيه. والدرس اللي بعده حرمة
مواقع الاباحية عشان يبقى انا ما بفهمش دعوة. واللي يعمل كده ما هوش فاهم دعوة. اومال ادي لو انا عايز اضرب المنزر ده كله في درس واحد. ادي درس عن ايه
ايوة سمعت الكلمة عن ايه ؟ عن الاختلاط. لان كل المصايب دي كانت بسبب ان دي وقفت مع ده يبقى عايزين نواجه الباطل نعالج الباطل علاج جزري. هي دي كلمة جعلهم جذاذا. يعني فتتهم حتت
الاوسان دي كانت مبنية يا جماعة. يعني ممكن اصلب من العواميد بتاعة المسجد دي. سيدنا ابراهيم من الكره اللي في قلبه للباطل فضل يضرب يضرب لحد ما خلاها فتافيد. دخل على سبعين وسن حطم تسعة وستين
وزن فيهم فتافيت من غل سيدنا ابراهيم على الباطل. انت قلبك فيه الغل ده شف سيدنا موسى وبيقول وانظر الى الهك الذي علي عاكفا لايه ؟ لايه ؟ لنحرقن ثم لننسفن. شف
الكلام شف الالفاظ اللي سيدنا موسى بيقولها واحد قلبه مليان كره للباطل. قال لك نحرقن ده لما يولع فيه وهو في قمة الحرارة ترمي فجأة في مية باردة يقوم يتنسف. ثم لا ننسفن. فيه قراءة تانية مش لنحرقن لنحرقن. قال لك يعني ايه
قال لك اللي هو ان ان الواحد يجيب مبرد ويبرد الحاجة. عارفين المبرد اللي تقعد تبرد به الحاجة لحد ما تايه؟ ما تساويها. طب يعني ايه الكلام ده سيدنا موسى مش عايز العجل يتنسف وهو بملامحه. فيبقى اخر مشهد قلوب بني اسرائيل شافت العجل عليه
شافته في ملامحه ده عايز يبرد ملامحه الاول بحيس انه يطمس كل الملامح. فاخر مشهد يشوفوه قبل ما اولع فيه النار ويتنسف. مشهد بلا ملامح. فما يطبعش في قلوبهم حاجة. ايه الفكر ده يا اخوانا؟ ايه الفكر ده؟ وعايز يحرقه
لان الاله اللي يخلق النار لا يمكن يتعزب بها. ولا يمكن يولع بها. سيدنا موسى باصص على قلوب بني اسرائيل ازاي بقى ؟ ما هو في نفس الايات دي في سورة طه آآ قبلها بصفحة ونص. ربنا بيقول له ايه ؟ وما اعجلك
قومك يا موسى ده لسة لسة خمسة وعشرين يناير بتاعتهم. يا موسى انت ايه اللي اعشرك عن قومك؟ ايه اللي خلاك تسيبهم؟ ده لسة محتاجين وعز وتربية عجلت ليه يا موسى وجيت ليه ؟ استعجلت ليه وما اعجلك عن قومك وما اعجلك عن قوم
قال هم اولائي على اثري. يا رب ده الناس كويسة جدا يا رب. ده انا سايبهم مقطعين سجاجيد الصلاة يا رب. ده انا سايبهم اه زي ما ييجي داعية كده
يقعد قدام الشباب دول الوقتي كده فيقول ما شاء الله! ما شاء الله على الشباب الملتزم! ما شاء الله على الشباب اللي ساب الشهوات وجه المسجد! استنى يا حبيبي ده ده مدمن آآ معصية كزا. وده ما انتاش عارف امبارح كان بيعمل ايه. وده اهو دي قضية انك ما تتخدعش بالزاهر
بيقول موسى يا رب هم اولائي على اثري يا رب هم على طريقتي وعلى مناهجي قاعدين يصلوا ويصوموا يا رب. قاعدين يعبدوك. فربنا سبحانه وتعالى قال له لأ يعني سيدنا موسى نظر الى ان هو بيصلي انما جوة قلبه رواسب الجاهلية شكلها ايه. فسيدنا موسى لما رجع لقاهم عبدوا
العجل سيدنا موسى وجد ان ظاهر حال العبد حاجة ورواسب الجاهلية اللي كانت في قلوبهم تجاه العجل حاجة. فشوفوا فقه الانبياء بقى. شوفوا فقه المرسلين. فلما سيدنا موسى جه حطم العجل ما حرقوش وخلاص
ما هدوش وخلاص. ده هدوا بمنزر يهدموا في قلوب الناس. يعني سيدنا موسى بيعالج المعصية علاج قلبي. وده ايه اللي احنا عايزينه يا جماعة فجعلهم جذاذا. يا اخوانا احنا مش عايزين المعصية تتكسر من حياتنا. احنا عايزين نجزها من قلوبنا
احنا عايزين نستأصل جذور الشهوة من قلوبنا. عايزين نستأصل رواسب الجاهلية من قلوبنا. اوعى تتخدع بنفسك يا ابني اوعي تتخادعي بنفسك. اوعى تزن انك لانك بقيت شكلك قدام نفسك ملتزم. ان انت قلبك مش مليان مصايب. ان انت
مش مليان بلاوي. ان انت قلبك مش مليان مشاكل. هي القضية عاملة زي كوباية شاي واتسابت شوية. فالتفل رسب في القاع. فانت متهيأ لك ان الشاي ما شاء الله الكوباية صافية. انما لو جبت معلقة وقلبتها. التفل هيرجع تاني يعكر الكوباية كلها. اهو انت قلبك كده! انت مش
قلبك صافي انت الشهوات والشبهات رسبت في القاع. لما هتيجي الفتن تقلبها هتنكر قلبك هتصدم من قلبك. يبقى الحل ان احنا عالج رواسب الجاهلية في قلوبنا علاج جذري. هي دي القضية انك تجعل امراض قلبك زجاجة
تيجي الزهب من الجزور النقطة الاخرانية اللي احنا عايزين نعلق عليها ركزوا معي بقى يا اخواني ها آآ آآ قالوا ها قال بل فعله كبيرهم هذا فاسألوهم ان كانوا ينطقون فرجعوا الى انفسهم. ثم نكسوا على رؤوسهم بقوا شايفين كل حاجة بالمقلوب تاني
قال افتعبدون من دون الله! شف بقى القنبلة اللي انفجرت فجأة في وجوههم ديت! شف بقى سيدنا ابراهيم لما انفجر في وجوهم وهو يعظ شعب باكمله قال افتعبدون من دون الله ما لا ينفعكم شيئا ولا يضركم اف لكم ولما تعبدون من دون الله
فلا تعقلون الشعب اول ما شاف سيدنا ابراهيم بيعمل كده سورة شعبية بقى على اهل الدين في المجتمع. يعني تخيل شحن للناس اهل الدين في المجتمع لحد ما الناس بجهلها. او بعض الناس بجهلهم ظنوا ان اهل الدين هم المشكلة. قالوا حرقوه قالوا
وده يعني ده قرار عام. يعني الناس بنفسها هي اللي بتهتف ده لازم يتقتل. ده لازم يستأصل ده لازم. قالوا حرقوه وانصروا الهتكم ان كنتم فاعلين قلنا يا نار كوني بردا. خدتوا بالكم من اللي حصل يا جماعة؟ خدتوا بالكم
التغير الرهيب اللي حصل طول الايات قال قالوا لحد ما قالوا حرقوه قلنا يا نار كوني بردا. فجأة لا عاد قالوا ولا قال وبقت قلنا الله تكلم من اجل ابراهيم. سبحان الله العظيم! اخ بيقول لي افرض يعني الدروس الدعوية اتمنعت ولا حاجة. قلت له
ربنا بيقول ويحق الله الحق بايه؟ بكلماته مش بكلماتنا احنا. لو كلماتنا وقفت كلمات الله لن توقف ويحق الله الحق بكلماته. زي ما قلنا الوقتي البيت اللي خرجت منه الاوثان هو
اللي ربنا خرج منه اللي حطم الاوثان. الله قادر يا جماعة. الله بيذل الجبابرة بلطفه. سبحانه وتعالى. بخفي الطاف الله في الحق وفي الترتيب للحق يعني ممكن واحد كده يقرا الاية اللي في الاول اللي احنا قعدنا نتكلم عنها في الاول ونقول ما تحبطش وكنا به
عالمين طب فين يا رب؟ اهو الناس قاعدة مبهدلاه والمحاكمة اتعملت فين بقى كنا عاملين والمحرقة بتتعمل فين فجأة قلنا كأن كل اللي فات ده كان ربنا معه. وكان ربنا عالم به. وربنا ما سابوش ولكن ربنا يربي
عبده احيانا ان ما يجيلكش رسائل ربانية. فترة من الفترات كده تلاقي نفسك حاسس انك لم تشوف رؤية ولا فيه مسلا حاجة ان انت ماشي مسلا على الطريق كويس او ربنا راضي. ربنا بيربيك عشان تتمتن. عشان تبقى راجل كمل اوعى تقف
فجت في الاخر قلنا يا نار كوني بكلمة كوني النار بتحرق وبكلمة كوني النار ما بتحرقش بكلمة تكوني السماوات بتتبنى وبكلمة تكون السماوات بتتهد ده الكلمة الكون بقى خلاص مالك كل شيء قلنا يا نار كوني بردا وسلاما بس
مش عموما على ابراهيم ان ربنا يعاملك غير الناس. ان ربنا يخصك بمعاملة غير الناس. عايز ربنا يعاملك غير الناس؟ عامل ربنا غير الناس. عايز في زمن الكآبة. عايز في زمن عسر الارزاق. عايز في زمن التوتر والهم والخنقة
عايز في زمن المشاكل ربنا يمشي لك كل حاجة في حياتك سهلة. عامل ربنا غير الناس وربنا يعاملك غير الناس. عامل ربنا الناس بتعامل ربنا عاملة انت شايفها. عامل ربنا انت بقى معاملة زي ما انت شايف كده في قصة سيدنا ابراهيم. وشف ربنا هيعاملك ازاي. من الحاجات اللي بتوقفني
الايات دي يا جماعة لما ربنا بيقول بعدها ونجيناه ولوطا. الى الارض التي باركنا فيها ووهبنا له اسحاق ويعقوب نافلة من غير دعاء وكلا جعلنا صالحين وجعلناهم ائمة. بقول ياه سيدنا ابراهيم ادى لربنا ايه؟ وربنا ادى له ايه
تعالوا نحسبها تجاري يا جماعة. تعالوا نحسبها بمنطق السوء. السوق. تعالوا نحسبها بمنطق الفلوس سيدنا ابراهيم دفع ايه وخد ايه؟ اللي خده ابراهيم عطاءات دين ودنيا واخرة لا توصف سيدنا ابراهيم ادى ايه؟ ادى وقت لربنا ادى عمره لربنا ما كده كده كان عمره رايح. وكده كده ان لم تنفق الاعمار في الحق فستنفق في الباطل
ولكن سيدنا ابراهيم في الاخر خد ايه ؟ سيدنا ابراهيم خد كل حاجة اخر حاجة بنعلق عليها قول الله سبحانه وتعالى في اية تلاتة وسبعين وجعلناهم ائمة يهدون بامرنا. يا اخوانا خلاص ما عادش ينفع النمازج الضعيفة بتاعة الالتزام
اقع ده اهل الباطل فيه بقوا ائمة. ما ينفعش اهل الحق يبقوا فيه شوية هواة. ما حدش هينفع. اهل الباطل محترفين. ما ينفعش اهل حقه يبقوا شوية لاعبين. اهل الباطل بقوا ائمة في الباطل. لازم اهل الحق يبقوا اما في الحق. ومش هتبقى ايمان في الدين. الا لو بقيت
امام في الفقر الا لو بقيت امام في الدعاء. الا لو بقيت امام في التوجه. الا لو بقيت امام في الافتقار الى الله سبحانه وتعالى على قد ما نفتقر لربنا على قد ما ربنا هيفتح عليك. ان شاء الله بازن الله الليلة هيتوزع عليكم آآ او فعلا اتوزعت عليكم المرحلة الرابعة في الخطة
الخمسية خطة الاستعداد لرمضان اللي احنا بدأناها من قبل رجب بايام قليلة. والنهاردة وصلنا للمرحلة الرابعة يوم ما بدأنا نوزع الورقة جماعة كان عبارة عن عن آآ الصلوات الخمسة بس والناس قالت يعني ايه يعني في ناس ممكن استقلت الموضوع هنبدأ كده اهو
النهاردة معنا كل السنن الرواتب. يوم ما بدأنا يا جماعة كنا بنصوم يوم واحد في الاسبوع. النهاردة صيام يومي في يوميا يعني شوفوا اللي بدأ معنا من الاول. انا عارف ان مش كل الناس مشت على الجدول ده. انما انا عايز اللي ما امشاش
هل يحزن الوقتي يحزن لما كان ما هوش راضي ببداية بسيطة سهلة والنهارده شايف ان الجدول بقى اعلى من اللي هو اعملوا عشان تعرف ان مش هتوصل غير لما تمشي بتدرج. ولكن كونوا ربانيين ها ابن عباس قال لك اي صغار العلم قبل كباره
يعني كونوا متدرجين. ما حدش هيوصل غير بالتدريج. غير بالترقي التدريجي. يبقى النهاردة بقى فيه صيام يوميا كنا في الاول بنقول قراءة ربع قرآن. النهاردة قراءة حزب قرآن بتدبر وخشوع. يعني الموضوع بيزيد اهو وكل ده لحد الان
عايز تزود عن كده زود بس ده الحد الادنى. كنا في الاول بنقول ربع ساعة قيام ليل. النهاردة قيام ساعة الا ربع مع صلاة الوتر ساعة الا ربع حتى لو بعد العشاء. بس المهم انك انت تقوم ساعة الا ربع. المرة دي المعصية اللي احنا نتوب الى الله منها ترك الافلام
والمسلسلات آآ آآ طبعا آآ يعني احنا داخلين على موسم الافلام والمسلسلات. فاحنا لازم نحصن نفسنا من الوقتي. لان يعني لازم باين يا جماعة ان مش الكل محصن يا جماعة ولا حاجة. ما حدش يبص حواليه يقول افلام ومسلسلات ايه. ما كل اللي قاعدين مشايخ اهو لأ يا حبيب قلبي اوعي تظني واوعى تظن كده
تلات تربعنا يا جماعة بيقعوا في معاصي متكررة ومحتاجين وقفة مع النفس في هزا الامر. الخلق بتاع المرحلة افشاء السلام مع الابتسامة. يعني يعني دي من اعظم العبادات التي يحبها الله سبحانه وتعالى. بذكركم تاني يا جماعة بتحفيظ القرآن. يا اخي ده
لسة على رمضان تلات اسابيع بافكركم تاني يا جماعة بتحفيظ القرآن. ده رمضان على الابواب. يا اخوانا بازكركم بتحفيز القرآن السلف كانوا بيسموا شعبان شهر القراء القراء لانه كان شهر مراجعة القرآن. شهر خلاص الكل بيراجع فيه القرآن. يعني ده شهر فيه حفظ
القرآن من الاعمال المهمة بفكركم تاني يا جماعة بتحفيز الصديق والجماعة الشرعية للنساء ومسجد الصديق للرجال. بفضل الله لما الامتحانات بدأت تخلص العدد بدأ يزيد تاني وفي ناس من يعني راحت مننا بدأت ترجع تاني ولكن يا اخواننا بزكركم تاني اي اخت معنا
ما تحفظش قرآن تسلم نفسها لتحفيز المحطات السبعة بتاعة الجماعة الشرعية بازن الله سبحانه وتعالى. ونمشي مع بعض في القافلة يا جماعة. لان ان شاء الله بازن الله احنا ماشيين في قافلة لسة في اعمال. يبقى لما انت تقع مننا في الاول هتكمل معنا ازاي ؟ والاخوة اللي ما بتحفزش يا اخوانا لو
روح بكرة السبت بعد الضهر او بعد العصر سلم نفسك في تحفيز مسجد الصديق طريقة المحطات السبعة. يا اخوانا حد مننا يبقى مقصر في الاعمال اللي احنا بنشتغل فيها عشان نتبنى ونتربى. يعني انا الوقتي قاعد اقول لك معاني ايمانية. في قصة سيدنا
طب اجيب المعاني دي منين؟ لما تحفز القرآن وتسبت عليها تيجي. لما هتقعد في الورش مع اخوانك ومع اخواتك وتتصاحبوا وتعبدوا ربنا مع بعض وفي الاعتكاف تعتكفوا مع بعض هتيجي لما تطبق الجدول التعبدي دا هو خط السير بتاع الاسبوع دا هو بازن الله سبحانه وتعالى
هتيجي بازن الله سبحانه وتعالى لما انت تطبق الكلام ده هييجي. يبقى العبادات هي السبب في زيادة الايمان الصلاة اللي احنا كنا وزعناها من فترة اللي هي بتاعة الشنط رمضان والصدقات وكده. الحصالات اللي كنا وزعناها. يا اخواني في الله الاسبوع
النهاردة بقى ان شاء الله تملوها اكتر عشان تجيبوها الجمعة الجاية. تسليم الحصالات من الاخوة والاخوات الجمعة الجاية بازن الله سبحانه وتعالى اخوانكم في مسجد البدر في سامية الجمل. بيذكروكم بمحاضرة الشيخ علي لقم. بعد صلاة العشاء في مسجد البدر
في سامية الجمل. مسجد البدر اللي هو يعني جنب بيتي للي عارف بيتي. او سامية الجمل بقى للي ايه يعني بيتهيألي مسجد البدر معروف يعني. فالشيخ علي لقم ربنا يحفزه عنده محاضرة
الان فاخوانكم في مسجد البدر بيذكركم بهذه المحاضرة. نسأل الله سبحانه وتعالى اللهم بلغنا رمضان واجعلنا فيه من الفائزين يا رب العالمين. اللهم سبنا بطاعتك. اللهم بلغنا رضوانك. اللهم ارض عنا. اللهم استعملنا ولا تستبدلنا. اللهم لا تستبدلنا. اللهم لا تستبدلنا
اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا. اللهم انفعنا بالقرآن اللهم انفعنا بالقرآن. اللهم خلقنا باخلاق القرآن. يا رب العالمين. اللهم طهر قلوبنا. اللهم اضئ قلوبنا
اللهم احي قلوبنا يا مقلب القلوب ثبت قلوبنا على دينك. يا مصرف القلوب صرف قلوبنا على طاعتك. اللهم قوي في رضاك عزما انا يا ارحم الراحمين ربي اجعلنا لك صوامين لك قوامين لك ذكارين لك شكارين برحمتك يا ارحم
سبحانك اللهم وبحمدك اشهد ان لا اله الا انت استغفرك واتوب اليك
