الحمد لله وكفى. وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين والملأ الاعلى الى يوم الدين. اما بعد اخواني
احبابي في الله احد اخوانا كان ماشي يعني في الطريق كده من ايام او من اسابيع قليلة فقابل واحد صاحبه فبيقول له ما شفنكش من زمان يعني بقى لك مدة لم نراك انت
كنت يعني في ظروف ولا ايه ؟ فقال له ان هو يعني لظروف ما دخل السجن. ظروف ما يعني. وقعد فيها حوالي تمن شهور. فبيقول له طب خرجت ازاي قال له خرجت بكفالة ميت الف جنيه. ميت الف جنيه. فصاحبنا بيعلق بيقول سبحان الله العظيم. ميت الف جنيه
كده فحم عشان حبسة يعني فترة ويطلع ويخلص من السجن. يا اخوانا ونحن نتحدث الان عن المقابر. ونحن نفتتح الان الكلام عن زيارة القبور. لما كنا مع الورشة الاربع اللي فات في المقابر الواحد وهو خارج من المقابر بيبقى فرحان يا جماعة. مش قادر يقعد ساعة ولا
السير جوة المقابر. امال مين اللي هيصبر على الحبس الى يوم القيامة؟ اومال لو القبر تحول الى سجن والعياذ بالله؟ تدفع كم عشان ما حبش جوة القبر. تدفع كم عشان ربنا يوسع لك قبرك. وربنا يوسع لك قبرك. ولا نحبس داخل القبور. قضية كبيرة قوي. قضية
زيارة القبور قضية زيارة القبور هو ده الدرس بتاع الليلة بازن الله سبحانه وتعالى واثرت ان الدرس ما يبقاش عن يعني ما يحدس داخل قبور بدون ما يكون فيه كلام عملي. الكلام العملي يا جماعة ان الدرس الاول بتاع الليلة ان شاء الله الا فزوروها. امر النبي عليه الصلاة
والسلام. الا فزوروها. لما بنروح نزور المقابر ما فيش حد في المقابر. ما فيش غير حد بيدفن حد. آآ يعني انتم عارفين بعض البدع اللي موجودة في القبور. انما مين اللي رايح يتدبر في المقابر؟ رغم ان فيه سورة كاملة من سور القرآن نازلة في زيارة القبور
عارفين ان ربنا نزل سورة في زيارة المقابر سورة ايه؟ تكاثر الهاكم التكاثر حتى زرتم المقابر. يعني زيارة القبور صورة كاملة. انزلها الله سبحانه وتعالى من اجل الحث على زيارة القبور. وحتى زرتم المقابر. فيه مفسرين قالوا يعني لحد ما متم
غصب عنكم ومفسرين قالوا لحد ما رحتوها برجليكم. الحمد لله ان احنا نلحق نروحها برجلينا الوقتي يا اخوانا. الواحد لما بيدخل المقابر بيقول ياه تسعين في المية من الناس اللي هنا او تسعة وتسعين في المية اول مرة يدخلها في حياته يوم ما مات. ما دخلهاش على رجليه قبل كده عشان العظة
والاعتبار المقابر دي عاملة زي بلكونة بتطل على الدار الاخرة. المكان الوحيد من دار الاخرة اللي موجود في الدنيا هو المقصود قبر ما فيش مكان من الدار الاخرة على وجه الدنيا الا المقابر. فالقطع بتاعة المقابر دي مش قطع من الدنيا. وانما قطع من الدار الاخرة. تخيلوا واحد
في شقة لما يفتح الشباك او البلكونة تطل على يوم القيامة. ما حدش راضي يفتح. فانت لما بتنزل وتزور المقابر اخيرا بتفتح الشباك عبادة زيارة القبور. هل تعلمون ان زيارة المقابر شعبة من شعب الايمان؟ هل تعلمون ان زيارة المقابر سنة
عن النبي صلى الله عليه وسلم هل تعلمون ثواب زيارة القبور؟ ثواب انك انت تزور القبور. يعني انا عارف سواب ان انا اقرا قرآن. ثواب ان انا اصوم يوم ثواب ان انا اتصدق صدقة. انما ثواب ان انا ازور المقابر ايه يا جماعة؟ ركزوا معي يا اخوانا عشان نتكلم عن زيارة المقابر
واول نقطة قبل ما ننزل رحلة مع بعض ان شاء الله للمقابر قبل ما نبدأ نستحضر المقابر تيجي لحد عندنا هنا في المسجد قبل ما نبدأ ننزل المقابر عايزين نبدأ نفكر ايه فن زيارة المقابر؟ لما نروح المقابر نفكر في ايه؟ لما نروح المقابر نتدبر في ايه؟ لما نروح المقابر نعيش مع ايه
ايه يا ترى اللي جوة القبور دول حاسين بايه ؟ يا ترى اللي جوة القبور دول بيتمنوا ايه ؟ ركزوا معي يا اخوانا. اول حاجة زيارة القبور سنة مهجورة يعني ايه سنة مأجورة؟ يعني ما حدش بيعملها. يعني ما حدش بيزور المقابر. عشان كده ثوابها كبير جدا. ثوابها خطير جدا. عشان كده
يعني ده يعني كثيرا ما يحدث مع زيارة المقابر كرامات او معجزات للي بيزوروها. ازاي؟ النبي صلى الله عليه وسلم يقول اه ابى يعني نفر من بني اسرائيل الى المقابر. فقالوا لو ان الله احيا لنا ميتا فنسأله عن الموت. احساس غريب اوي يا اخوانا. احساس ان اللي
كلامك عن الموت واحد مات. مش اللي بيكلمك عن الموت واحد يعني احد زمايلي يعني جراح فكان بيعمل عملية قريب. فكنت معه وهو داخل اوضة عمليات وخارج منها فبيقول سبحان الله! انا دخلت اوضة العمليات كتير اوي على ان انا دكتور. اول مرة ادخلها ان انا باعمل عملية. بيقول ده احنا طلعنا
عامين في العيانين واحنا مش واخدين بالنا. طلعنا بنقسو عليهم قسوة واحنا مش واخدين بالنا. احساس انك انت جربت الشيء غير احساس انك انت شفتم او يعني فبيقولوا لو ان الله احيا لنا ميتا فنسأله عن الموت. عايزين واحد مات يكلمنا عن الموت. مش عايزين داعية يكلمنا عن
موت. عايزين واحد شاف ملك الموت وهو داخل عليه. عايزين واحد شاف ملايكة الموت وهي مد البصر. عايزين واحد اتلف فيه كفن من اكفان الجنة. عايزين واحد روحه صعدت الى السماء. عايزين واحد يتحاسب حساب الملكين. عايزين واحد جرب قفلة القبر عليه. عايزين واحد جرب يسمع قرع نعال اهله
وهم سايبينه لوحده. عايزين واحد مات. مش واحد هيجرب الموت. مش واحد لسة بيتخيل ايه هو الموت. فقالوا هل ثم بنا نصلي يلا نتوسل الى الله. يلا نتضرع الى الله. الموعظة دي لو حصلت هتبقى غالية اوي. يبقى انت حد فيكم وقف
صلي ركعتين يقول يا رب فهمني ايه هو الموت. يا رب اوعز قلبي. يا رب اهدي قلبي. يا رب صلح قلبي. واقفين يصلوا ويتوسلوا قل ربنا عشان ربنا يفهمهم ايه هو الموت. عشان ربنا يعرفهم. ايه اللي بيحصل جوة القبور؟ فبينما هم كذلك وهم في الصلاة
اذ قام رجل من بين الاموات والحديث صح عن النبي صلى الله عليه وسلم اذ قام رجل من بين الاموات فقال اني قد مت منذ مائة عام ربنا عمل لهم معجزة يا جماعة. ربنا اجرى لهم معجزة. اللي بيجاهد من اجل الوصول الى الله. ربنا بيعمل له
عظيمة ما بتتعملش لغيره. يعني اللي مننا اللي منكم هيجاهد من اجل انه يصلح قلبه. من اجل انه يوصل لربنا ربنا هيساعدك ربنا هيعينك. ربنا مش هيسيبك. ربنا اجرى لهم معجزة. فقام رجل من بين الاموات. فقال اني قد متهم ما نصحهمش غير بجملة
واحدة بس قال لهم جملة واحدة اني قد مت منذ مائة عام لم تذهب عني حرارة الموت حتى كان فادعوا الله ان يعيدني كما كنت. انا مش عايز اموت تاني. انا مش عايز اجرب الاحساس المهول. اللي قعد الالم بتاعه معلم في مية سنة ده
تاني فادعوا الله ان يعيدني كما كنت. يبقى ازا زيارة القبور مرتبطة في الاحاديس بتاعتها بان في كرامات بتحصل. في حاجات غريبة بتحصل ربنا اللي بيروح القبور عشان يتدبر في الموت. ربنا كانه يعطيه علامات انه على الطريق الصحيح. زودوا وكملوا. عشان كده
حديث الرجل الذي مر بجمجمة مر بجمجمة فنظر اليها مر رجل ممن كان قبلكم بجمجمة فنظر اليها حدث نفسه بشيء نظر اليها فحدث نفسه. قعد يكلم نفسه. والله يا اخواني الموت يخلي الواحد يكلم نفسه. زيارة القبور اوعوا تفتكروا انها بتذكر بالاخرة
زيارة القبور بتزاهد في الدنيا. الواحد لما بيدخل المقابر كده يا جماعة وهو لسه داخل كده ويبص قدام عينيه على الضلمة ويبص قدام عينيه على الموت ويبص قدام عينيه على الكآبة. ويبص قدام عينيه على ريحة الموت اللي مع الشيشة في المكان. ويبص وراه
الناس اللي بتجري والعربيات اللي بتجري والبيوت اللي بتتبني والزفة اللي قاعدين يزمروا فيها. والصواريخ اللي قاعدين يفرقعوها. والشباب اللي بيجري يبص للميتين ويبص للناس ويقول يا رب دول هم دول مش ممكن يا جماعة مش ممكن دول هم دول مش ممكن
الجثث المتعفنة هي الناس اللي ماشية في الشارع دي. مش ممكن هؤلاء المتعفنات هم هؤلاء المتبرجات. مش ممكن الاجساد اللي الدود بينهش فيها. هي الاجساد اللي بتجري رايحة جاية في الدنيا. طول. هم دول الواعظ الصامت القبر
الواعظ الصامت هو صامت. ولكن ابلغ واعظ على وجه الارض. اكتر واعظ يشد قلبك على وجه الارض. وانت داخل جوة القبور فكر وانت داخلة عشان العظة وليس لاجل بدعة من البدع اللي بتحصل من النساء وانت داخل في القبور فكر فكر وانت داخل
كده وانت لسه داخل ياه لو كل قبر من دول ما بقاش جدار مقفول على اللي جواه. لو كل امر من دول بقى شاشة شاشة بتعرض قوة شاشة بتبث مباشر للي جوة. شاشة بتبث مباشر للنعيم اللي جوة او للعذاب اللي جوة. لنعيم القبور او لعذاب القبور. وانت دخلت على الشاشة
لقيت على بعض الشاشات نعيمي يخرب اللب ولقيت على بعض الشاشات عذاب يطير العقل. يا ترى وانت خارج من المقابر هتخرج زي ما انت يا اخوانا احنا النهاردة عايزين نتكلم عن الزيارة المثمرة للمقابر. عايزين نتكلم عن الزيارة اللي تغير حياتك. لما ربنا يقول قالهاكم كلكم
الناس كلها في غفلة. الهاكم التكاثر حتى زرتم المقابر. يعني ايه؟ يبقى المقابر دي انقلاب. يبقى المقابر دي تعمل انقلاب في حياة اللي بيزورها. يبقى المقابر دي لوحدها عبادة ممكن تقلب حياتك. ممكن تغير اتجاه حياتك. ولكن لو خدناها وخدناها صح
لو فهمنا فن زيارة القبور صح لو فهمنا ليه سورة التكاثر جت بعد سورة سورة القارعة. سورة القارعة اللي بتتكلم عن النار. بتتكلم عن يوم القيامة برضه مش عايزين تفوقوا. طيب حتى زرتم المقابر بقى. طب استنوا الصدمة بتاعة زيارة القبور. زيارة المقابر دي صدمة. عشان كده في الجزء التالت
يتيم الجزء بتاع اليقظة الجزء اللي ايقظ الصحابة في بداية الاسلام. ربنا زكر المقابر تلات مرات. ثم اماته فاقبره حتى زرتم المقابر واذا القبور بعثرت. ربنا بيتكلم عن المقابر كتير ليه؟ عشان نفوق يا جماعة. فالراجل مر بجمجمة
نظر اليها فحدث نفسه بشيء فقال اللهم انت انت وانا انا. رجع لحجمه الحقيقي. التكبر اللي جواه اتكسر صار اول ما دخل اول ما شاف الموت اول ما وقف وفكر في الموت كنا في الكلية نقعد سنة كاملة نزاكر في الجمجمة وسنة كاملة نزاكر في عضم
مش عارف الضلوع وعضم ايه! كم واحد اتعظ؟ كم واحدة اتحجبت؟ كم واحد صلى قيام ليل؟ يا اخواننا القضية مش انك تمسك او تشوف الموت القضية انك انت تقف وتفكر تقف وتفكر مع نفسك. فقال اللهم انت انت وانا انا انت العواد بالمغفرة
وانا العواد بالذنوب ثم خر ساجدا. ان زيارة المقابر تعمل اسر جواك. ان رؤية الموت تغيرك. تخرج نتيجة فليا مش تخرج مشاعر بتروح وتطير مع فتن الدنيا وخلاص. ثم خر ساجدا فسمع صوتا يقول له والحديث
ضحى عن النبي صلى الله عليه وسلم فسمع صوتا يقول له انت انت وانا انا انت العواد بالذنوب وانا العواد بالمغفرة ارفع رأسك فرفع رأسه فغفر له. الله غفر له. يبقى الوقتي احنا بنقول ان زيارة المقابر ربنا بيعمل بسببك
كرامات للعبد. ادي الاولاني ربنا احيا له الميت. الحديس التاني سمع صوت المغفرة باذنيه. سمع صوت يناديه باذنيه. يبقى يا اخوانا اللي بيزور المقابر دي غالي عند ربنا قد ايه. اللي بيتعود على زيارة القبور. تخيلوا كده انا باكلمه الكليات
عن وزارة المقابر ممكن ناس تقول طيب يعني النبي منكر عليه الصلاة والسلام ما زارش المقابر. وما كانش متعود على زيارة المقابر يبقى ينفع ان احنا نتكلم على زيارة المقابر والنبي ممكن يكون ما اتعودش عليها؟ ينفع؟ هو النبي كان بيزور المقابر! كان
بسرعة يعني سبت انه زرعها ولو مرة حتى مرة واحدة كده زارها. النبي كان بيزور المقابر كل اسبوع مرة يا اخوانا النبي عليه الصلاة والسلام كان يزور قبور البقيع كل يوم للسيدة عائشة. يعني النبي عليه الصلاة والسلام
سبت موعد سابت لزيور المقابر زيارة المقابر مع يوم السيدة عائشة. النبي عليه الصلاة والسلام كان بيرتب حياته اوراد. عشان كل حاجة تبقى مستمرة لان ربنا احب الاعمال اليهما كان ديما. النبي عليه الصلاة والسلام يوم السيدة عائشة ده يعني كل تسع تيام. ولما السيدة سودة تنازلت عن يومها بقى كل اربع تيام
احنا لو جينا في النص كل اسبوع يعني النبي عليه الصلاة والسلام كان يزور المقابر كل اسبوع. النبي نبي الله اللي جبريل بينزل له كان طور المقابر اسبوعي. طب انت يا اللي قلوبنا اتغمرت في الغفلة في الدنيا. محتاجين نزورها كل قد ايه؟ محتاجين ندخلها كل قد ايه؟ محتاجين
ان نتدبر فيها كل قد ايه؟ محتاجين عقولنا ترجع لنا تاني لما نقف قدام قبر من القبور ونفكر هنندم على ايه لو اتقفل علينا هنا لازم نلحق نصلح ايه قبل ما يتقفل علينا. يبقى احنا محتاجين قد ايه ؟ المقابر شعبة من شعب الايمان يا جماعة. عشان كده اخطر قرارات
خدها الصالحين في حياتهم كانوا واخدينها في المقابر. ودي نقطة مهمة جدا. نقطة لازم كل واحد مننا يفهم قيمتها وهو داخل المقابر. اخطر قرارات ابهى الصالحين في حياتهم وهم بيزوروا المقابر. يعني اللي مش هيفوق هنا مش هيفوق. يعني اللي مش هيتغير هنا مش هيتغير. يعني اللي المقابر مش هتوقفه
ما هواش هيقف يا جماعة. ده انت واقف في مكان رياض جنة وحفر نار. عارف يعني ايه رياض الجنة؟ يعني واحد مش داخل تربة. واحد داخل مارينا. واحد داخل الساحل
الشمالي واحد داخل شرم الشيخ ودي روضة من رياض الدنيا. امال روضة من رياض الجنة او حفرة من حفر النار يعني واحد داخل فرن هيولع عليه والعياذ بالله. انت متخيل انك واقف قدام مكان بالمنزر ده. قدام مكان مليان عبر بالمنظر ده. يبقى مكان زي ده
المفروض لو انت عشت معه بقلبك. لو انت اتأسرت فيه بقلبك المفروض ان انت تخرج وانت حالتك شكلها ايه. فتخيل كده اخطر قرارات خدها الصالحين كانت في المكان ده حسن البصري راح مرة المقابر. رجع فقالوا لقوه متغير تماما. فبيقولوا مالك؟ فقال لقد رأيت
لقد رأيت مصرعا لا ازال اعمل له حتى اموت. قال لهم انا النهاردة شفت منزر احذر لا يمكن حياتي بعده تبقى زي حياتي قبله. لا يمكن. منزر القبر وهو بيتقفل يا جماعة طوبة ورا طوبة. طوبة ورا طوبة
والدنيا قاعدة تضلم جوة مع كل طوبة بتتقفل. والميت خلاص هيتقفل عليه الى يوم الدين. الى يوم القيامة منزر يا اخوانا ما فيش افزع من كده على وجه الدنيا ما فيش افظع من كده في الحياة. ده هيفضل هنا؟ طب هيحصل له ايه؟ طب مازا يحدس داخل القبر؟ عايزين نتدبر وعايزين نفكر يعني اه
داود الطائي يخاطب الناس فيقول ان اهل القبور يندمون على ما انتم عليه اقتتلون اللي انتم بتموتوا بعض عشانه. اللي انتم بتتنافسوا عليه. اهل القبور بيبكوا عليه. احد السلف بص لقبر محفور كده
بص القبر مفتوح بص القبر محفور يعني قبر لسه ما اتملاش قبر لسه ما دخلش فيه ميت فقال انك فبيتي انك لبيت الحق. انك لبيتي حقا. انت البيت اللي انا هزكرك ده حق وحقيقي. والله لاعمرنك
كما استطعت انا هموت نفسي ان انا اعمرك. لما كنا الاسبوع اللي فات في المقابر فشاب بيقول واحنا بنتكلم عن انطباعاتنا على المقابر. بيقول انا بجهز فرحي انا قاعد اجهز الشقة. والله يا اخوانا الناس وهي بتجهز الشقق بتعمل حاجات غريبة جدا. وتقعد لأ لون اللي مش عارف طربيزة
مش عارف ايه ايه لأ مراية الحمام في واحد بيعملها في موزمبيق وشاطر فيها شكله ايه لأ ده البتاعة اللي تتحط على الباب المشاية الصغيرة ديت فيه واحد مش عارف فين شكله فيها ايه لا لا لأ خدوا بالكم السيراميك بتاع الحمام ما تجيبوهوش من اللي هو بيبوظ بعد
خمس سنين هتقوم اللي بيقعد خمسة وعشرين سنة. اصل احنا هنخلد في الدنيا يا جماعة. ما تجيبوش اي حاجة. لأ خدوا بالكم بقى. مش اي محل عفش نجيب منه الانتريه
انما الصالونات فيه محلات مخصوصة فيها. خدوا بالكم ان مش اي آآ مش اي هدوم. مش اي ملايات. مش اي بطاطين ايه يا اخوانا انتم تخلد فيها. انتم هتتخلدوا في الدنيا وهو واقف بيقول انا قاعد افرش بيتي. طب انا فرشت قبري بايه؟ طب انا القبر ده
فرشتم ايه ؟ احنا حتى لما بنفكر ازاي نفرش القبر بتاعنا ؟ حد مننا جرب يزور القبر بتاعه. يزور القبر اللي لو مات النهاردة هيتدفن فيه زوروا القبر بتاعه زي ما هارون الرشيد عمل. هارون الرشيد وهو بيموت. قال لهم احملوني الى قبري. شيلوني للقبر ان انا لو مت النهاردة هتدفن فيه. وهو بيموت
فلما رأى القبر بكى بكى وقال ما اغنى عني ما لي؟ هلك عني سلطانيا. اللهم يا من لا يزول ملكه ارحم من زال ملكه. يعني يعني ماشي. بس اخر يوم في حياتك. يعني يعني يا جماعة
يا اخوانا عايزين نزورها برجلينا قبل ما نزورها واحنا متشالين. عايزين نزورها واحنا بصحتنا وبشبابنا. عايزين نزورها واحنا نقدر صلح ونغير. عايزين نزورها واحنا لسة نقدر نتوب لربنا سبحانه وتعالى. اخطر قرارات خدها الصالحين على القبور
عشان كده عثمان ابن عفان وهو راوي حديث ما رأيت منظرا الا والقبر افظع منه. كان يقول ان امرا هذا اوله حري بان يستعد له. يقول يا اخوانا انتم ما بتفكروش! هو ده بداية الدار الاخرة! الخراب ده! السواد ده الحبسة دي! دي بداية الاخرة
يبقى الاخرة دي شكلها ايه ؟ ده العنوان ده الغلاف بتاع الكتاب يبقى الصور اللي جوة الكتاب شكلها ايه ؟ اخطر قرارات خدها الصالحين. كانت القرارات اللي خدوها جوة القبور عشان كده النبي عليه الصلاة والسلام يحدثنا عن رجل ما سابش معصية الا وعملها. ما فيش عضو فيه الا وعصى ربنا. ما فيش ساعة الا
وعصى فيها ربنا ما سابش كبيرة الا وقع فيها. وجاء له الموت. فهو بيموت لم ولاده. قال لهم ان ان انا مئز انا مت فاحرقوني فاذا نفزت النار الى عظمي فاطحنوني. حتى اذا كان يوما عاصفا فاظروني. قال لهم ولعوا في. لحد ما ابقى حتة فحمة وبعد كده
قانوني لحد ما ابقى شوية بودرة وبعد كده عينوني كده في كيس ولا في اي حاجة لحد يوم الرياح فيه شديدة. اطلعوا على مكان ساحلي ارموا نصي نص التراب بتاعي والرماد بتاعي في الماية ونص الرماد بتاعي في البر الهوا ياخدني في كل مكان. فلما فعلوا ذلك نفزوا
امر الله البر فجمع ما فيه. وامر الله البحر فجمع ما فيه. ثم قال له كن فكان فقال له الله ما حملك على ما صنعت؟ ما حملك على ما صنعت؟ الراجل ده وبواصوا اولاده
الوصية ديت بيقول لهم فلان قدر علي ربي لو ربنا قدر علي استغفر الله العزيم يعني يعني هزه كلمة طبعا يعني هزه كلمة كفر كما يقول شيخ الاسلام ابن تيمية ولكن الله سبحانه وتعالى سمح هزا العبد. فبيقول فلان قدر علي ربي ليعذبنني
في عذابك لم يعذبه احدا من العالمين. بيقول ولاده انا عملت اللي ما فيش مخلوق عمله. ولا فيه مخلوق يجرؤ انه يعمله. انا عملت كل الموبقات اللي ما فيش انسان يقدر يجمعها مع بعض في الدنيا. راجل شوفوا يا اخوانا جبروت. وهو بيموت بيقول لهم احرقوني واطحنوني. ايه اللي قلبه كده
الموت الخوف من الموت. فقال له الله ما حملك على ما صنعت؟ فقال خشيتك يا رب. خفت منك يا رب خفت اقف بين ايديك. هاقول لك ايه. هاقول لك ايه لما تسألني يا رب؟ خشيتك يا رب. والله يا جماعة
ما حدش منكم خايف يقف بين ايدين ربنا يقول لربنا ايه ؟ ما فيش واحدة منكم خايفة هتقول لربنا ايه ؟ ما حدش منكم قلبه مفزوع الخوف من لقاء الله. لو دخل في قلب العبد بيقلب له حياته. فقال خشيتك يا رب. فوالله ما تلافاه غيرك
ربنا سامحه. ربنا عفا عنه. ربنا تجاوز عنه. بسبب خوفه من الله. الراجل ده ايه اللي قلبه؟ الموت يا جماعة. الموت بيقلب عشان كده يعني يعني قال بعض السلف ازا ضاقت بك الامور فعليك بزيارة القبور. لما تلاقيها اسودت قوي وقفلت قوي
خد نفسك ورح زور الترب هتلاقي كل الدنيا اتفرجت عليك. ليه؟ لانك هتفتكر الحاجة الاخطر اللي هي نهاية كل اللي مضايقك داهو وغمك داهو اوه قضية عزيمة ان الراجل لما يسجد وهو بيتدبر في الموت وفي الجمجمة يقال له ارفع رأسك. فرفع رأسه فغفر له
قضية ان ممكن زيارة واحدة للمقابر. ربنا يغفر لك بها كل زنوبك. ان زيارة واحدة للترب ربنا يغفر لك بها كل الزنوب اللي انت عملتها. مين يا جماعة؟ مين الاسبوع ده يزور المقابر للعظة والاعتبار؟ زيارة
بس تبقى زيارة سليمة. زيارة تعلم في قلبك. زيارة تحفر في قلبك. زيارة تقف وتفكر فيها. مين يا اخواننا؟ وله من الله ان استجاب الله ان يغفر له ذنوبه كلها. ارفع رأسك غفرت لك. كل زنوبه يا رب كل زنوبه. يعني العبادة
دي غالية قوي للدرجة ديت. يعني قل لي ايه العبادة؟ اللي انت ممكن تعملها مرة وكل زنوب حياتك تغفر. قولي ايه العبادة؟ اللي ممكن كل كل زنوب عمرك تغفر بها. زيارة واحدة للمقابر بتدبر وتفكر. الله يغفر لك كل ذنوبك. بسببها
يبقى لما نيجي نتكلم الوقتي عن زيارة القبور لما نيجي الوقتي نبدأ مع بعض بقى ناخد ايدنا في ايد بعض كده وننزل للمقابر وننزل للترب ننزل عشان نفوق. الهاكم التكاثر حتى زرتم المقابر. هتفضلوا متخدرين. هتفضلوا ماشيين في طريق اللي يروح ما يرجعش. لحد زيارة واحدة
اعملها للمقابر زيارة صح هتفوق وهتلاقي الدنيا اتغيرت معك تماما. زيارة واحدة بس على رجليك هتلاقي الدنيا اتغيرت يلا يا جماعة يلا نبدأ مع بعض كده الوقتي ان شاء الله بازن الله. يلا نبدأ ننزل المقابر مع بعض. يلا نبدأ نعمل بروفة
طولنا للترب مع بعض وانا يعني داخل الاسبوع ده المقابر والواحد بيحب يزور المقابر لما يعني لما تكون في قرارات عايز اخدها في حياتي. لما اكون في مفارق عندي في حياتي. فيه قرار انا خايف ان انا اتسأل عنه قدام ربنا. احب قوي اروح اخد القرار قدام اب
مفتوح. احب قوي اقف قدام القبر كده واسأل نفسي. يا ترى لو انت اتقفل عليك القبر ده دلوقتي. وخدت القرار من جواه او القرار ده هتاخده وهيتقفل عليك القبر بعدها. ما هي دي صل صلاة مودع. يا ترى لو ملك الموت واقف مستنيك وراء ضهرك كده اهو. اول ما هتقول السلام عليكم ورحمة
رحمة الله السلام عليكم ورحمة الله. هيقوم واخد روحك. يا ترى يا ترى هتاخد القرار في القضية ديت ؟ قرار شكله ايه ؟ قضية خطيرة اوي يا جماعة. انك انت
انت تقف تفكر قدام اب. بتلاقي حياتك زي الشمس قدام عينيك. كل حاجة واضحة. قدام عينيك. وانا داخل المقابر باقول السلام عليكم. دار قوم مؤمنين السلام عليكم اهل الديار. السلام عليكم اهل الديار. ده دي دي ديار ده مش خرابات. ده مش خرابة ده ديار. يعني فيه هنا حياة
يعني هزا المكان ممتلئ بالحياة زي ما احد السلف قال لا يغرنكم سكونها. فقد امتلأت ولا يغرنكم تساوها. ما تتضحكش عليكم ان انتم شايفينها كده متساوية وشايفينها ساكنة ده مليانة حياة. مليانة. السلام عليكم. اهل الديار. هي دي ديار! هي دي ديار وكل واحد يا ابو نعم يا ابو عذب. من المؤمنين
المسلمين. الله! هي دي درجات! يعني هي المقابر جواها طبقية! يعني المقابر فيها ناس سابقين! وناس اصحاب يمين! زي ما ناس المرة الجاية بقى ان شاء الله بازن الله ربنا ازن هنقف هندخل جوة الاب. احنا كل ده احنا هندخل النهاردة المقابر. انما مش هندخل القبر. النهاردة هنقف
حد القبر من برة ان شاء الله بازن الله ونزور المقابر الاسبوع ده ونرجع الاسبوع الجاي ناخد ايدنا في ايد بعض بقى وندخل جوة القبر. لما في المقابر وبنعملها ما حدش بيجرؤ انه يعملها غير واحدة او اتنين. مننا كلنا انه يدخل جوة القبر ويبدأ يفكر ويطلع يقول يا ترى كان
ايه مشاعره وهو جوة المقابر يا ترى كانت ايه مشاعره؟ وجوة القبر. السلام عليكم اهل الديار. من المؤمنين والمسلمين انتم السابقون وانا ان شاء الله بكم لاحقون. قلت سبحان الله! الكلمة دي فكرتني لما الشلة تسبق على المصيف وتقول لصاحبهم وهو في الامتحان
احنا سبقناك. حصلنا انت بقى والحقنا اما تخلص. يبقى انتم السابقون ده معناه ان الناس دي يا جماعة اللي بينعموا في القبور في خير عزيم اوي في حياة جميلة لدرجة النبي بيقول لهم ان ان شاء الله بكم لاحقون. النعيم اللي انتم فيه ده ان شاء الله هناخده احنا كمان. يعني تخيل كده لو القبر انت
في المارينا. انت داخل فيلا من بتاعة مراسي ولا ولا القرى السياحية الجديدة في الساحل الشمالي اللي الفيلا منها بستين مليون جنيه. تخيل كده انت داخل ها فيلا في شرم على البحر. او انت داخل جزيرة بتاعتك وبتتنعم في الايام اللي فيها. تخيلوا يا جماعة القبر ده انت داخل الجنة
انت داخل قطعة من الجنة. يبقى الانسان المفروض يفرح بالموت قد ايه لو هو على الصلاح. ويشتاق للموت قد ايه لو هو على الصلاح. انتم قل وانا ان شاء الله بكم لاحقون. ده معناها بقى نسأل الله لنا ولكم الايه؟ العافية. تعالوا بقى تعالوا اما ندخل في المكان اللي النبي عليه الصلاة والسلام
اللي دموع النبي انهمرت فيه. تعالوا اما ندخل في المكان. اللي دموع عثمان ابن عفان انهمرت فيه وقعد تلات ايام مريض في بيته. بعد زيارة قبور مرة تعالوا اما ندخل المكان اللي سيدنا علي ابن ابي طالب بعد موت النبي عليه الصلاة والسلام. ساب السكن بتاعه اللي كان في المسجد النبوي. وراح خد بيت في وش مقابر البقيع
عشان كل ما يصحى اول منزر يشوفه المقابر. واخر منزر يشوفه وهو راجع بيته المقابر. ولو قلبه ما اتحركش جوة بيته في قيام الليل يخرج يبص على المقابر تعالوا نزور المقابر. واحنا داخلين يا جماعة استنى قبل ما تدخل. واحنا واقفين على الباب اهو. واحنا داخلين من بوابة
الترب اهو واحنا واقفين اقف وفكر. اقفي وفكري بقى. اقف وانت داخل المقابر كده وابدأ تذكر لو كل قبر من القبور دي من القبور اللي بيتعزب اهلها. اتكتب على باب القبر ورقة
اسم المعصية اللي اللي جوة بيتعزب بسببها. لو كل الامور اللي فيها عذاب اتكتب على على الباب اسم المعصية اللي اللي جوة بيتعزب بسببها. وانت عديت على الامور كلها. يا ترى كم زنب من اللي مكتوبين هتلاقي نفسك
بتعمله. انت ممكن تكون الوقت بتعمل زنوب. ممكن يكون واحد في المقابر الوقتي بيتعزب على زنب. انت بتعمليه وانت مش واخدة بالك ده واقع فيه وما انتاش عارف العاقبة بتاعته. احساس مهول يا اخواني. والله الواحد مهما وصف من العزاب عزاب ندم
واحد اتقفل الجدار اللي بينه وبين الحياة الدنيا. باسم الموت. ولن يقوم او يخرج الى يوم القيامة. الندم في اللحظة دي. واحد ساعات يقعد يفكر كده يا ترى اللي جوة دول حاسين بايه ؟ يا ترى اللي جوة دول بيفكروا في ايه ؟ يا ترى اللي جوة دول واحنا قاعدين برة ؟ قاعدين نسمع سورة قاف واخونا يقرا لنا
ايات عن الموت بترتيل بصوته الطيب عشان نبدأ نفتكر الاخرة. وقاعدين نتعاهد مع بعض امام الله ان احنا هنتغير بعد ما نخرج يا ترى اللي جوة الوقتي حاسين بايه ؟ يا ترى انا لقيت يا جماعة ان اخطر تلات مشاعر ممكن تكون بتزلزل قلوب اللي ماتوا. الشعور الاول
شعور الحقيقة ان الحقيقة بدأت من اول ما الواحد دخل القبر. ان كل اللي برة خيال ان كل اللي برة وهم شعور الصدمة. شعور الصدمة بالحقيقة. الشعور التاني شعور اللهفة. اللهفة على يوم
اللأفة على ساعة اللأفة حلا يا رب ليلة بس ارجع فيها اعبدك. يا رب ساعة ارجع اصلي فيها ركعتين توبة. احنا بنضيع ساعات. وايام وليالي. الاحساس التالت. احساس الندم ندمي! يا ندمي على الموضوع الفلاني! يا ندمي على الخصومة الفلانية! يا ندمي على التشويحة اللي شوحتها لامي ولا لابويا! يا ندمي على الظلم
اللي ظلمته لحد من قرايبي. يا ندمي! يا ندمي ان كان الليل بيعدي علي ما اقمش اصلي. يا ندمي على الاتنين والخميس اللي كانوا بيعدوا من غير صيام يا ندمي! التلات مشاعر دول يا اخواننا هم التلات مشاعر اللي يفرموا قلبك لما تقف قدام قبر. لان موقن ان التلات مشاعر دول
معظم اللي ساكنين في القبور حسوا بهم. احساس الصدمة بالحقيقة. احساس اللهفة على العمر اللي راح. وما عدش ينفع يرجع تاني احساس الندم على قرارات كتير اوي كان المفروض تتاخد قبل ما يدخل المكان ده وانت داخل اقف وفكر لو كل قبر شاشة
بتعرض اللي جواها من النعيم والعذاب. عشان كده لازم تبص للقبور انها شاشات وتفكر ايه اللي جواها. ساعتها هتخرج وانت بني ادم تاني وانت قاعد تفكر يا ترى دول هم دول ؟ ياه! مش ممكن! العروسة اللي دا الفرح بتاعها النهاردة وقاعدة في الزفة
او نسي الدنيا واللي فيها هي اللي ميتة داهيت هي اللي واقفة ميتة. كم عروسة ماتت يوم فرحها؟ كتير انا اللي انا اعرفهم كتير. كم شاب ماتت كم واحد في المقابر اصغر منك في السن؟ وكان اقوى منك في البدن. كام يا جماعة؟ كام ؟ وانت داخل المقابر اقف وفكر الاول
وفكر ان كل اللي برة عمل ولا حساب. وكل اللي جوة حساب ولا عمل. اول ما تدخل وتمشي على التراب بتاع المقابر التراب اللي تحت رجليك ده بس لوحده يزهدك في الدنيا كلها. التراب اللي تحت رجليك ده نهاية كل الجميلات. وكل
الابطال وكل الشباب اللي كان مفتون بالبنات. وكل اللي كانوا خائنين للامانات. وكل الناس اللي غدرم واللي وكل الشباب اللي اطلق بصره في الحرام وفي معاصي السر. وكون ده النهاية. وكل الحكام وكل المليار دولت من الحياة
انك تزور قبر مليونير. انك تزور قبر فتاة جميلة. انك تزور قبر واحد صاحبك مات. انك تزور قبر انت هتدفن فيه لو متحرك المشاعر اللي جواك. وانت داخل فكر فكر في التراب اللي تحت رجليك ده. ان آآ هو ده نهايتك
شوية تراب بيتداس عليهم بالاقدام. هي دي نهايتك. عشان كده وانت جوة نظرة لفوق ونظرة لتحت يخلوك تفوق. بس لو انت عايز تفوق في المقابر مرة واقف في جنازة ويعني المقابر دايما يا جماعة ما لهاش اسقف. فالمقابر دايما بتبقى السما مفتوحة
فوق. فلما بنكون في وقت بقى فيه غيوم وشمس وقمر وسحاب. ايا ما كان بيبقى المنازر الطبيعية تحفة. اللي اللي بيروح منكم المقابر يركز كده مناظر السما لو بيروح في اوقات متنوعة بيبقى مناظر السما في احيان كتير جدا تحفة. فبصيت فوق كده ياه يا ما انت عزيم
يا رب! ايه يا رب الجلال ده! ايه الجلال الرهيب ده! ايه الجلال العظيم ده! بعد كده ببص تحت رجلي! فابص على التراب اللي كان بني ادمين اللي كان بني ادمين ويقول الكافر يا ليتني كنت ترابا. يا ريت ابقى شوية تراب من التراب اللي بيداس بالرجلين في الترب ده. رز تحت
يا نهار ابيض! هو ده احنا! هو ده البني ادمين! تبص ساعتها تحس انك عايز تبص فوق وتبص تحت! ايه ده! يا ربي وفوق تفهمك مدى جلال الله. من هو الله ونظرة تحت تزكرك من هو الانسان
من هو انت هذا الاله الجليل؟ وانت شوية تراب بينداسوا بين الرجلين. مغرورين على ايه! لما باشوف جنازة لو انا قاعد في المقابر يا جماعة يا نهار ابيض! وهو داخل في اللفة البيضا. نفس اللفة البيضا اللي اتلف بها وهو بيتولد. وهو نونه مولود لفوه في اللفة
بيضا وهم بيرموه تحت التراب لفوه في اللفة البيضا. دخل في اللفة البيضا وخرج في اللفة البيضا وخلصت الدنيا. افتكر كلام عليه الصلاة والسلام كن في الدنيا كأنك غريب. غريب دي كلمة صعبة اوي يا جماعة. يعني عارف يعني ايه غريب؟ يعني الناس دي مش اهلك
كلمة صعبة يعني قرايبك اللي عايشين معك في البيت ممكن يكونوا مش هم قرايبك اللي معك في الجنة. يعني انت غريب يعني الناس اللي حواليك دي كلها مش دي عشرة الجنة الله اعلم هم ولا مش هم. او عابر سبيل. عارفين يعني ايه عابر سبيل؟ يعني واحد سافر السعودية مسلا
ها فيقوم ايه ؟ يعني انت عارف مسلا سافرت السعودية عمرة. فقعدت في اوضة مع اربعة. اوضة خماسية مسلا. الاربعة اللي انت قعدت معهم دول هم دول صحبة عمر هم دول اهلك. انت عابر سبيل. اتعرفتوا مع بعض عشر تيام. وممكن تدخل تلاقي ده نايم في الاوضة. اهي صحبة بتتقضى وخلاص. اهي دي الدنيا يا جماعة
ايه دي الدنيا وانت واقف فكر اول ما تدخل من الحاجات اللي بتهز القلب وانت داخل في المقابر كده والدنيا ضلمة بيبقى الناس كلها خايفة اصلا وهي داخلة بالزات في الضلمة. حاولوا تزوروا المقابر في تلات اوقات يا جماعة. وقت الضهر. والشمس بتضرب الروس. ووقت المغرب والشمس
تغيب ووقت الظلام الساعة اتناشر بالليل. حد يقدر يقول لي وقت الضهر ليه؟ حد يقدر يقول ايه؟ عشان ايه ازا كان ده حر واحد واقف في الهوا امال لو القبر اللي جوة ده مولع نار على صاحبه يبقى
ده شكله ايه ؟ عشان تفتكر عزاب القبر. طب وقت الغروب ليه ؟ حد عارف؟ لان ده الوقت اللي انت بتدخل فيه القبر حتى لو دفنوك بالليل او الصبح كل اللي بيدخلوا القبر بيتم الحساب والشمس تدنو للغروب داخل القبر. ده الوقت حديس صحيح عن النبي صلى الله عليه وسلم. حديس ابي هريرة
حديث ابي هريرة واصله في البخاري. حديث ابي هريرة رضي الله عنه ان الكل بيدخل والشمس تدنو للغروب. فتفتكر حساب الملكين دي اللحزة اللي هتتحاسب فيها حساب الملكين. طب بالليل ليه يا جماعة؟ عشان تفتكر ظلمات القبور. ان هذه القبور مملوءة ظلما على
اهلها عشان تفتكر مرة خدت اخواني ورحنا المقابر الساعة اتناشر بالليل كان معسكر عن المقابر عاملينه قعدنا ساعتين ما حدش فينا شايف التاني من الضلمة اللي سايبة المكان ما فيش حد فينا شايف ايد التانية اصلا وهو بيتكلم. او شايف عين التاني وكل واحد فينا قاعد يقول حس بايه وخرج بايه
الانطباع اللي عنده ايه ؟ ما فيش حد فينا شايف التاني. وانت جوة المنزر ده بقى وفجأة تلاقي برة زفة وزمامير وصواريخ وعربيات وتلاقي صوت خناقة ما بين اتنين بيتخانقوا تقول يا نهار ابيض! يعني يا ترى الموقف ده يعمل فيك ايه
تضحك انا كنت يعني المفروض ان انا متخيل ان المفروض الواحد يضحك. هو اهل الدنيا عاقلين! هم اللي قاعدين يجروا على الدنيا دول بجد علينا. لحد ما بدأ الواحد افهم سورة التكاثر يا جماعة. لقيت ان الموقف ده ما يضحكش. الموقف ده اغضب الله. سبحانه وتعالى. اغضب الله. انت عارف سورة التكاسر بتقول ايه
الهاكم التكاثر. يعني ايه الهاكم؟ الهاكم يعني طالب. قاعد ليلة الامتحان قدام المزكرة. واحد يزاكر يزاكر. وفجأة وهو بيزاكر سمع جون. اول ما سمع جون قام رامي المزكرة وقام فاتح التليفزيون. لقى المباراة سخنانة ولقى الجون جه فضل
صبح الماتش والكورة رايحة والكورة جاية الماتش خلص لقى ميعاد الامتحان جه وهو ضيع الليلة. يا ندمه الهاكم التكاثر التكاثر وزن تفاعل. يعني ايه تفاعل؟ عارف اتنين شباب بيشدوا قصاد بعض على الطريق السريع ده بيدوس بالعربية بتاعته البي ام وده بيدوس بالعربية بتاعته
المرسيدس والاتنين بيدوسوا قصاد بعض. والاتنين بيشدوا. الهاكم التكاثر. المطحنة التنافس اللي انتم دخلتوه. مين اللي عنده فلوس اكتر مين ؟ اللي هيشد نزر الناس اكتر ؟ مين اللي هياخد مركز اعلى؟ حتى زرتم المقابر. حتى للغاية. يعني اللي هيدخل السكة دي
مش هيفوق وهو غير وهو تحت التراب. مش هيفوق غير وكل حاجة انتهت. حتى زرتم المقابر. حتى زرتم المقابر ده. ملخص قصة حياة تسعة وتسعين في المية من بشر. بيجري عشان يبني العمارة. بيجري عشان يجيب المهر والشبكة. بيجري عشان يجيب فلوس المدارس الاجنبية اللي دخلوا
فيها. بيجري عشان يبني الشركة بتاعته. بيجرم بينقلوا له العناية المركزة بسرعة سجلوا زبحة صدرية. بيجرم عشان ويدفنوه بيجرم وهم راجعين من القبر عشان يقسموا الورث بتاعه. الكل بيجري. الكل بيجري وما حدش بيفوق. ملخص تسعة
او تسعين في المية من حياة البشر الهاكم التكاثر. حتى زرتم المقابر. احنا كلنا مستنيين الوقتي. يا ترى ربنا هيقول ايه؟ يا ترى فين اللي في الاول دول ؟ المشهد ده المشهد بتاع انشغال الناس كلها. بالدنيا لحد ما دخلوا القبور غصب عنهم. فجأة كلا
كلا كلا تلاتة كلا. تخيل واحد بيكلم واحد فجأة لقيت الاولاني غضب. وقال له لا يمكن. لا يمكن لا يمكن لا يمكن تلات مرات مين اللي اغضب ربنا؟ المنزر ده اغضب الله يا جماعة. منزر انشغال الناس بالدنيا وتركهم للحساب بين ايدين ربنا. كلا
سوف تعلمون. عارفين يعني ايه كلا سوف تعلمون؟ العظيم لا يقسم الا بعظيم. لما ربنا يقسم باللي بيحصل جوة القبور يبقى معناه ايه اللي بيحصل جوة الامور ده شيء عظيم! يا ترى يا جماعة! يا ترى لو اتكتب ورقة على باب كل قبر فيه نعيم! فيها اسم الطاعة اللي ده اتنعم بسببها
ده الصيام وده حفز القرآن وده قيام الليل وده الدعوة الى الله. يا ترى كم عمل من دول هيبقى انت بتعمله ؟ يا ترى كم عمل من دول ؟ يبقى انت مجتهد فيه. كلا سوف تعلمون. ثم كلا كلا يعني لا يمكن هيتسكت على اللي بيحصل ده. ثم كلا سوف
المون كلا لو تعلمون علم اليقين. اه لو تعرف يا ابن ادم. اه لو تعرف يا ابن ادم ما الذي يحدث داخل القبور. وبعد تلات مرات تلات مرات ربنا بيقسم لترون الجحيم. هتشوفوها. ثم لترونها عين اليقين. ثم لتسألن يومئذ
عن النعيم. يعني ربنا تلات مرات يقول كلا بعد كده تلات مرات يقسم. يعني معناها ربنا غضبان قد ايه ؟ من انشغال الانسان عن الحساب بين ايدين ربنا سبحانه وتعالى. فوانت داخل جوة المقابر وانت لسة جاي تتدبر كده. وانت لسة جاي تقف قدام قبر من القبور المقفولة اللي اتقفلت على اصحابها
هز قلب الواحد لما لقى قبر مكتوب عليه سنة الف تسعمية تلاتة واربعين مسلا. يعني من تمانين سنة الراجل ده ميت ومدفون فيه مقابر يا جماعة بيبقى شكلها بقى لها عشرين سنة ما حدش زارها اصلا. تلاقي الباب مكسور حد من الحرامية سرقه. وتلاقي القبور قديمة اوي
الجبس والاسمنت واقعين وتلاقي منظر القبر كده ان بقى لهم عشرين سنة ما حدش زار القبر ده. يعني ممكن يكون الراجل مات وولاده ماتوا وما حدش داري في اصلا ولا حد عارف ده مين ولا عاد حد بيزوره. مين اللي هينفعك ساعتها غير عملك الصالح؟ مين اللي هينفعك؟ ادخل بقى. قدام القبر المفتوح
قدام القبر المقفول. ادخل قدام المنظر اللي النبي عليه الصلاة والسلام قال عنه ما رأيت منظرا الا والقبر ما رأيت منظرا الا والقبر افظع منه. منزر غريب قوي منزر غريب اوي يا جماعة. ملكة جمال العالم. بعد اسبوعين بس في التربة. رموشها بتقع
بتفرقع وسنانها بتقع وضوافرها بتقع وشعرها بيقع. اقوى راجل في العالم بعد خمستاشر يوم بيبقى جسمه الدود مغطيه من فوق لتحته. وجبة غزائية متكاملة. ما رأيت منظرا الا والقبر افظع من
ادان العشاء ان شاء الله. السلام عليكم ورحمة الله وبركاته. اخواني واحبابي في الله ربنا يبارك فيكم وربنا يحفظكم وربنا يسددكم. الواحد جعل الله سبحانه وتعالى ان قلوبنا تستيقظ كده يا اخواني وتتعظ وان شاء الله بازن الله الحملة بتاعة زيارة المقابر الاسبوعين اللي احنا فيهم دول بازن الله
تفرق معنا. احنا عايزين يا اخوانا يعني يعني انت لو انت صادق ربنا هيملى قلبك بالايمان. لو انت صادق ربنا هيعظ قلبك وتعالى وهيغير قلبك وهيصلح قلبك. احنا قعدنا مرتين مع الجنة يا جماعة. وقعدنا مرتين مع النار. ودلوقتي ان شاء الله بازن الله ربنا يقعدنا مرتين مع الموت
اه المقابر واحنا مكملين ان شاء الله بازن الله. يعني في سلسلة رحلة الى دار الخلود مع المشاهد بتاعة الدار الاخرة. بازن الله سبحانه وتعالى المفروض ان مع كل محطة فيه حاجة في حياتنا بتتغير. فيه عبادة في حياتنا بتيجي. لازم يا اخواننا لازم مع كل سماع عن شيء من اشياء
الدار الاخرة كل واحد مننا ياخد قرار جديد في حياته. ولو قرار صغير ولكن قرار يزقه لقدام. في زمن الغفلة يا اخواننا. في الزمن اللي احنا فيه ده الشحن الايماني البسيط صدقني مش هيكفي. يا اخوانا احنا في زمن غفلة رهيب. الواحد بيتعجب. يعني ممكن يشوف مسلا اخوة
تحضر دروس ومجتهدة وو وفي النهاية ساعة ما ييجي اختبار في الدعوة الى الله واختبار عملي تلاقي الاخ ما هوش قادر يسند مش قادر يشيل مش قادر يبقى راجل بالمستوى اللي انت تخيلته. الواحد في النهاية بيفسر ان الزمن ده زمن صعب اوي يا جماعة. ان احنا نقف على رجلينا في علاقتنا بربنا. محتاج
مجاهدة انا واثق ان بازن الله سبحانه وتعالى قريبا مصر هتتغير. والدنيا دي هتتغير والايمان هيرجع تاني. والاقبال على الله هيرجع تاني. والاقبال على طلب العلم وعلى الدعوة. واقبال الشباب والبنات على الدين وعلى طلب التوبة هيرجع تاني. انا
يا جماعة ولكن مين اللي هيبدأ مين اللي هيبقى راس الحربة صورة الليل قبل سورة الضحى سورة الضحى اصحاب النبي عليه الصلاة والسلام بيجروا فهرفع عبادة ربنا. سورة الليل ما كانش فيه غير ابو بكر الصديق. هو اللي بيطلع كل ما له لله والدنيا كلها ليل. والدنيا كلها ضلمة. لازم
مع ابطال الاول ينطلق في الدين وبعد كده الكل يقلدهم ويجري وراهم. يا ترى مين اللي ربنا هيستعملهم الوقتي ان هم يبقوا الابطال وانت خارج من المقابر انا عايزك وانت خارج من المقابر تقف مع نفسك وتفكر. اوعى يكون آآ اوعى تكون غلط وانت ضاحك على نفسك
اوعى تكون آآ لما باروح مصنع ولا اي حاجة يقول لك ايه ؟ يقول لك فيه ادارة انتاج وفيه ادارة امان. يعني ايه ادارة انتاج؟ كل اللي في المصنع ده
ادارة انتاج امال ايه ادارة الامان؟ يقول لك ادارة الامان دي اللي هم مسؤولين ان عود كبريت يولع ما يولعلكش المصنع كله. ازاي نحافز على المصنع ده ؟ اهي دي يا اخواني الامان. انت فين الامان في دينك؟ ارتباطك بالعلماء شكله ايه؟ ارتباطك بالمربين شكله ايه؟ ارتباطك باللي يعلمك
توجهك باللي سابقينك في الالتزام شكله ايه. فين الامانة يا جماعة ربنا بيقول عاملة ناصبة. ناس طفحت الدم في الدنيا واترمت في جهنم في الاخرة. ليه لانه ماشي غلط. لانه ماشي على ضلال. وهم يسترخون فيها. ربنا اخرجنا نعمل صالحا
خير الذي كنا نعمل. المفسرين قالوا يعني ايه نعمل صالحا غير الذي كنا نعمل؟ قال لك غير الذي كنا نعمل به. يعني هو كان بيحسب ان هو صحفي الدنيا. كان
احسب انه كويس في الدنيا لما جه يوم القيامة اكتشف ان هو كان غلط. فقال يا رب هارجع اعمل صالح غير اللي انا كنت معتقد ان هو صالح يا اخوانا مش عايزين نبقى غلط واحنا مش عارفين. الالتزام عامل زي رقم المحمول. لما انا بمسك الموبايل واتصل بواحد صاحبي حداشر رقم. اهو
كذلك لازم الحداشر رقم يبقوا يبقوا صح. يعني لو انا غلطت في رقم واحد من الحداشر بدل ما اكلم صاحبي في المنصورة هاكلم واحد في اسوان او اكلم واحد في في عالم تاني اصلا في بلد تانية خالص. ولازم الحداشر يبقوا بالترتيب. لو دخلت رقم مكان رقم برضو مش هوصل. ولازم
الرقم يبقوا كاملين. لو طلبت عشر ارقام صح والحداشر ما طلبتوش برضو مش هوصل. كذلك الطريق الى الله. الطريق الى الله عامل زي ارقام المحمول لازم تاخد الخطوات كلها. ما ينفعش خطوة تنقص. ما ينفعش خطوة تيجي مكان خطوة. ما ينفعشي. تبدأ
طلب علم من العلوم العميقة قبل ما تبدأ في طلب الايمان والعبادة. ما ينفعش انك تجري وتنطلق في الدعوة قبل ما يبقى لك صحبة والا الدعوة نفسها اللي ممكن تضيعك. تخرج اصحابك يتريقوا عليك. يضيعوك ومعك في صحبة تسندك. ما ينفعش. الدين له ترتيب
الدون له خطوات. ما ينفعش خطوة تنقص. ما ينفعش تبقى عابد وما تطلبش علم. ما ينفعش تحفز قرآن وما تدعوش الى الله. ما ينفعش لازم طيب مين اللي يعرفك الترتيب ده ؟ لازم يبقى معك صحبة. لازم يبقى معك ناس سبقوك. لازم يبقى معك من يربيك ويوجهك
نلتف حوالين العلماء والمشايخ والدعاة والمربين وطلبة العلم لازم نفهم قيمة بعض. لازم نفهم قيمة بيئة الايمان الا ممكن تبقى ماشي وانت مش عارف انك غلط. وبتحسب انك صح. اوعى تفتكر ان الجنة ببلاش. لا ان تنالوا البر. البر من البر الجنة
تنفقوا مما تحبون. يعني الجنة مش بركعتين وخلاص. الجنة مش بكلمتين قلتهم مرة عن ربنا وخلاص. الجنة دي مش هتيجي غير بالتضحية الجنة دي مش هتيجي غير بالتعب. عايزين نتعلم واحنا بنتكلم على المقابر ان احنا ندفع تمن نعيم القبر اللي هنتكلم عنه المرة الجاية ان شاء الله يا جماعة. وهنتصدم
كلنا مع بعض بازن الله ان نعيم القبر ده طلع درجات. و هنتصدم ان مش كل مؤمن بينعم في قبره. وان مش كل كافر بيعذب في قبره ازاي ؟ هو يا حبيبي ده عذاب القبر ده له اسباب. ونعيم القبر ده له اسباب لو انت مؤمن بس ما عملتش اسباب
القبر لا تنعم في قبرك. يعني فيه ناس بتبشر بالجنة وتنام. وفيه ناس بتسبح في السماء. هو ايه ده! ايه الفرق! عايزين ندخل يا اخوانا واحنا في القبور عايزين ما نخرجش من المقابر واحنا زي ما احنا. ربنا بيقول الهاكم حتى زرتم. يبقى المفروض ان الله و اللي في حياتنا ينتهي
علاقتنا بالمقابر مفروض ان احنا نقف مع نفسنا وقفة صادقة ونحن على اعتاب المقابر. لو انت سألت ملك الموت لو سألت ملك الموت بعد ما قبض روح كل ملايين في الدنيا دي. هيقول لك ما حدش بيتعلم. ملايكة الموت هتقول لك ما حدش بيتعلم. كل ما بندخل على واحد كأنه مش
مستني حاجة. ده لو واحد قاعد في بيت واربعة قالوا هيدخلوا عليه يضربوه بيبقى قاعد مرعوب. طب واحد قاعد وربنا قال له ملايكة الموت هتدخل عليك هو مش خايف ليه ؟ المفاجأة للملايكة ان ما حدش مستنيهم ولا حتى اللي نايمين في المستشفيات. معتقدين ان هم يموتوا. لو سألنا ملكين الحساب اللي
حاسبوا ملايين البشر لحد دلوقتي. واللي شافوا ناس بتجاوب وناس ما بتجاوبشي. لو سألنا ملايكة الحساب هيقولوا اسهل امتحان. تلات اسباب الى والاسئلة معروفة والاجابات النموزجية معروفة. وكم واحد بيجاوب وكم واحد ما بيجاوبش. لو سألنا يا اخوانا لو سألنا
القبور نفسها. لو سألنا الميتين كل واحد هيقول يا ندمي ما كنتش اعرف ان ممكن اقعد عشر تلاف سنة تحت التراب. عشان سنتين تلاتة فوق التراب نسيت كل حاجة. عايزين نبدأ نفكر واحنا بنبص قدام القبر المقفول اللي احنا ان شاء الله هنفتحه وهندخل فيه
ان شاء الله الاسبوع الجاي بازن الله لربنا اذن. طبعا كل حاجة بازن الله هو الذي يسيركم. والنبي عليه الصلاة والسلام بيقول ما رأيت منظرا الا افظع منه. افظع منظر على وجه الحياة. سواء منزر الجثة المتعفنة. منزر ملكة جمال العالم. وعينيها
وخدودها فرقعت. منزر واحد من التوب تن في العالم في كمال الاجسام. وبطنه اتنفخت وطلع من فمه كل الرجيع اللي في بوقه وخرج من امعاؤه من من يعني من خرج من امعاءه الغائط اللي
كان في في في امعاءه كلها منظر رهيب. منظر اكبر حاكم. حكم الدنيا وكانت الدولة بتاعته مليانة بترول وكان والدود مغطي جسمه من فوق لتحته. منزر الملياردير الفلاني في دولة الكويت وهم مصورين القبر بتاعه. ومرمي تحت التراب
زيه زي اي حد. زيه زي اي بني ادم ما رأيت منظرا الا والقبر افظع مين؟ والمنزر التاني ما حدش هيشوفه حتى لو فتح الارض المنظر اللي النبي عليه الصلاة والسلام قال عليه لولا الا تدافنه لدعوت الله ان يسمعكم مش يريكم انك تسمع
بس صوت عذاب القبر. لدعوت الله ان يسمعكم من عذاب القبر. وقال النبي صلى الله عليه وسلم لو تعلمون ما اعلم. لو انتم عارفين اللي بيحصل بالزبط لضحكتم قليلا ولبكيتم كثيرا وما تلذذتم بالنساء على الفرش. شهوة شهوة
الجنس الاخر اللي جننت الناس. والنص مليون موقع اباحي. كانت ما حدش دخلها حتى لو هي قدامه على النت ليل نهار ما كانتش بقت اكتر مواقع بيتدخل عليها في الدنيا. وما تلذذتم بالنساء على الفرش. ده في الحلال فما بالك في الحرام! ولا
خرجتم الى الصعودات تجأرون الى الله. الناس كلها هتجري كل واحد يشوف كهف في جبل يصرخ ويقول يا رب اغثني. يا رب نجني يا اخوانا عايزين نزور القبور ونتعظ من كانت الدنيا همه ومن كانت الاخرة همه. اللي الاخرة هي همه. ربنا
اجمع عليه شمله ويجعل غناه في قلبه. وستأتيه الدنيا وهي راغمة. هدف السلسلة دي ان تتحول همومنا من الدنيا الى الاخرة ان يبقى الاخرة هي الهم بتاعنا. ان احنا نبقى طلاب اخرة. ان انتم تبقوا طالبات اخرة وطلاب اخرة. هدفنا يا اخوانا ان وجهت قلوبنا تتغير
ناحية الدار الاخرة يعني انا عايز آآ آآ يعني انا عايز اتكلم كتير والله يا اخوانا ولكن يعني ماذا اقول؟ ماذا اقول مش عارف يعني الموضوع كبير. المقابر دي عاملة زي حاجة كل ما هتبص حواليك هتلاقي الف عبرة وعبرة. الموت ده عامل زي طيارة. طيارة
ممكن تنقلك الفردوس الاعلى وممكن تنقلك والعياذ بالله عذاب وممكن تنقلها المدة طيارة يا ترى التزكرة اللي معك تنقلك فين التزكرة اللي معك تنقلك مع الصديقين ولا مع الصالحين ولا مع الدعاة ولا مع الشهداء؟ تزكرتك توديك فين؟ كل واحد فينا لازم
احسبها الوقتي الموت ده طيارة هينقلك فين ؟ الموت ده جسر يا اما الجنة يا اما النار ابو هريرة وهو بيموت فبيقول لهم اني قاعد وسانزل اما الى جنة واما الى نار. انا طالع على راس جبل هنزل منه على الجنة يا على النار. فما لي لا ابكي! فمالي لا ابكي
انا نازل يا على الجنة يا على النار. جاهز تموت! جاهزين تقابلوا الموت يا جماعة؟ المرة الجاية بازن الله سبحانه وتعالى هنفتح القبر وندخل جواه المرة الجاية ان شاء الله هنبص للموت بعدين تانية خالص. هنبص للموت بعدين هنفهم بها. فيه ناس اشتاقت للموت ليه؟ فيه ناس ضحت بروحها وهي فرحانة ليه
فيه ناس رمت نفسها تحت ظلال السيوف ليه ؟ والمرة الجاية برضه ان شاء الله هنتكلم عن عزاب القبر. هنتكلم عن مازا يحدس القبور هندخل قبر من القبور هنفتحه وهندخل جواه لعل ربنا يعظنا ويذكر قلوبنا اللي انا عايزه منكم الاسبوع ده ان شاء الله بازن الله
طبعا انتم عارفين ان الورش هتتعمل بعد الدرس بازن الله سواء الرجالية او النسائية واخواننا على النت برضو يعني انا ما اعرفش ميعاد الورشة اللي حددوه امتى بازن الله هل بعد الدرس الجمعة ولا في وسط الاسبوع؟ انما احنا المفروض ان احنا نبدأ يعني هنعمل ورش بعد الدرس الاسبوع اللي فات انا نزلت مع الورشة ورشة
آآ آآ محمد السروي واخونا الشيخ عماد طاهر ربنا يحفزهم. والمرة دي ان شاء الله هنزل ورشة تانية. ما حدش له دعوة انا هنزل انهي ورشة. واتفقنا مع الورشة المرة اللي فاتت
ان احنا نزور المقابر فعلا حضرنا درس الشيخ احمد جلال. يوم الاربع زي ما اتفقنا وبعد كده طلعنا على المقابر. فضل ومنة الله سبحانه وتعالى. فانا عايز الاسبوع ده لان صعب الوقت ان احنا ننتقل مع بعض. كلنا بعد الدرس لمقابر ونزور المقابر. فاحنا الورش هتم زي ما هي. كل ورشة لها القائد بتاعها ولها
بتاعها او لها الخادم بتاعها ولها مساعد الخادم بتاعها. انا هانزل ورشة من الورش دي بازن الله سبحانه وتعالى. التوصيات بتاعتنا تبقى زيارة القبور في الورش الرجالية. طبعا النساء زيارة القبور بتبقى عايزة امن للفتنة وبتبقى عايزة يعني زروف خاصة. اللي تقدر تزور المقابر مع زوجها او او فاحنا
عايزين اخواتنا برضه يحاولوا يجتهدوا ان هم يتفقوا على اعمال في نص الاسبوع قدروا يسعوهم. انما طبعا مش هنكلف النساء ما لا يطيقون. فالورش الرجالية نتفق الاسبوع ده على زيارة القبور. نحضر درس دكتور عبدالرحمن الصاوي بكرة مسلا. مسلا اي ورشة وتطلع على المقابر بعدها. ورشة تانية تقول نحضر درس دكتور غريب. رمضان في الجمعية هنا الخميس الجاي
وننطلق بعدها ان شاء الله على المقابر. ورشة تالتة تقول ان احنا مدرسة الشيخ احمد جلال يوم الاربع. وننطلق بعدها المقابر وهكذا. ورشة رابعة تقول نفطر مع بعض يوم الاتنين
وننطلق مع بعض على المقابر ايا ما كان. يعني ايا ما كان الامر ايه عايزين نزور قبر. غير ان انا عايز زيارة تانية خاصة منك بقى. عايز زيارة تانية خاصة مني
ولو انت تقدري تعمليها مع جوزك او اخوك زيارة تانية. رح زور القبر اللي انت لو مت هتدفن فيه. تعرف تشتري كفن وتعلقه في الدولاب بتاعك وكل ما تفتح الدولاب تفتكر ان الكفن ده هتكفن فيه لو مت. تعرف انك تزور قبر واحد صاحبك او قبر مليونير
او تزور قبر حد كنت تعرف ان هو شاب منطلق في الدنيا. اخوانا عايزين نحرك قلوبنا بالزات القبور. ولما تزور القبر خد معك سورة اوف للشيخ مشاري او فارس عباد او او او على الموبايل بتاعك. اسمعها هناك. هتسمعها بودن تانية خالص. خد معك درس عن الموت
عن الموت اسمعه هناك هتسمعه بود تانية خالص او عن المقابر. خد معك خد معك كتيب عن الموت. اقراه هناك لما تزور المقابر اقعد ساعة. ما تقعدش عشر دقايق وتمشي. انت مخنوق من ساعة. اومال هتقعد ليوم القيامة ازاي؟ رح زور اب
عمرك اللي هتدفن فيه واسأل نفسك. يا ترى هفرشه بايه؟ هفرشك بايه؟ رح زرها مرة الضهر عشان تفتكر عذاب القبر في حر الشمس ومرة بالليل عشان تفتكر ظلام القبور. ومرة المغرب عشان تفتكر حساب الملكين. في الوقت اللي فيه حساب الملكين
عيشوا نفسكم يا جماعة. حد حدد ميعاد سابت مع اخ من اخوانك لزيارة المقابر. زي ما النبي عليه الصلاة والسلام حدد ميعاد سابت لزيارة المقابر. يوم عائشة النبي عليه الصلاة والسلام كان كل سبت بيعمل ايه
كل سبت بيعمل ايه؟ يزوركم الايه؟ قباء. يزور مسجد قباء. جميل. وكل يوم اتنين كان بيعمل ايه؟ كان درس النساء كان ده اليوم بتاع جلسته مع النساء مش مع الرجال. عليه الصلاة والسلام. وكل يوم السيدة عائشة يزور قبور البقاء. النبي عليه الصلاة والسلام كان حياته مرتبة جدا يا جماعة. النبي كان
مرتبة جدا في شكل اوراد. كان كل حاجة في حياة النبي قمة الترتيب. فوق ما يتخيل اي عالم في علم الطيب ما نيش بنت في الحياة كلها اي عالم في علم ادارة الوقت لا يتخيل المستوى المزهل لادارة الوقت في حياة النبي عليه الصلاة والسلام. مع زوجاته وقت نومه او اوراد النوم
النبي عليه الصلاة والسلام كل حاجة يعني آآ مش مجال ان انا اتكلم فيها دلوقتي لعل ربنا يأذن كده ويعني يعني يعني ونلاقي ابحاس يعني ممن قصود في هزه العلوم في استخراج من حياة النبي عليه الصلاة والسلام زيارة المقابر سبت معادي يا اخي حدد معي. قل كل عصر جمعة روحها زي القبر مسلا. او بعد كل صلاة
ومعه يوم كزا او كزا. سبت مع واحد من اخوانك عشان ما تكسلش. زيارة القبور يقظة. الا فزوروها. الا فزوروها. الا فزوروها شف قبر مفتوح وادخل فيه واقعد شوية كده وقل يا ترى اللي هيتقفل عليه القبر ده عامل ايه دلوقتي؟ فكروا يا اخواننا بالنسبة لموضوع
ورش لان احنا الوقتي ان شاء الله بازن الله هنكرم يعني بعض اخوانا كده فانا يعني عايز ااكد على موضوع الورش ان شاء الله انا هنزل ورشة بعد الدرس ما حدش
دعوة بالورشة اللي انا هنزلها. يعني بعد ما نخلص الدرس كل اخ من اخواننا الشيخ احمد طاهر ياخد ورشته الدكتور محمد سروت ياخد ورشته. دكتور احمد سعد ياخد فرشته الشيخ محمد الدسوقي ياخد ورشته. كل واحد بقى من اخواننا شايف دكتور محمد عبدالرحمن معنا. كل واحد ياخد لو ما حد آآ يعني يعني لو ما حدش عنده
وحاجة كل واحد ياخد ورشة خلاص ويمكث فيها مع الاخ قائد الورشة ان شاء الله بازن الله. انا بازن الله بعد دقائق هانزل على ورشة معينة اللي منكم هيظن ان لما يقع انا عايز اقعد في ورشة بتاعة آآ دكتور حازم او الشيخ حازم هتضيع نفسك يا ابني والله. اللي بيدخل الالتزام بالفكر ده
فبيضيع فكر يعني عايز شيخ ويشوفوا لي مربي وانا عايز يا اخوانا احنا اتعطلنا سنين في التزامنا بسبب ان احنا كنا منتزرين شيوخ كبار. تيجي تربينا وتوصلنا ولم نقبل الجيل اللي كان بينا وبينهم. اقبل اخوك اللي بقى له سنة ملتزم
اقبل اخوك اقبلي اختك اللي بقى لها سنة سابقاك. اقبل اخوك اللي طلب علم قبلك بسنة. او نزل جولات قبلك بسنة. يا اخوانا افهموا قيمة اقعد افهموا قيمة بعض عشان تكملوا. انتم صمام الامان في حياة بعض. المرة اللي فات في الورشة بعد ما خلصت وقلت لهم انا الوقتي هاقيس درجة نضج الناس
لو جريتوا تسلموا علي بعد الورشة يبقى ما حدش فهم حاجة. لو جريتم على بعض تاخدوا ارقام بعض وتتعرضوا على بعض وتشوف اكتر واحد شدك. حسيت في سامته بالصلاح وعلو الهمة. تتعرف عليه. يبقى انت خرجت فاهم. يبقى انت خرجت فاهم
تستفيد من اللي بيربيك ويوجهك في الدرس وبيديك الدرس وعرفت تستفيد من اخوانك اللي سابقينك وعرفت تستفيد من اخوانك اللي عايزين ينطلقوا الى الله زيهم زيك. يا اخوانا كل الورش بفضل ومنة الاثافة والكبيرة. احرصوا عليها واقنصوا كل دقيقة فيها باذن الله سبحانه وتعالى
آآ الوقتي اخر حاجة بقولها بقى الاعلان عن بدء دورة جديدة في المشروع الجميل مشروع صحح تلاوتك مشروع صحح تلاوتك مشروع بشمهندس علي زيادة ربنا يحفزه. آآ المشروع بدأ من حوالي شهرين واعلنت عنه من شهرين. شفتم العمر بيعدي
بسرعة ازاي من شهرين قلت لكم هنا صحح تلاوتك. عملنا مشروع في دار البيان في مشروع المحطات السبعة لحفظ القرآن. ما لوش دعوة بالحفظ خالص. خالص روح تلات تيام في الاسبوع من العصر للمغرب. بتلاقي اخوانك مستنيينك يقروك بس القرآن. ما يحفظوكش. يا اللي ما لكش خلق ما انت
مش قادر يا اللي عايز تقرا يا اللي عايز تصحح تلاوتك تعال بس نصحح لك تلاوتك. عدى الشهرين واخوانا النهاردة بيتكرموا اهمت وجوائز انا رمزية لهم وشهادات تقدير هنوزعها عليهم. الان حالا اهوت بازن الله سبحانه وتعالى. تعال يا باشمهندس وشهادات تقدير اهيت هنوزعها لهم
بازن الله سبحانه وتعالى خريجي اول دورة من دورات صحح تلاوتك. بازن الله وعدى الشهرين يا جماعة. عملنا فيهم ايه اللي تكاسلوا؟ احنا قاعدين نقول قبور اكتر حاجة تخرج بها قيمة عمرك. والحق وتدارك عمرك. عشان كده يعني اخوانا في دار البيان. باشمهندس علي بيعلن عن دورة
دورة ثانية جديدة ان شاء الله احنا هنكرم حداشر خريج نصحح تلاوتك الان. لهم شهادات تقدير. ها وبفضل الله ربنا رزقهم كمان الوظايف في الدين. كل واحد منهم مسك مجموعة يصحح تلاوة ناس. فضل ومنة الله في مكان من الاماكن. اللهم لك الحمد. يعني حتى لما البعض قال
هتحفظونا القرآن فقالوا له لأ. ده احنا بس هنخليك تقرا. فقال طب انا عايز اقرا. ولما قري قال لك اروني كمان. انا عايز اقرا كمان. يعني مشروع جميل جدا يا جماعة بفضل
الله وبيفتح النفس على العلاقة بالقرآن آآ آآ باشمهندس علي بيعلن عن دورة جديدة. مدة الدورة شهرين تلات ايام في الاسبوع من عصر المغرب في دار البيان اللي في سامية الجمل. شايفين الترابيزة اللي ورا ديت دي ترابيزة ورا عند الباب. المحطات السبعة لحفظ القرآن الكريم. اللي عايز يشترك في في الحفز
يا رب يهدي قلوبنا يا رب. والله العزيم لو نعلم ما في حفز القرآن اقسم بربي لاقتتلنا عليه. والله لا اقتتلنا عليك. سبحان الله! المهم دار البياء هم بقى هناك يقولوا لكم عنوان دار البيان. الاماكن محدودة هم عايزين عشرين واحد بس
عشان يبقى دورة بحق وحي. عايزين عشرين واحد بس يعني هياخدوا عشرين واحد بس. الشروط اي مستوى ممكن حتى لو ما يعني لسة بادئ. بس الشرط بتاعهم الجدية والالتزام بالحضور. يبقى مستواك ايا ما كان
ما فيش عندهم مشكلة. المشكلة الوحيدة الجدية والالتزام بالحضور عشرين واحد. انا هنادي الاسم. باشمهندس علي زيادة سلم الشهادة ان شاء الله بازن الله الشهادة يصحح تلاوتك حق تلاوته. تشهد ادارة مشروع صاحب تلاوتك بان الطالب احمد اشرف محمد قد حضر دورة صحح
ودرس خلالها كتاب التجويد الميسر. واتم قراءة جزء عام وجزء تبارك فضل ومنة الله سبحانه وتعالى. ده احمد اشرف محمد احمد اشرف محمد. محمد محمود زيادة. احمد محمد محمود زيادة. حسام
قام سعد حامد. ما شاء الله. احب انا الشباب اللي زي العسل دول والله يا اخواني. ان شاء الله. حسام سعد حامد عرفت كنت بشوفك عند بيتنا كتير ليه بقى ؟ خلاص فهمت انا ايمن جمعة محمد. ايمن جمعة محمد
ما شاء الله والله فرحان بهم. والله يا اخواني والله كل واحد طالع ياخد اغلى عندي من مليون جنيه. سلام ورحمة الله وبركاته. هشام مصطفى السيد. سلام. عليه الصلاة والسلام. هشام مصطفى السيد. الشومة صديق
احمد هشام الشيخ ربنا يجوزك يا شغل. احمد هشام الشيخ دكتور اه الناس الكبار بقى الوزرا بقى. دكتور حمود محمد الحسين دكتور حمود محمد الحسين. عشان تعرفوا الدورة دي دخل فيها وزرا يا جماعة
الله يحفظك. الله يبارك في حضرتك. الله يحفظك محمد السيد احمد العشري. محمد السيد احمد العشري محمد السيد حسام صبري ابراهيم. يلا يا حس محمود عوض محمود. محمود عوض محمود
حبيبي ربنا يحفزك. احمد محمود الجندي. انت محمود ولا احمد احمد احمد محمود الجندي. يبقى حودة بقى اتأخر لاي سبب سددكم الله يا اخواني وبارك الله فيكم حفظ ربنا يحفزك يا بشمهندس آآ التقديم التقديم فين بقى عند اللي ورا برضو؟ يعني نفس ما كان التقديم لدوري صحة تلاوتك هو نفس الترابيزة بتاعة المحطات السبعة
للقرآن الكريم سددكم الله حفظكم الله. بارك الله فيكم. سبحانك اللهم وبحمدك. اشهد ان لا اله الا انت. استغفرك واتوب اليك
